กลับไปที่สารบัญ

# Intel(R) Wireless Troubleshooter

Intel(R) Wireless Troubleshooter
Wireless Event Viewer
เครื่องมือการวินิจฉัยระบบด้วยตนเอง
วิธีแก้ไขข้อผิดพลาด

## Intel Wireless Troubleshooter

Intel Wireless Troubleshooter เป็นโปรแกรมที่สามารถช่วยคุณในการแก้ไขปัญหาเกี่ยวกับการเชื่อมต่อเครือข่ายไร้สาย เมื่อตรวจพบปัญหาในการเชื่อมต่อ ข้อความเตือนบนเดสก์ท็อปจะปรากฏขึ้นที่มุมขวาล่างของหน้าจอเดสก์ท็อปของคุณ เมื่อคุณคลิกที่ข้อความเตือนดังกล่าว ข้อความวิเคราะห์จะแสดงขั้นตอนที่แนะนำเพื่อแก้ไขปัญหาเกี่ยวกับการเชื่อมต่อที่เกิดขึ้น ตัวอย่างเช่น หากเกิดปัญหาในการเชื่อมต่อเนื่องจากรหัสผ่านไม่ถูกต้อง โปรแกรม Profile Wizard ก็จะเปิดขึ้นเมื่อคุณคลิกที่ไฮเปอร์ลิงค์ที่ปรากฏ นอกจากนี้ คุณยังสามารถเปิด Wireless Event Viewer และเปิดใช้หรือปิดการแจ้งเตือน Intel Wireless Troubleshooter สามารถใช้งานภายใต้ Microsoft Windows XP* และ Windows 2000* ได้เท่านั้น

#### คำอธิบายเกี่ยวกับ Intel Wireless Troubleshooter

Intel Wireless Troubleshooter ประกอบด้วยบานหน้าต่างสองบาน หน้าต่างบานซ้ายแสดงรายการเครื่องมือที่ใช้ได้ หน้าต่างบานขวาแสดงข้อมูลการเชื่อมต่อปัจจุบัน บานหน้าต่างนี้จะแบ่งออกเป็น 2 ส่วน: ข้อความแสดงข้อผิดพลาด และการดำเนินการที่แนะนำ การดำเนินการที่แนะนำประกอบด้วยคำอธิบายเกี่ยวกับ Utility และวิธีในการแก้ไขปัญหาการเชื่อมต่อที่เกี่ยวข้อง ถ้าคุณคลิกที่ลิงค์ของวิธีใช้ ข้อความวิธีใช้จะปรากฏขึ้นในหน้าต่าง ถ้าคุณคลิกที่ลิงค์สำหรับตัวแก้ไขปัญหาที่เกี่ยวข้อง โปรแกรมจะเริ่มทำงานเพื่อแก้ไขปัญหาในการเชื่อมต่อ

ชื่อ | คำอธิบาย
ตัวเลือกเมนู | แฟ้ม | Wireless Event Viewer: เริ่ม Wireless Event Viewer
ยกเลิกใช้งานการแจ้งเตือน/ใช้งานการแจ้งเตือน: เลือกเพื่อยกเลิกหรือใช้งานการแจ้งเตือน
ออก: คลิกเพื่อออกจากโปรแกรม Intel Wireless Troubleshooter
มุมมอง | ประวัติ: แสดงหรือลบข้อมูลประวัติทางด้านขวาของ Intel Wireless Troubleshooter
เครื่องมือ | เครื่องมือการวินิจฉัยด้วยตนเอง: ทำการทดสอบวินิจฉัยเพื่อตรวจสอบฟังก์ชันการทำงานของอแด็ปเตอร์ไร้สาย ดูรายละเอียดเพิ่มเติมใน เครื่องมือการวินิจฉัยด้วยตนเอง นอกจากนี้ยังสามารถเข้าถึงเครื่องมือนี้ได้จากเมนูเครื่องมือ
วิธีใช้ | วิธีใช้ Intel(R) Wireless Troubleshooter: แสดงวิธีใช้แบบออนไลน์สำหรับ Intel Wireless Troubleshooter
เกี่ยวกับ: แสดงข้อมูลรุ่นสำหรับ Intel Wireless Troubleshooter
วิธีใช้ที่มีอยู่ | วันที่ เวลา และข้อความแสดงข้อผิดพลาด: รายละเอียดข้อผิดพลาด ลิงค์สำหรับแก้ไขข้อผิดพลาด (ถ้ามี) ดู การแก้ไขข้อผิดพลาด ที่ด้านล่างนี้ ลิงค์สำหรับขั้นตอนที่แนะนำในการแก้ไขข้อผิดพลาด
ประวัติ | เก็บรักษารายการการแจ้งเตือน 5 ครั้งล่าสุด การแจ้งเตือนจะเรียงลำดับตามเวลา โดยการแจ้งเตือนล่าสุดจะอยู่ที่ด้านบนสุดของรายการ

## เครื่องมือการวินิจฉัยด้วยตนเอง

เครื่องมือวินิจฉัยด้วยตนเองจะช่วยให้คุณสามารถรันการทดสอบเพื่อวินิจฉัย เพื่อตรวจสอบฟังก์ชันการทำงานของอแด็ปเตอร์ไร้สาย มีรายละเอียดการวินิจฉัย 2 ระดับในเครื่องมือนี้: ระดับผู้ใช้ และระดับการสนับสนุนด้านเทคนิค ที่ระดับผู้ใช้ เครื่องมือจะเพียงแค่แสดงคำอธิบายสั้นๆ สำหรับขั้นตอนต่างๆ ในการวินิจฉัย และจะแสดงเฉพาะตัวระบุผ่านหรือล้มเหลวสำหรับแต่ละขั้นตอน ระดับการสนับสนุนด้านเทคนิคประกอบด้วยการสร้างแฟ้มบันทึกซึ่งมีรายละเอียดเกี่ยวกับการทดสอบที่ได้รับการดำเนินการ แฟ้มบันทึกนี้จะสามารถบันทึกเป็นแฟ้มข้อความได้เท่านั้น และส่งทางอีเมลให้แก่ฝ่ายบริการสนับสนุนด้านเทคนิค เพื่อแก้ไขปัญหาเกี่ยวกับการเชื่อมต่อ

เรียกใช้เครื่องมือการวินิจฉัยด้วยตนเองจากเมนูเครื่องมือ

เมื่อต้องการตั้งตำแหน่งของแฟ้มบันทึก:

1. คลิก แฟ้ม
2. คลิก การตั้งค่า เพื่อบันทึกแฟ้มบันทึก แฟ้มบันทึกนี้จะสามารถบันทึกเป็นแฟ้มข้อความได้เท่านั้น และส่งทางอีเมลให้แก่ฝ่ายบริการสนับสนุนด้านเทคนิคหรือผู้ดูแลระบบ เพื่อแก้ไขปัญหาเกี่ยวกับการเชื่อมต่อเครือข่าย
3. คลิก เรียกดู เพื่อระบุตำแหน่งสำหรับการจัดเก็บแฟ้มบันทึก
4. คลิก ตกลง เพื่อกลับเข้าสู่เครื่องมือการวินิจฉัยระบบด้วยตนเอง

เมื่อต้องการทำการทดสอบ:

1. คลิกกล่องกาเครื่องหมายที่อยู่ถัดจากการทดสอบแต่ละชุด เพื่อเลือกการทดสอบที่จะดำเนินการ
2. คลิก ทำการทดสอบ เพื่อทำการทดสอบที่เลือก
3. คลิก ปิด เพื่อปิดเครื่องมือการวินิจฉัยระบบด้วยตนเอง

#### การทดสอบที่ใช้ได้

ชื่อ | คำอธิบาย
--- | ---
การทดสอบฮาร์ดแวร์ | การทดสอบจะผ่าน หากมีอแด็ปเตอร์ไร้สายติดตั้งอยู่และสามารถเข้าใช้งาน การทดสอบล้มเหลว หากไม่มีอแด็ปเตอร์ หรือมีอยู่แต่ไม่ได้เปิดใช้งาน สรุปผลการทดสอบจะแสดงว่าฮาร์ดแวร์ไร้สายถูกเปิดใช้งานหรือถูกปิด การแก้ไขปัญหา ตรวจสอบว่าอแด็ปเตอร์ของคุณอยู่ภายใต้ Network adapters ใน Device Manager หากอแด็ปเตอร์ไม่ได้อยู่ในรายการ ให้คลิกขวาที่ Network adapters และเลือก Scan for hardware changes นอกจากนี้คุณสามารถรีบูตระบบของคุณได้ ตรวจสอบว่าอแด็ปเตอร์ของคุณถูกเปิดใช้งานใน Device Manager เมื่ออแด็ปเตอร์ถูกปิดการใช้งาน เครื่องหมาย X สีแดงจะปรากฏอยู่ที่อุปกรณ์นั้น คลิกขวาที่อแด็ปเตอร์ และเลือก Enable จากเมนู เมื่ออแด็ปเตอร์แสดงเครื่องหมายอัศเจรีย์สีเหลือง ให้คลิกขวาที่อแด็ปเตอร์และติดตั้งไดรเวอร์อีกครั้งจากซีดี Intel(R) PROSet/Wireless ติดต่อผู้ผลิตคอมพิวเตอร์ของคุณสำหรับทางเลือกอื่นๆ ในการแก้ไขปัญหา
การทดสอบไดรเวอร์ | สรุปการทดสอบจะแสดงไดรเวอร์การเชื่อมต่อเครือข่าย Intel(R) PRO/Wireless ที่ได้รับการสนับสนุนโดยอแด็ปเตอร์ไร้สาย การทดสอบจะตรวจสอบว่ารุ่นไบนารีของไดรเวอร์เข้ากันได้กับซอฟต์แวร์ Intel(R) PROSet/Wireless รุ่นที่ติดตั้งไว้หรือไม่ การทดสอบจะล้มเหลว หากไม่พบไบนารีของไดรเวอร์ หรือหากรุ่นของไดรเวอร์ไม่สอดคล้องกับรุ่นของซอฟต์แวร์ Intel(R) PROSet/Wireless (เช่น Intel(R) PROSet/Wireless รุ่น 11.1.x.x และไดรเวอร์รุ่น 9.0.x.x, 9.1.x.x หรือ 11.1.x.x) การแก้ไขปัญหา ติดตั้งไดรเวอร์อีกครั้ง โดยใช้ซอฟต์แวร์ Intel(R) PROSet/Wireless
การทดสอบวิทยุ | สรุปการทดสอบจะแสดงวิทยุเปิด หรือวิทยุปิด การทดสอบจะสอบถามสถานะปัจจุบันของวิทยุ หากวิทยุเปิดอยู่ การทดสอบก็จะผ่าน หากวิทยุปิดอยู่ การทดสอบก็จะล้มเหลว การแก้ไขปัญหา ตรวจสอบว่าวิทยุของอแด็ปเตอร์ไร้สายเปิดอยู่ คุณสามารถเปิดและปิดวิทยุได้สองวิธี: สวิตช์ฮาร์ดแวร์ ปุ่ม เปิดไร้สาย/ปิดไร้สาย ในซอฟต์แวร์ Intel(R) PROSet/Wireless ดูรายละเอียดเพิ่มเติมใน เปิดหรือปิดวิทยุไร้สาย
การทดสอบการสแกน | การทดสอบจะสอบถามเครือข่ายไร้สายที่อยู่ภายในระยะของอแด็ปเตอร์ไร้สายของคุณ การทดสอบจะผ่าน หากมองเห็นเครือข่ายในรายการสแกน สรุปการทดสอบจะแสดงจำนวนเครือข่ายที่สามารถเชื่อมต่อ การแก้ไขปัญหา ตรวจสอบว่าคุณอยู่ในระยะของจุดเชื่อมต่อ ปิดสวิตช์วิทยุไร้สาย และเปิดใหม่อีกครั้ง ตรวจสอบว่าการตั้งค่าแบนด์ไร้สายตรงกับการตั้งค่าแบนด์ของจุดเชื่อมต่อ ปิดสวิตช์จุดเชื่อมต่อ และเปิดใหม่อีกครั้ง
การทดสอบการเชื่อมโยง | สรุปการทดสอบจะแสดง เชื่อมโยง หรือ ไม่เชื่อมโยง การเชื่อมโยงหมายถึงการสร้างและรักษาการเชื่อมต่อไร้สายระหว่างอุปกรณ์ เมื่อเปิดใช้ระบบรักษาความปลอดภัย อุปกรณ์จะเพียงแค่แลกเปลี่ยนข้อมูลรับรองผู้ใช้ด้านความปลอดภัยเท่านั้น การทดสอบจะตรวจหาการเชื่อมต่อไร้สาย การทดสอบจะผ่าน หากเครื่องลูกข่ายถูกเชื่อมโยงได้สำเร็จ การแก้ไขปัญหา เมื่อจุดเชื่อมต่อมีความเข้มของสัญญาณต่ำ ให้ใช้การทดสอบสัญญาณตามที่ระบุในรายการด้านล่างนี้ ตรวจสอบว่ามีการสร้างส่วนกำหนดค่าแล้ว หากมีการสร้าง: ตรวจสอบว่าส่วนกำหนดค่า SSID ตรงกับชื่อเครือข่ายของจุดเชื่อมต่อเครือข่าย (SSID) ลบส่วนกำหนดค่า และสร้างส่วนกำหนดค่าใหม่ ตรวจสอบว่าเครือข่ายไร้สายไม่ได้รวมอยู่ในรายการแยก (ส่วนกำหนดค่า) ตรวจสอบว่าที่อยู่ MAC ไม่ได้ถูกแยกในจุดเชื่อมต่อ
การทดสอบการตรวจสอบความถูกต้อง | อธิบายกระบวนการที่เกิดขึ้นภายหลังการเชื่อมโยง โดยจะมีการตรวจสอบตัวตนของอุปกรณ์ไร้สายหรือผู้ใช้ ก่อนที่จะอนุญาตให้เข้าใช้เครือข่าย การทดสอบจะสอบถามข้อมูลสถานะการตรวจสอบความถูกต้อง รวมถึงข้อมูลเกี่ยวกับส่วนขยายที่สามารถใช้งานร่วมกับ Cisco และข้อมูลเรื่องความปลอดภัย การทดสอบจะผ่าน หากการตรวจสอบความถูกต้องของเครื่องลูกข่ายสำเร็จ การทดสอบจะล้มเหลว หากการตรวจสอบความถูกต้องของเครื่องลูกข่ายไม่สำเร็จ สรุปการทดสอบจะแสดงว่าจำเป็นต้องมีการตรวจสอบความถูกต้องสำหรับการเชื่อมต่อเครือข่ายหรือไม่ การแก้ไขปัญหา เลือก Intel(R) Wireless Troubleshooter จากเมนูเครื่องมือบนหน้าต่างหลัก Intel(R) PROSet/Wireless เลือก Wireless Event Viewer เพื่อแสดงล็อกบันทึกข้อผิดพลาด และแก้ไขปัญหาที่พบในการทดสอบนี้ แก้ไขส่วนกำหนดค่าของคุณเพื่อให้แน่ใจว่ามีการใช้ข้อมูลรับรองที่ถูกต้องสำหรับคีย์ WEP, PSK, รหัสผ่าน หรือใบรับรอง) ลบส่วนกำหนดค่าที่มีอยู่ และสร้างส่วนกำหนดค่าใหม่
การทดสอบสัญญาณ | สรุปผลการทดสอบจะแสดงคุณภาพของสัญญาณ หากสัญญาณมีคุณภาพต่ำ ให้ใช้ปุ่ม แก้ไขปัญหา เพื่อวินิจฉัยและแก้ไขปัญหา การแก้ไขปัญหา เคลื่อนย้ายคอมพิวเตอร์ของคุณภายในระยะ 10 ถึง 20 ฟุตจากจุดเชื่อมต่อหรือเราเตอร์ไร้สาย ลดสัญญาณรบกวนโดยเคลื่อนย้ายออกจากอุปกรณ์ (ไมโครเวฟ, โทรศัพท์เคลื่อนที่ หรือโทรศัพท์ 2.4GHz) หรือจุดเชื่อมต่อที่ใช้แชนเนลเดียวกัน เพิ่มกำลังส่งของจุดเชื่อมต่อ
การทดสอบ Ping | การทดสอบจะตรวจสอบว่าอแด็ปเตอร์ไร้สายส่งข้อความและรับข้อความตอบกลับจากที่อยู่ IP ของจุดเชื่อมต่อ, เกตเวย์เริ่มต้น, เซิร์ฟเวอร์ DHCP (ถ้าเปิดใช้) และเซิร์ฟเวอร์ DNS ได้สำเร็จหรือไม่ สรุปการทดสอบจะแสดงว่าอแด็ปเตอร์ได้รับข้อความตอบกลับดังกล่าวหรือไม่ ตัวอย่าง: ตอบสนอง: AP, เกตเวย์เริ่มต้น ไม่ตอบสนอง: เซิร์ฟเวอร์ DHCP หมายเหตุ: หากการทดสอบ ping สำหรับจุดเชื่อมต่อนี้และเกตเวย์เริ่มต้นประสบความสำเร็จ แต่การทดสอบ ping ไปยังเซิร์ฟเวอร์ DNS ล้มเหลว ก็ไม่ใช่เพราะปัญหาของเครือข่ายไร้สาย แต่เป็นปัญหาของเครือข่ายทั่วไป การแก้ไขปัญหา ปิดการใช้งานไฟร์วอลล์รักษาความปลอดภัยและทดสอบ ping อีกครั้ง ติดต่อผู้ผลิตจุดเชื่อมต่อเพื่อแก้ไขปัญหาในการตั้งค่าเครือข่ายภายในบ้าน ผู้ใช้ระดับองค์กรควรติดต่อผู้ดูแลระบบเครือข่าย
แก้ไขปัญหา | วินิจฉัยและแก้ไขปัญหาที่แสดงในการทดสอบแต่ละครั้ง ปุ่ม แก้ไขปัญหา จะใช้ได้ หากการทดสอบล้มเหลว
รันการทดสอบ | ดำเนินการทดสอบที่คุณเลือก
ปิด | ปิดหน้านี้
วิธีใช้? | แสดงข้อมูลวิธีใช้สำหรับหน้านี้

### Wireless Event Viewer

โปรแกรม Wireless Event Viewer จะแสดงรายการบันทึกข้อผิดพลาด คุณสามารถจัดเก็บบันทึกที่มีอยู่ทั้งหมดในแฟ้มรูปแบบไบนารี เพื่อส่งให้ฝ่ายสนับสนุนลูกค้า เมื่อต้องการเรียกใช้ Wireless Event Viewer ที่เมนูเครื่องมือ ให้คลิก Intel Wireless Troubleshooter บนเมนูเครื่องมือ คลิก Wireless Event Viewer

#### คำอธิบายเกี่ยวกับ Wireless Event Viewer

ชื่อ | คำอธิบาย
--- | ---
แฟ้ม | การตั้งค่า: การเปลี่ยนตำแหน่งจัดเก็บของแฟ้มบันทึก คลิก แฟ้ม > การตั้งค่า เพื่อเปิด การตั้งค่า Wireless Event Viewer ระบุโฟลเดอร์ค่าเริ่มต้นสำหรับแฟ้มล็อกที่บันทึกไว้: ตำแหน่งเริ่มต้นคือ My Documents คลิก เรียกดู เพื่อระบุตำแหน่งโฟลเดอร์ใหม่ ชื่อแฟ้ม: ชื่อแฟ้มเป็นชื่อเครื่องเริ่มต้น ขนาดแฟ้มสูงสุด (KB): ป้อนขนาดของแฟ้มเป็นกิโลไบต์ (KB) คลิก ตกลง เพื่อปิด และนำการเปลี่ยนแปลงใหม่ไปใช้ คลิก ยกเลิก เพื่อปิดโดยไม่นำการเปลี่ยนแปลงไปใช้ หากคุณต้องการให้คัดลอกแฟ้มบันทึกไปยังไซต์เก็บถาวรหลังจากจำนวนวันที่กำหนด: คลิก คัดลอกแฟ้มบันทึกไปยังตำแหน่งที่ตั้งอื่น โฟลเดอร์ปลายทาง: ป้อนตำแหน่งที่จะจัดเก็บแฟ้ม หรือคลิก เรียกดู เพื่อเลือกตำแหน่งโฟลเดอร์ ความถี่ (วัน): เลือกว่าคุณต้องการให้ย้ายแฟ้มไปยังโฟลเดอร์ปลายทางบ่อยแค่ไหน คลิก ตกลง เพื่อปิด และนำการเปลี่ยนแปลงใหม่ไปใช้ คลิก ยกเลิก เพื่อปิดโดยไม่นำการเปลี่ยนแปลงไปใช้ ออก: คลิกเพื่อออกจาก Wireless Event Viewer และกลับไปยัง Intel Wireless Troubleshooter หมายเหตุ: ผู้ดูแลระบบสามารถใช้การตั้งค่าโปรแกรมประยุกต์ในเครื่องมือผู้ดูแลระบบ, การกำหนดลักษณะ Wireless Event Log Viewer เพื่อตั้งตำแหน่งของแฟ้มบันทึกที่เป็นค่าเริ่มต้น
โหมด | เลือกเพื่อดูบันทึกเหตุการณ์ปัจจุบันหรือก่อนหน้านี้: การดูเหตุการณ์ตามเวลาจริง: เลือกเพื่อดูเหตุการณ์ข้อผิดพลาดที่เกิดขึ้นตามเวลาจริง การดูแฟ้มบันทึก: เลือกเพื่อเปิดแฟ้มล็อกข้อผิดพลาดที่บันทึกไว้ก่อนหน้านี้ หรือบันทึกล็อกเหตุการณ์ข้อผิดพลาดปัจจุบันไปยังแฟ้ม
วิธีใช้? | แสดงข้อมูลวิธีใช้สำหรับหน้านี้ เกี่ยวกับ: แสดงข้อมูลรุ่นสำหรับ Intel Wireless Troubleshooter
ข้อมูลเกี่ยวกับ Wireless Event Viewer | ระดับ: ระดับความรุนแรงของปัญหาการเชื่อมต่อจะถูกระบุด้วยไอคอน ระดับความรุนแรง ได้แก่ ข้อมูล ข้อผิดพลาด คำเตือน
คำอธิบาย: คำอธิบายโดยย่อเกี่ยวกับปัญหาในการเชื่อมต่อ
วันที่และเวลา: วันที่และเวลาของปัญหาในการเชื่อมต่อที่ตรวจพบ คอลัมน์นี้สามารถเรียงลำดับจากน้อยไปมาก หรือจากมากไปน้อยได้ คลิกที่ส่วนหัวของคอลัมน์เพื่อเรียงลำดับเหตุการณ์ที่แสดง
เปิด | เปิดแฟ้มล็อกที่เก็บถาวรจากเซสชันก่อนหน้านี้ด้วย Intel(R) Wireless Troubleshooter
ล้างข้อมูล | ลบข้อมูลใน Wireless Event Viewer
บันทึกเป็น | จัดเก็บบันทึกที่มีอยู่ ใช้ชื่อที่แนะนำหรือเปลี่ยนชื่อ

# การแก้ไขข้อผิดพลาด

ใช้คำแนะนำต่อไปนี้เพื่อแก้ไขปัญหาการเชื่อมต่อเครือข่ายที่ตรวจพบโดย Intel Wireless Troubleshooter

ไม่ได้รับที่อยู่ IP
เครือข่ายเฉพาะกิจพักการทำงานและไม่มีเครื่องลูกข่ายเข้าร่วมในเครือข่าย
เครือข่ายเฉพาะกิจพักการทำงานและเครื่องลูกข่ายทั้งหมดออกจากเครือข่าย
คุณเชื่อมต่อกับเครือข่ายด้วยชื่อเครือข่ายเริ่มต้น (SSID) เครือข่ายหรือจุดเชื่อมต่ออาจไม่ได้รับการกำหนดค่าความปลอดภัย
คุณเชื่อมต่อกับเครือข่ายที่ไม่ได้กำหนดค่าความปลอดภัย และตรวจพบโฟลเดอร์ที่ใช้งานร่วมกันในระบบของคุณ
อแด็ปเตอร์เครือข่ายไร้สายในระบบถูกปิดการใช้งาน
ไม่พบอแด็ปเตอร์เครือข่ายไร้สายในระบบ
ไม่ได้ติดตั้งไดรฟ์เวอร์อแด็ปเตอร์เครือข่ายไร้สาย
ยกเลิกการเชื่อมต่อจากจุดเชื่อมต่อ

หากคุณเป็นผู้ใช้ขั้นสูงหรือผู้ดูแลระบบ ให้ใช้ข้อความแสดงข้อผิดพลาดเหล่านี้เพื่อวินิจฉัยปัญหาภายในส่วนกำหนดค่าเครือข่ายไร้สายของคุณ

โปรแกรมประยุกต์ไม่สามารถเริ่มการทำงานได้
การตรวจสอบความถูกต้องล้มเหลวเนื่องจากชื่อผู้ใช้ไม่ถูกต้อง
การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง
การตรวจสอบความถูกต้องล้มเหลวเนื่องจากใบรับรองผู้ใช้ไม่ถูกต้อง
การตรวจสอบความถูกต้องล้มเหลวเนื่องจากรหัสประจำตัวของเซิร์ฟเวอร์ไม่ถูกต้อง
การตรวจสอบความถูกต้องล้มเหลวเนื่องจากข้อมูลรับรองเซิร์ฟเวอร์ไม่ถูกต้อง
การตรวจสอบความถูกต้องล้มเหลวเนื่องจากใบรับรองเซิร์ฟเวอร์ไม่ถูกต้อง
การตรวจสอบความถูกต้องล้มเหลวเนื่องจากเซิร์ฟเวอร์ AAA ไม่พร้อมใช้งาน
เซิร์ฟเวอร์ AAA ปฏิเสธวิธีการ EAP
PIN ไม่ถูกต้องสำหรับการเรียกดูใบรับรอง
มีความผิดพลาดเกิดขึ้นเนื่องจากอแด็ปเตอร์ GSM ถูกเอาออกโดยไม่คาดคิด
สมาร์ทการ์ดถูกเอาออกโดยไม่คาดคิด
การตรวจสอบความถูกต้องล้มเหลวเนื่องจากหมดเวลา
ส่วนกำหนดค่าสำหรับผู้ดูแลระบบไม่สามารถตรวจสอบความถูกต้องได้
ส่วนกำหนดค่าสำหรับผู้ดูแลระบบไม่ได้รับที่อยู่ IP

# ไม่ได้รับที่อยู่ IP

อแด็ปเตอร์ไร้สายไม่สามารถรับที่อยู่ IP ที่ถูกต้องได้ รหัสความปลอดภัยเครือข่ายหรือคีย์เข้ารหัสไม่ตรงกับที่ใช้ในจุดเชื่อมต่อ สาเหตุอื่นๆ คือ: เครือข่ายไร้สายต้องใช้ที่อยู่ IP แบบคงที่; มีปัญหากับเซิร์ฟเวอร์ DHCP หรือปัญหาเครือข่ายทั่วไป

เมื่อต้องการล้างข้อความนี้:

- ป้อนรหัสผ่านความปลอดภัยไร้สายอีกครั้งในการตั้งค่าความปลอดภัยเครือข่าย เลือก ความปลอดภัยส่วนบุคคล
- เริ่มการทำงานของจุดเชื่อมต่อ เราเตอร์ และ DSL/เคเบิลโมเด็ม อีกครั้ง
- ตรวจสอบการกำหนดค่าความปลอดภัยบนจุดเชื่อมต่อหรือเราเตอร์ไร้สาย หากต้องการความช่วยเหลือ โปรดติดต่อผู้ผลิตจุดเชื่อมต่อหรือเราเตอร์
- ติดต่อผู้ดูแลระบบของคุณเพื่อขอความช่วยเหลือในการตั้งค่าการเชื่อมต่อไร้สาย

# เครือข่ายเฉพาะกิจพักการทำงานและไม่มีเครื่องลูกข่ายเข้าร่วมในเครือข่าย

หากคุณสร้างเครือข่ายเฉพาะกิจและไม่มีเครื่องลูกข่ายเข้าร่วมเครือข่ายเฉพาะกิจนั้นเป็นเวลาสองนาที การแจ้งเตือนนี้จะแจ้งให้คุณทราบว่าเครือข่ายเฉพาะกิจพักการทำงาน

การแจ้งเตือนนี้ถูกเปิดการใช้งานหรือปิดการใช้งานใน การตั้งค่าโปรแกรมประยุกต์

เมื่อต้องการล้างข้อความนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนเครือข่ายอุปกรณ์ต่ออุปกรณ์ (เฉพาะกิจ)
3. ล้าง แจ้งเตือนเมื่อไม่มีเครื่องลูกข่ายเข้าร่วมในเครือข่ายเฉพาะกิจ
4. คลิก ตกลง เพื่อบันทึกการตั้งค่าและกลับไปยังหน้าต่างหลักของ Intel(R) PROSet/Wireless

# เครือข่ายเฉพาะกิจพักการทำงานและเครื่องลูกข่ายทั้งหมดออกจากเครือข่าย

หากคุณสร้างหรือเข้าร่วมเครือข่ายเฉพาะกิจที่มีผู้เข้าร่วมรายอื่นๆ การแจ้งเตือนนี้จะแจ้งให้คุณทราบเมื่อผู้เข้าร่วมบางรายหรือทั้งหมดออกจากเครือข่ายเฉพาะกิจ

การแจ้งเตือนนี้ถูกตั้งไว้ใน การตั้งค่าโปรแกรมประยุกต์

เมื่อต้องการล้างข้อความนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา เครือข่ายอุปกรณ์ต่ออุปกรณ์ (เฉพาะกิจ)
3. ล้าง แจ้งเตือนเมื่อเครื่องลูกข่ายทั้งหมดออกจากเครือข่ายเฉพาะกิจ
4. คลิก ตกลง เพื่อบันทึกการตั้งค่าและกลับไปยังหน้าต่างหลักของ Intel(R) PROSet/Wireless

# คุณเชื่อมต่อเครือข่ายที่มีชื่อเครือข่าย (SSID) ตามค่าเริ่มต้น เครือข่ายหรือจุดเชื่อมต่ออาจไม่สามารถกำหนดค่าความปลอดภัย

การเชื่อมต่อกับจุดเชื่อมต่อที่มีชื่อเครือข่ายเริ่มต้น (SSID) อาจก่อให้เกิดปัญหาเรื่องความปลอดภัย โดยปกติแล้ว จุดเชื่อมต่อนี้จะใช้การรักษาความปลอดภัยและการจัดการที่เป็นค่าเริ่มต้น (เช่น การตรวจสอบความถูกต้องแบบเปิด, ที่อยู่ IP เริ่มต้น, ชื่อผู้ใช้ หรือรหัสผ่าน) หากนี่เป็นเครือข่ายส่วนบุคคล ให้เปลี่ยนชื่อเครือข่ายและการตั้งค่าความปลอดภัย เพื่อปรับปรุงความปลอดภัยของเครือข่าย

การแจ้งเตือนนี้ถูกเปิดการใช้งานหรือปิดการใช้งานใน การตั้งค่าโปรแกรมประยุกต์

เมื่อต้องการล้างข้อความนี้:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนชื่อเครือข่าย (SSID)
3. ล้าง แจ้งเตือนเมื่อเชื่อมต่อเครือข่ายที่มีชื่อ SSID ตามค่าเริ่มต้น
4. คลิก ตกลง เพื่อบันทึกการตั้งค่าและกลับไปยังหน้าต่างหลักของ Intel(R) PROSet/Wireless

# คุณเชื่อมต่อกับเครือข่ายที่ไม่ได้กำหนดค่าความปลอดภัย และตรวจพบโฟลเดอร์ที่ใช้งานร่วมกันในระบบของคุณ

การใช้แฟ้มและเครื่องพิมพ์ร่วมกันจะช่วยให้คอมพิวเตอร์เครื่องอื่นๆ บนเครือข่ายสามารถเข้าถึงทรัพยากรบนคอมพิวเตอร์ของคุณ คุณควรระมัดระวังเป็นพิเศษเมื่อคุณใช้คอมพิวเตอร์แบบพกพาไร้สายที่รองรับการใช้แฟ้มและเครื่องพิมพ์ร่วมกัน

หากคุณได้รับการแจ้งเตือนเมื่อเชื่อต่อกับ LAN ไร้สาย ด้วยโฟลเดอร์ที่ใช้ร่วมกัน ให้ปิดการใช้งานการแจ้งเตือน โดยปฏิบัติดังนี้

การแจ้งเตือนนี้ถูกเปิดการใช้งานหรือปิดการใช้งานใน การตั้งค่าโปรแกรมประยุกต์

เมื่อต้องการล้างข้อความนี้และคืนค่าโฟลเดอร์ที่ใช้ร่วมกันบนเครือข่ายเมื่อตัดการเชื่อมต่อ:

1. จากเมนูเครื่องมือ ให้คลิก การตั้งค่าโปรแกรมประยุกต์
2. เลื่อนลงเพื่อค้นหา การแจ้งเตือนโฟลเดอร์ที่ใช้ร่วมกัน
3. เลือก ไม่ใช้การแจ้งเตือนนี้ เพื่อปล่อยโฟลเดอร์ที่ใช้ร่วมกันไว้ตามเดิมทุกครั้งที่ฉันเชื่อมต่อกับเครือข่ายแบบเปิด/ไม่ปลอดภัย
4. คลิก ตกลง เพื่อบันทึกการตั้งค่าและกลับไปยังหน้าต่างหลักของ Intel(R) PROSet/Wireless

# อแด็ปเตอร์เครือข่ายไร้สายในระบบถูกปิดการใช้งาน

เปิดใช้อแด็ปเตอร์เครือข่ายไร้สาย

1. คลิกขวาที่ คอมพิวเตอร์ของฉัน
2. เลือก Properties
3. คลิก Hardware
4. คลิก Device Manager
5. คลิก Network Adapters
6. คลิกขวาที่อแด็ปเตอร์ Intel(R) PRO/Wireless ที่อยู่ในรายการ
7. คลิก Enable
8. คลิก File > Exit เพื่อปิด Device Manager
9. คลิก ตกลง เพื่อปิด คุณสมบัติของระบบ

# ไม่พบอแด็ปเตอร์เครือข่ายไร้สายในระบบ

ไม่สามารถตรวจพบอแด็ปเตอร์ไร้สายของ Intel ในระบบ อแด็ปเตอร์อาจถูกถอดออกหรือไม่ได้ติดตั้ง

ขั้นแรก ให้ตรวจสอบว่ามีอแด็ปเตอร์ไร้สายอยู่ในรายการใน Device Manager:

1. คลิกขวาที่ คอมพิวเตอร์ของฉัน
2. เลือก Properties
3. คลิก Hardware
4. คลิก Device Manager
5. คลิก Network Adapters

หากอแด็ปเตอร์ Intel(R) PRO/Wireless อยู่ในรายการ ให้อัพเดตไดรฟ์เวอร์จากเว็บไซต์สนับสนุนของ บริษัท Intel ที่ http://support.intel.com/ หากอแด็ปเตอร์ Intel(R) PRO/Wireless ไม่อยู่ในรายการ ให้ติดต่อผู้ผลิตคอมพิวเตอร์

# ไม่พบไดรเวอร์ของอแด็ปเตอร์เครือข่ายไร้สายในระบบ

ไม่สามารถตรวจพบอแด็ปเตอร์ไร้สายของ Intel ในระบบ คุณอาจจำเป็นต้องอัพเดตไดรฟ์เวอร์ของอแด็ปเตอร์ไร้สาย

ขั้นแรก ให้ตรวจสอบว่ามีอแด็ปเตอร์ไร้สายอยู่ในรายการใน Device Manager:

1. คลิกขวาที่ คอมพิวเตอร์ของฉัน
2. เลือก Properties
3. คลิก Hardware
4. คลิก Device Manager
5. คลิก Network Adapters

หากอแด็ปเตอร์ไร้สายอยู่ในรายการ:

1. คลิกขวาที่การ์ดเครือข่าย Intel(R) PRO/Wireless ที่ติดตั้งไว้ในคอมพิวเตอร์ของคุณ
2. คลิก Update Driver หน้าต่างยินดีต้อนรับสู่ตัวช่วยสร้างการปรับปรุงฮาร์ดแวร์ จะปรากฏขึ้น
3. ในหน้าจอตัวช่วยสร้างการปรับปรุงฮาร์ดแวร์ ให้คลิก ใช่ ครั้งนี้เท่านั้น
4. คลิก ถัดไป
5. คลิก ติดตั้งซอฟต์แวร์โดยอัตโนมัติ หรือหากคุณทราบว่าไดรเวอร์อยู่ที่ใด ให้คลิก ติดตั้งจากรายการหรือตำแหน่งที่ระบุ
6. หากคุณได้รับข้อความ Cannot Continue the Hardware Update Wizard ให้ติดต่อเว็บไซต์สนับสนุนของ บริษัท Intel ที่ http://support.intel.com/

หากอแด็ปเตอร์ไร้สายไม่อยู่ในรายการ: ติดต่อเว็บไซต์สนับสนุนของ บริษัท Intel ที่ http://support.intel.com/

# การยกเลิกการเชื่อมต่อจากจุดเชื่อมต่อ

ข้อความแสดงข้อผิดพลาดต่อไปนี้จะปรากฏขึ้นเมื่ออแด็ปเตอร์ไร้สายถูกยกเลิกการเชื่อมต่อจากจุดเชื่อมต่อเครือข่าย

ยกเลิกการเชื่อมต่อจากจุดเชื่อมต่อเนื่องจากการเชื่อมโยงล้มเหลว
ยกเลิกการเชื่อมต่อจากจุดเชื่อมต่อเนื่องจากการตรวจสอบความถูกต้องล้มเหลว
ยกเลิกการเชื่อมต่อจากจุดเชื่อมต่อเนื่องจาก TKIP Michael Integrity Check ล้มเหลว
ยกเลิกการเชื่อมต่อจากจุดเชื่อมต่อเนื่องจากความล้มเหลวของเฟรม Class 2 ที่ไม่ใช่การตรวจสอบความถูกต้อง
ยกเลิกการเชื่อมต่อจากจุดเชื่อมต่อเนื่องจากความล้มเหลวของเฟรม Class 3 ที่ไม่ใช่การเชื่อมโยงความถูกต้อง
ยกเลิกการเชื่อมต่อจากจุดเชื่อมต่อเนื่องจากการตรวจสอบความถูกต้องล้มเหลว
ยกเลิกการเชื่อมต่อจากจุดเชื่อมต่อเนื่องจากองค์ประกอบข้อมูลล้มเหลว
ยกเลิกการเชื่อมต่อจากจุดเชื่อมต่อเนื่องจากความล้มเหลวในการเริ่มต้นการสื่อสาร 4 ทาง สำหรับโปรโตคอล EAPOL-Key
ยกเลิกการเชื่อมต่อจากจุดเชื่อมต่อเนื่องจากการตรวจสอบความถูกต้อง 802.1X ล้มเหลว

การดำเนินการที่แนะนำ: เลือกส่วนกำหนดค่า คลิก เชื่อมต่อ และพยายามเชื่อมโยงกับเครือข่าย

# โปรแกรมประยุกต์ไม่สามารถเริ่มทำงานได้

ไม่พบโปรแกรมประยุกต์ที่คุณระบุให้เริ่มใช้งานเมื่อเชื่อมต่อส่วนกำหนดค่านี้ ให้ตรวจสอบพาธและชื่อแฟ้มในการตั้งค่าขั้นสูงของตัวช่วยสร้างส่วนกำหนดค่า

การตรวจสอบพาธและชื่อแฟ้ม:

1. จากหน้าต่างหลักของ Intel(R) PROSet/Wireless ให้คลิก ส่วนกำหนดค่า
2. เลือกส่วนกำหนดค่า
3. คลิก คุณสมบัติ
4. คลิก ขั้นสูง
5. คลิก ใช้งานการเริ่มโปรแกรมประยุกต์ ตรวจสอบว่าชื่อแฟ้มและพาธ (Path) ของตำแหน่งแฟ้มถูกต้องหรือไม่
6. คลิก ตกลง เพื่อปิดการตั้งค่าขั้นสูง
7. คลิก ตกลง เพื่อปิดการตั้งค่าทั่วไป และกลับไปยังรายการส่วนกำหนดค่า

# การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง: ป้อนชื่อผู้ใช้อีกครั้ง

ข้อผิดพลาดการตรวจสอบความถูกต้องนี้อาจเกิดจากชื่อผู้ใช้ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม

> สำหรับส่วนกำหนดค่า TTLS, PEAP, LEAP และ EAP-FAST: ควรเลือกตัวเลือก ใช้ข้อมูลต่อไปนี้ ไว้ ตรวจสอบข้อมูลชื่อผู้ใช้

5. คลิก ตกลง เพื่อบันทึกการตั้งค่า

# การตรวจสอบความถูกต้องล้มเหลวเนื่องจากข้อมูลรับรองผู้ใช้ไม่ถูกต้อง: ป้อนข้อมูลรับรองอีกครั้ง

ความผิดพลาดในการตรวจสอบความถูกต้องนี้อาจเกิดจากข้อมูลรับรองที่ไม่ถูกต้อง (อาจเป็นชื่อผู้ใช้, รหัสผ่าน หรือข้อมูลรับรองผู้ใช้รูปแบบอื่นๆ)

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่า TTLS, PEAP, LEAP หรือ EAP-FAST จากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. ควรเลือกประเภทการตรวจสอบความถูกต้อง 802.1X
5. เลือก ใช้ข้อมูลต่อไปนี้ สำหรับข้อมูลรับรองผู้ใช้
6. ตรวจสอบข้อมูลชื่อผู้ใช้ โดเมน และรหัสผ่าน ถ้า ใช้การล็อกออนเข้าสู่ Windows หรือ แสดงกล่องโต้ตอบแต่ละครั้งที่เชื่อมต่อ ถูกเลือกไว้ ให้ตรวจสอบว่ามีการใช้ข้อมูลรับรองผู้ใช้ที่ถูกต้องเมื่อคุณเชื่อมต่อไปยังเครือข่ายไร้สาย
7. คลิก ตกลง เพื่อบันทึกการตั้งค่า

# การตรวจสอบความถูกต้องล้มเหลวเนื่องจากใบรับรองผู้ใช้ไม่ถูกต้อง: เลือกใบรับรองอื่น

ข้อผิดพลาดการตรวจสอบความถูกต้องนี้อาจเกิดจากข้อมูลรับรองเซิร์ฟเวอร์ (โดเมน) ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม
5. สำหรับส่วนกำหนดค่า TLS: คลิกปุ่ม เลือก และเลือกใบรับรองอื่นจากรายการใบรับรองที่ติดตั้งไว้
6. คลิก ตกลง
7. คลิก ตกลง เพื่อบันทึกการตั้งค่า

> หมายเหตุเกี่ยวกับใบรับรอง: รหัสประจำตัวที่ระบุควรจะตรงกับบุคคลซึ่งได้ออกใบรับรองให้ และควรลงทะเบียนบนเซิร์ฟเวอร์การตรวจสอบความถูกต้อง (ตัวอย่างเช่น เซิร์ฟเวอร์ RADIUS) ซึ่งผู้ให้บริการออกใบรับรองเป็นผู้ใช้งาน ใบรับรองของคุณจะต้องถูกต้องตามที่ระบุโดยเซิร์ฟเวอร์การตรวจสอบความถูกต้อง ข้อกำหนดนี้ขึ้นอยู่กับเซิร์ฟเวอร์การตรวจสอบความถูกต้อง และโดยทั่วไปแล้วหมายความว่าเซิร์ฟเวอร์การตรวจสอบความถูกต้องจะต้องรู้จักผู้ออกใบรับรองของคุณในฐานะผู้ให้บริการออกใบรับรอง คุณควรล็อกอินโดยใช้ชื่อผู้ใช้ที่คุณเคยใช้เมื่อตอนที่ติดตั้งใบรับรอง

# การตรวจสอบความถูกต้องล้มเหลวเนื่องจากรหัสประจำตัวของเซิร์ฟเวอร์ไม่ถูกต้อง: ป้อนชื่อเซิร์ฟเวอร์อีกครั้ง

ข้อผิดพลาดการตรวจสอบความถูกต้องนี้อาจเกิดจากข้อมูลระบุเซิร์ฟเวอร์ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม
5. สำหรับส่วนกำหนดค่า TTLS และ PEAP: ตรวจสอบว่าชื่อเซิร์ฟเวอร์รหัสประจำตัวการข้ามเครือข่ายถูกต้อง
6. คลิก ตกลง เพื่อบันทึกการตั้งค่า

# การตรวจสอบความถูกต้องล้มเหลวเนื่องจากข้อมูลรับรองของเซิร์ฟเวอร์ไม่ถูกต้อง: ป้อนข้อมูลเซิร์ฟเวอร์อีกครั้ง

ข้อผิดพลาดการตรวจสอบความถูกต้องนี้อาจเกิดจากข้อมูลรับรองเซิร์ฟเวอร์ (โดเมน) ไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. เลือกประเภทการตรวจสอบความถูกต้อง 802.1X ที่เหมาะสม

> สำหรับส่วนกำหนดค่า TTLS, PEAP, LEAP และ EAP-FAST: เลือก ใช้ข้อมูลต่อไปนี้ สำหรับข้อมูลรับรองผู้ใช้ ตรวจสอบข้อมูลโดเมน
> ถ้าตัวเลือก ใช้การล็อกออนเข้าสู่ Windows หรือ แสดงกล่องโต้ตอบแต่ละครั้งที่เชื่อมต่อ ถูกเลือกไว้ ให้ตรวจสอบว่ามีการใช้ข้อมูลรับรองโดเมนที่ถูกต้องเมื่อคุณเชื่อมต่อไปยังเครือข่ายไร้สาย หมายเหตุ: ตัวเลือกนี้จะใช้ได้เฉพาะในกรณีที่มีการติดตั้งคอมโพเนนต์ Single Sign On Pre-logon Connect
> สำหรับส่วนกำหนดค่า LEAP: เลือก ใช้ชื่อผู้ใช้และรหัสผ่านต่อไปนี้ และตรวจสอบว่าโดเมนถูกต้อง หากเลือก แสดงกล่องโต้ตอบสำหรับป้อนชื่อผู้ใช้และรหัสผ่าน ให้ตรวจสอบว่ามีการป้อนข้อมูลโดเมนและรหัสผ่านที่ถูกต้อง เมื่อคุณเชื่อมต่อกับเครือข่ายไร้สาย (ต้องจับคู่สิ่งที่ปรากฏบนหน้าต่างการตั้งค่าความปลอดภัย)

5. คลิก ตกลง เพื่อบันทึกการตั้งค่า

# การตรวจสอบความถูกต้องล้มเหลวเนื่องจากใบรับรองเซิร์ฟเวอร์ไม่ถูกต้อง: เลือกใบรับรองอื่น

ข้อผิดพลาดการตรวจสอบความถูกต้องนี้อาจเกิดจากใบรับรองไม่ถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่าที่เหมาะสมจากรายการส่วนกำหนดค่า
2. คลิก คุณสมบัติ เพื่อเปิดการตั้งค่าทั่วไป
3. คลิก ถัดไป เพื่อเปิดการตั้งค่าความปลอดภัย ความปลอดภัยองค์กร ถูกเลือกไว้
4. ประเภทการตรวจสอบความถูกต้อง 802.1X ที่เหมาะสมถูกเลือกไว้

> สำหรับส่วนกำหนดค่า TTLS และ PEAP: ตรวจสอบว่ามีการเลือกประเภทการตรวจสอบความถูกต้องที่เหมาะสมจากรายการ คลิก ถัดไป เพื่อเลือกใบรับรองอื่นจากรายการใบรับรองที่ติดตั้งไว้ หรือระบุเซิร์ฟเวอร์อื่นหรือชื่อใบรับรองอื่น คลิก ตกลง
> สำหรับส่วนกำหนดค่า TLS: คลิกปุ่ม เลือก แล้วเลือกใบรับรองอื่นจากรายการใบรับรองที่ติดตั้งไว้ และคลิก ตกลง

5. คลิก ปิด
6. คลิก ตกลง เพื่อบันทึกการตั้งค่า

หมายเหตุเกี่ยวกับใบรับรอง: รหัสประจำตัวที่ระบุควรจะตรงกับบุคคลซึ่งได้ออกใบรับรองให้ และควรลงทะเบียนบนเซิร์ฟเวอร์การตรวจสอบความถูกต้อง (ตัวอย่างเช่น เซิร์ฟเวอร์ RADIUS) ซึ่งผู้ให้บริการออกใบรับรองเป็นผู้ใช้งาน ใบรับรองของคุณจะต้องถูกต้องตามที่ระบุโดยเซิร์ฟเวอร์การตรวจสอบความถูกต้อง ข้อกำหนดนี้ขึ้นอยู่กับเซิร์ฟเวอร์การตรวจสอบความถูกต้อง และโดยทั่วไปแล้วหมายความว่าเซิร์ฟเวอร์การตรวจสอบความถูกต้องจะต้องรู้จักผู้ออกใบรับรองของคุณในฐานะผู้ให้บริการออกใบรับรอง คุณควรล็อกอินโดยใช้ชื่อผู้ใช้ที่คุณเคยใช้เมื่อตอนที่ติดตั้งใบรับรอง

# การตรวจสอบความถูกต้องล้มเหลวเนื่องจากเซิร์ฟเวอร์ AAA ไม่พร้อมใช้งาน

อแด็ปเตอร์ไร้สายถูกเชื่อมโยงกับจุดเชื่อมต่อ แต่ไม่สามารถดำเนินการตรวจสอบความถูกต้อง 802.1X ให้เสร็จสมบูรณ์ได้ เนื่องจากมีการตอบสนองจากเซิร์ฟเวอร์การตรวจสอบความถูกต้อง

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. เลือกส่วนกำหนดค่า
2. คลิก เชื่อมต่อ และพยายามเชื่อมโยงกับเครือข่ายและตรวจสอบความถูกต้องกับเซิร์ฟเวอร์นี้

# เซิร์ฟเวอร์ AAA ปฏิเสธวิธีการ EAP

ข้อผิดพลาดนี้เกิดขึ้นเมื่อเซิร์ฟเวอร์ AAA ไม่ยอมรับประเภทการตรวจสอบความถูกต้องที่กำหนด

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ดับเบิลคลิกที่ไอคอนแถบงาน เพื่อเปิด Intel(R) PROSet/Wireless
2. คลิก ส่วนกำหนดค่า บนหน้าต่างหลักของ Intel(R) PROSet/Wireless
3. เลือกส่วนกำหนดค่าที่ถูกเชื่อมโยงหรือที่ใช้งานล่าสุดจากรายการส่วนกำหนดค่า
4. คลิก คุณสมบัติ เพื่อเปิดการตั้งค่าทั่วไป
5. คลิก ถัดไป เพื่อเปิดการตั้งค่าความปลอดภัย
6. ตรวจสอบว่า ใช้ 802.1X ถูกเลือกไว้
7. ตรวจสอบว่ามีการเลือกประเภทการตรวจสอบความถูกต้องที่เหมาะสม
8. ป้อนข้อมูลด้านความปลอดภัยที่จำเป็น
9. คลิก ตกลง ส่วนกำหนดค่านี้ได้นำมาใช้อีกครั้งในตอนนี้ Intel(R) PROSet/Wireless พยายามที่จะเชื่อมต่อไปยังเครือข่ายไร้สาย

# PIN ไม่ถูกต้องสำหรับการเรียกดูใบรับรอง: ป้อน PIN อีกครั้ง

ไม่สามารถเรียกดูใบรับรองเนื่องจาก PIN ไม่ถูกต้อง

การดำเนินการที่แนะนำ: ป้อน PIN ที่ถูกต้องอีกครั้ง

# มีความผิดพลาดเกิดขึ้นเนื่องจากอแด็ปเตอร์ GSM ถูกเอาออกโดยไม่คาดคิด

ข้อผิดพลาดนี้เกิดขึ้นเมื่ออแด็ปเตอร์ GSM ไม่ได้เสียบเข้าจนสุด หรือถูกเอาออกจากสถานีเคลื่อนที่

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ใส่อแด็ปเตอร์ GSM เข้าอีกครั้ง
2. ดับเบิลคลิกที่ไอคอน ซอฟต์แวร์ Intel(R) PROSet/Wireless ที่ด้านล่างขวาของหน้าจอ
3. เลือกส่วนกำหนดค่าที่ถูกเชื่อมโยงหรือที่ใช้งานล่าสุดจากรายการส่วนกำหนดค่า
4. คลิก เชื่อมต่อ ส่วนกำหนดค่านี้ได้นำมาใช้อีกครั้งในตอนนี้ ซอฟต์แวร์ Intel(R) PROSet/Wireless พยายามที่จะเชื่อมต่อไปยังเครือข่ายไร้สาย

# สมาร์ทการ์ดถูกเอาออกโดยไม่คาดคิด

ข้อผิดพลาดนี้เกิดขึ้นเนื่องจากสมาร์ทการ์ดถูกเอาออกโดยไม่คาดคิด

ใช้ขั้นตอนต่อไปนี้เพื่อแก้ไขข้อผิดพลาดดังกล่าว:

1. ใส่สมาร์ทการ์ด
2. เลือกส่วนกำหนดค่าสำหรับการตรวจสอบความถูกต้อง 802.1X EAP-SIM
3. คลิก เชื่อมต่อ และพยายามเชื่อมโยงกับเครือข่าย

# การตรวจสอบความถูกต้องล้มเหลวเนื่องจากหมดเวลา

การตรวจสอบความถูกต้องล้มเหลวเนื่องจากหมดเวลาการตรวจสอบความถูกต้องขณะที่สถานีเคลื่อนที่กำลังทำการตรวจสอบ สาเหตุของปัญหานี้อาจเป็นไปได้ว่าเกิดจาก AP ปลอม หรือมีปัญหากับเซิร์ฟเวอร์ RADIUS

การดำเนินการที่แนะนำ:

- ถ้าสงสัยว่าเป็นจุดเชื่อมต่อปลอม ให้ลองเพิ่มจุดเชื่อมต่อนี้ไปยัง รายการจุดเชื่อมต่อที่แยก เพื่อป้องกันไม่ให้อแด็ปเตอร์ไร้สายเชื่อมต่อไปที่จุดเชื่อมต่อนี้ในอนาคต
- หากไม่คิดว่าเป็นจุดเชื่อมต่อปลอม คลิกที่ส่วนกำหนดค่าในรายการส่วนกำหนดค่า คลิก เชื่อมต่อ เพื่อเชื่อมโยงกับเครือข่ายและพยายามทำการตรวจสอบความถูกต้องกับเซิร์ฟเวอร์นี้

# ส่วนกำหนดค่าผู้ดูแลระบบไม่สามารถตรวจสอบความถูกต้อง

ข้อผิดพลาดนี้เกิดขึ้นเมื่อข้อมูลรับรองในส่วนกำหนดค่าไม่ได้รับการยอมรับจากตัวตรวจสอบความถูกต้อง (เช่น จุดเชื่อมต่อ หรือเซิร์ฟเวอร์ AAA) โปรดติดต่อผู้ดูแลระบบเพื่อแก้ไขปัญหานี้

# ส่วนกำหนดค่าผู้ดูแลระบบไม่ได้รับที่อยู่ IP

อแด็ปเตอร์ไร้สายไม่สามารถรับที่อยู่ IP ที่ถูกต้องได้ รหัสความปลอดภัยเครือข่ายหรือคีย์เข้ารหัสไม่ตรงกับที่ใช้ในจุดเชื่อมต่อ สาเหตุอื่นๆ คือ: เครือข่ายไร้สายต้องใช้ที่อยู่ IP แบบคงที่; มีปัญหากับเซิร์ฟเวอร์ DHCP หรือปัญหาเครือข่ายทั่วไป

การดำเนินการที่แนะนำ: ติดต่อผู้ดูแลระบบของคุณเพื่อขอความช่วยเหลือในการตั้งค่าการเชื่อมต่อไร้สาย

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์