חזרה לתוכן העניינים

# כלי מנהל רשת

הגדרה של סיסמת מנהל רשת
הגדרות כלי מנהל רשת
חבילות מנהל רשת
פרופילי מנהל רשת

- מתמיד
- חיבור טרום-כניסה/משותף
- פרופילים משותפים
- רשתות מנועות
- העברת קול באינטרנט (VoIP)

הגדרות יישום
הגדרות מתאם
תוכנה
קבוצות EAP-FAST A-ID
משימות מנהל רשת

כלי מנהל הרשת מיועד למשתמש עם הרשאות מנהל באותו מחשב. כלי זה משמש להגדרת תצורה של פרופילים משותפים, פרופילי טרום-חיבור/משותף ופרופילי חיבורים מתמידים. כלי מנהל הרשת יכול לשמש גם מחלקת טכנולוגיית מידע כדי לקבוע הגדרות משתמש בתוכנה Intel(R) PROSet/Wireless וליצור חבילות התקנה מותאמות אישית לייצוא למערכות אחרות.

כלי מנהל הרשת נמצא בתפריט כלים של Intel(R) PROSet/Wireless‏. יש לבחור בו במהלך התקנה מותאמת אישית של התוכנה Intel(R) PROSet/Wireless, אחרת התכונה לא תוצג בתפריט כלים.

## הגדרה של סיסמת מנהל רשת

רק משתמשים שברשותם הסיסמה עבור כלי זה יכולים לשנות את הגדרות מנהל הרשת או הפרופילים. בגישה הראשונה לכלי מנהל הרשת, תידרש להזין סיסמה. אורך הסיסמה אינו יכול לחרוג מ- 56 תווים. סיסמאות ריקות (Null) אסורות.

הערה: אם אינך יודע את הסיסמה המקורית, אין תהליך זמין לאיפוס הסיסמה.

1. סיסמה: צור סיסמה (56 תווים לכל היותר).
2. אישור סיסמה: הזן שוב את הסיסמה.
3. לחץ על אישור. פתח חבילת מנהל רשת מוצג.

כדי לשנות את הסיסמה הנוכחית:

1. לחץ על כלי מנהל רשת בתפריט כלים.
2. לחץ על שנה סיסמה בטופס הזנת הסיסמה.
3. סיסמה קודמת: הזן את הסיסמה הקיימת.
4. סיסמה חדשה: הזן את הסיסמה החדשה.
5. אישור סיסמה: הזן שוב את הסיסמה החדשה.
6. לחץ על אישור כדי לשמור את הסיסמה החדשה ולהיכנס לכלי מנהל הרשת.

## הגדרות כלי מנהל רשת

באפשרות מנהל רשת לקבוע את סדר פרופילי מנהל הרשת ברשימת הפרופילים של כלי מנהל רשת.

1. בחלון הראשי, לחץ על כלים > כלי מנהל רשת.
2. עם פתיחת כלי מנהל הרשת, לחץ על כלים > הגדרות.
   - בחר הוסף למעלה כדי להציב תמיד פרופילי מנהל רשת בראש רשימת הפרופילים של כלי מנהל הרשת.
   - בחר הוסף למטה כדי להציב תמיד פרופילי מנהל רשת בתחתית רשימת הפרופילים של כלי מנהל הרשת.
3. לחץ על אישור כדי לסגור ולחזור לכלי מנהל הרשת.

## חבילות מנהל רשת

חבילות מנהל רשת משמשות לשמירת פרופילים מנהליים והגדרות אחרות. באפשרותך להעתיק או לשלוח את קובץ ההפעלה לחילוץ עצמי אל לקוחות ברשת שלך. בעת פעולת קובץ ההפעלה, התוכן מותקן ומוגדר במחשב היעד.

כדי ליצור חבילה חדשה:

1. בתפריט כלים, לחץ על כלי מנהל רשת.
2. הזן את הסיסמה כדי לגשת לכלי מנהל הרשת.
3. חבילת מנהל רשת: לחץ על אחת מהאפשרויות הבאות כדי ליצור חבילה חדשה או לפתוח חבילה קיימת.

> שם | תיאור
> --- | ---
> צור חבילת Windows XP או Windows 2000 | יצירת חבילה שניתן לייצא למחשב משתמש שברשותו מערכת הפעלה Microsoft Windows XP* או Microsoft Windows 2000*‏. חבילה זו מאפשרת ייצוא של כל פרופילי טרום כניסה/משותף ומתמיד מסוג EAP עם אימות 802.1X‏.
> צור חבילה של Windows Vista | יצירת חבילה שניתן לייצא למחשב משתמש שברשותו מערכת הפעלה Windows Vista*‏. חבילה זו מאפשרת ייצוא של פרופילים משותפים מסוג EAP-TTLS ו- EAP-SIM בלבד.
> פתח חבילה קיימת | בחר כדי לעיין ולפתוח חבילה קיימת.

4. לחץ על אישור.
5. קבע את תצורת האפשרויות הבאות שייכללו בחבילה:

> שם | תיאור
> --- | ---
> פרופילים | לחץ על כלול פרופילים בחבילה זו. ניתן לשתף פרופילים עם משתמשים אחרים.
> הגדרות יישום | לחץ על כלול הגדרות יישום בחבילה זו. ציין את הגדרות היישום שיאופשרו.
> הגדרות מתאם | לחץ על כלול הגדרות מתאם בחבילה זו. ציין את הערכים ההתחלתיים עבור הגדרות המתאם, שבשימוש במחשב זה.
> תוכנה | לחץ על כלול תוכנה בחבילה זו. קבע את רכיבי התוכנה שיותקנו במחשב זה. הערה: לקבלת מידע על הקטנת גודל קובץ ההפעלה של חבילת מנהל הרשת, ראה תוכנה.
> קבוצות EAP-FAST A-ID | לחץ על כלול קבוצות A-ID. הוסף קבוצת זיהוי סמכות (A-ID) כדי לתמוך בתעודות גישה מאובטחות (PAC) מרובות מזיהויי סמכות מרובים. הערה: תכונה זו אינה זמינה בעת יצירת חבילת מנהל רשת עבור לקוחות Windows Vista‏.

6. לחץ על סגירה.
7. ההודעה הבאה תוצג: החבילה הנוכחית שונתה. האם ברצונך לשמור את השינויים?
8. לחץ על כן. שמור את קובץ ההפעלה בספרייה בכונן הדיסק המקומי.
9. לחץ על שמור. הקובץ נוצר. הערה: פעולה זו עשויה להימשך מספר דקות.
10. לחץ על סיום כדי להציג את תוכן החבילה.
    - אם ברצונך להשתמש בתצורת החבילה במחשב מנהל הרשת, לחץ על החל חבילה זו על מחשב זה.
    - העתק את קובץ ההפעלה למחשב של משתמש, כדי להתקין את התצורה שנשמרה בחבילה. בעת הפעלת קובץ החבילה, זוהי התקנה שקטה.
11. לחץ על אישור.

> הערה: כדי לשמור את החבילה, באפשרותך גם לבחור שמור חבילה בתפריט קובץ.

> הערה: ב- Windows Vista, פרופילים של מנהלי רשת מאוחסנים בתבנית XML‏. פרופילים אלה מיובאים למערכת Windows Vista באמצעות מנהל מדיניות הקבוצה.

כדי לערוך חבילה:

1. היכנס לכלי מנהל הרשת.
2. בדף פתח חבילת מנהל רשת, לחץ על פתח חבילה קיימת כדי לערוך חבילה קיימת.
3. לחץ על עיון. אתר את קובץ ההפעלה של החבילה.
4. לחץ על פתיחה. בצע את העדכונים בהגדרות החבילה.
5. לחץ על סגירה.
6. ההודעה הבאה תוצג: החבילה הנוכחית שונתה. האם ברצונך לשמור את השינויים?
7. לחץ על כן. שמור את קובץ ההפעלה בספרייה בכונן הדיסק המקומי.

> הערה: כדי לערוך חבילת מנהל רשת, באפשרותך גם לבחור פתח חבילה בתפריט קובץ.

## פרופילי מנהל רשת

פרופילי מנהל רשת שייכים למנהל הרשת או למנהל המחשב והמנוהלים על ידו. פרופילים אלה משותפים לכל המשתמשים במחשב זה. עם זאת, משתמשי קצה אינם יכולים לשנות פרופילים אלה. ניתן לשנות פרופילים רק מכלי מנהל הרשת, אשר מוגן בסיסמה.

ישנם שני סוגים של פרופילי מנהל רשת: מתמיד וטרום כניסה/משותף. נוסף על כך, באפשרותך לקבוע תצורה של הגדרות העברת קול באינטרנט (VoIP) לשם ייצוא ליישום טלפון תוכנה.

הערה: בחבילות Windows Vista ניתן ליצור רק את הפרופילים המשותפים EAP-SIM ו- TTLS‏.

הערה: ב- Windows Vista, אין תמיכה ב- EAP-SIM עבור סוגי פרופיל מתמיד.

### חיבור מתמיד

פרופילים מתמידים מיושמים בזמן אתחול או כאשר משתמשים אינם מחוברים למחשב. לאחר שמשתמש מתנתק, פרופיל מתמיד שומר על חיבור אלחוטי עד כיבוי המחשב או עד שמשתמש אחר מתחבר אליו.

> הערה: לא זמין לחבילות Windows Vista‏.

נקודת מפתח של חיבור מתמיד:

- ניתן ליצור את סוגי הפרופילים הבאים כפרופילים מתמידים:
  - כל הפרופילים שאינם דורשים אימות 802.1X (לדוגמה, אימות פתוח עם הצפנת WEP, אימות פתוח ללא הצפנה).
  - כל הפרופילים עם אימות 802.1X שהתעודות שלהם שמורות: LEAP או EAP-FAST.
  - פרופילים עם הגדרות אבטחה הכוללים את האפשרות "השתמש בשם המשתמש והסיסמה הבאים".
  - פרופילים המשתמשים באישור המחשב לאימות.
  - פרופילי WPA*-ארגוני שאינם משתמשים באישור משתמש.
  - פרופילי WPA-אישי.
- פרופילים מתמידים מוחלים עם הפעלת המערכת ולאחר יציאה של המשתמש.

> הערה: תוכנת Intel(R) PROSet/Wireless תומכת בהרשאות מחשב. עם זאת, הן אינן מוצגות ברשימות ההרשאות.

כדי ליצור פרופיל מתמיד:

1. לחץ על כלול פרופילים בחבילה זו.
2. לחץ על מתמיד.
3. לחץ על הוספה כדי לפתוח את הגדרות כלליות.
4. שם פרופיל: הזן שם פרופיל תיאורי.
5. שם רשת אלחוטית (SSID‏): הזן את שם הרשת האלחוטית.
6. מצב הפעלה: רשת (תשתית) נבחרת כברירת מחדל.
7. סוג פרופיל מנהל הרשת: מתמיד: פעיל כאשר אף משתמש אינו מחובר נבחר.
8. לחץ על הבא.
9. לחץ על אבטחה ארגונית כדי לפתוח את הגדרות אבטחה. לקבלת מידע על קביעת תצורה של אבטחת 802.1X, ראה TLS‏, TTLS‏, PEAP‏, LEAP או EAP-FAST‏.
10. לחץ על אישור.

### חיבור טרום-כניסה

פרופילי טרום-כניסה/משותף מיושמים לפני התחברות משתמש. אם מותקנת תמיכה בנוהל כניסה יחיד (Single Sign On), החיבור מבוצע לפני רצף הכניסה (טרום-כניסה/משותף) של Windows‏.

> הערה: לא זמין לחבילות Windows Vista‏.

אם לא מותקנת תמיכה בנוהל כניסה יחיד, הפרופיל מוחל לאחר שהפעלת המשתמש הופכת פעילה. פרופילי טרום-כניסה/משותפים תמיד מופיעים בראש הרשימה פרופילים. משתמשים יכולים עדיין לקבוע סדר עדיפויות לפרופילים שהם יצרו, אך אין באפשרותם לקבוע מחדש את העדיפויות של פרופילי טרום-כניסה/משותפים. היות שפרופילים אלה מופיעים בראש רשימת הפרופילים, Intel (R)PROSet/Wireless מנסה אוטומטית להתחבר תחילה לפרופילי מנהל הרשת לפני פרופילים שנוצרו על-ידי משתמש.

> הערה: רק מנהלי מערכת יכולים ליצור או לייצא פרופילי טרום כניסה או פרופילים משותפים.

נקודת מפתח של חיבור טרום כניסה:

- חיבור טרום-כניסה מופעל רק בכניסה ל- Windows‏.
- ניתן ליצור את סוגי הפרופילים הבאים כפרופילי טרום-כניסה/משותף:
  - פרופילי 802.1X מסוג PEAP‏, TTLS או EAP-FAST המשתמשים בתעודות "השתמש בשם המשתמש והסיסמה של הכניסה ל- Windows" או "השתמש בשם המשתמש והסיסמה הבאים" בעת קביעת הגדרות האבטחה של הפרופיל.
  - פרופילי LEAP המשתמשים בתעודות "בקשת שם משתמש וסיסמה" בעת קביעת הגדרות האבטחה של הפרופיל.
  - פרופילי 802.1X מסוג PEAP או TTLS עם אישורי משתמש או מחשב (למשתמש צריכות להיות הרשאות מנהל כדי להשתמש באישורי מחשב).
  - פרופילי TLS המשתמשים באישורים דיגיטליים כדי לאמת את זהות הלקוח והשרת.
  - פרופילי EAP-SIM המשתמשים בכרטיס מודול זהות מנוי (SIM) כדי לאמת את האישורים ברשת.
  - כל הפרופילים המשותפים או מבוססי המשתמש שאינם 802.1X (פתוח או WEP‏).
- פרופיל טרום-כניסה/משותף מוחל בזמן כניסת משתמש ל- Windows‏.

#### מצב חיבור טרום-כניסה/משותף

התמיכה בפרופילי טרום-כניסה/משותף מותקנת במהלך התקנה מותאמת אישית של תוכנת Intel(R) PROSet/Wireless‏. לקבלת מידע נוסף, ראה התקנה והסרה של תכונת נוהל כניסה יחיד.

> הערה: אם התכונות נוהל כניסה יחיד או חיבור טרום-כניסה אינן מותקנות, מנהל מערכת עדיין יכול ליצור פרופילים של טרום-כניסה/משותף לייצוא למחשב משתמש.

להלן תיאור של פעולת התכונה חיבור טרום-כניסה מהפעלת המערכת. נקודת ההנחה היא שקיים פרופיל שמור. לפרופיל שמור זה יש הגדרות אבטחה חוקיות המסומנות ב"השתמש בשם המשתמש והסיסמה של הכניסה ל- Windows" והמוחלות בעת הכניסה ל- Windows‏.

1. לאחר הפעלת המערכת, הזן את התחום, שם המשתמש והסיסמה של הכניסה ל- Windows.
2. לחץ על אישור. דף מצב פרופיל טרום-כניסה/משותף מציג את התקדמות חיבור הרשת. לאחר התחברות המתאם האלחוטי לנקודת הגישה לרשת, דף המצב נסגר והמשתמש נכנס ל- Windows‏.
   - אם נקודת הגישה המתאימה דוחה את התעודות שלך במהלך חיבור הטרום-כניסה/משותף, תתבקש לספק את תעודות המשתמש שלך.
   - הזן את התעודות שלך.
   - לחץ על אישור. הפרופיל מוחל ודף המצב מציג את התקדמות החיבור עד לכניסה ל- Windows‏.
   - כדי לבחור פרופיל אחר, לחץ על ביטול בדף תעודות.

> הערה: רק משתמש שאומת במחשב יכול לגשת לתעודת (הרשאת) משתמש. לכן, משתמש צריך להיכנס למחשב פעם אחת (באמצעות חיבור מחווט, פרופיל חלופי או כניסה מקומית), לפני שישתמש בפרופיל טרום-כניסה/משותף שמבצע אימות עם תעודת משתמש.

ביציאה מהמערכת, כל חיבור אלחוטי מנותק ופרופיל מתמיד (אם זמין) מוחל. בנסיבות מסוימות, כדאי לשמור על החיבור הפעיל (לדוגמה, אם יש לטעון בשרת נתונים ספציפיים למשתמש לאחר היציאה מהמערכת או בעת שימוש בפרופילים נודדים).

כדי להשיג פונקציונליות זו, צור פרופיל המסומן הן כטרום-כניסה/משותף והן כמתמיד. אם פרופיל שכזה פעיל כאשר המשתמש יוצא מהמערכת, החיבור נשמר.

כדי ליצור פרופיל טרום-כניסה/משותף:

1. לחץ על כלול פרופילים בחבילה זו.
2. לחץ על טרום-כניסה/משותף.
3. לחץ על הוספה כדי לפתוח את הגדרות כלליות.
4. שם פרופיל: הזן שם פרופיל תיאורי.
5. שם רשת אלחוטית (SSID‏): הזן את מזהה הרשת.
6. מצב הפעלה: רשת (תשתית) נבחרת כברירת מחדל.
7. סוג פרופיל מנהל הרשת: טרום-כניסה/משותף: פעיל כאשר משתמש מחובר. פרופיל זה משותף לכל המשתמשים. סוג פרופיל זה נבחר כבר.
8. לחץ על הבא.
9. לחץ על מתקדם כדי לפתוח את הגדרות מתקדמות. השתמש בהגדרות מתקדמות כדי להגדיר את האפשרויות הבאות:

שם | תיאור
--- | ---
התחברות אוטומטית | אוטומטי: (ברירת מחדל): בחר כדי שתוכנת Intel(R) PROSet/Wireless תתחבר אוטומטית לפרופיל זה, כאשר הוא נמצא בטווח. לפי דרישה: בחר כדי למנוע התחברות אוטומטית של פרופיל, כאשר הרשת נמצאת בטווח. לדוגמה, אם נגבה תשלום עבור חיבור אלחוטי ואינך מעוניין להתחבר אוטומטית כאשר היא בטווח. הערה: לא זמין עבור פרופילים משותפים של מנהל רשת עבור Vista‏.
נקודת גישה הכרחית | בחר כדי לשייך את המתאם האלחוטי לנקודת גישה מסוימת. אילוץ המתאם האלחוטי להתחבר לנקודת גישה המשתמשת בכתובת MAC מסוימת. הזן את כתובת ה- MAC של נקודת הגישה (BSSID‏); 48 סיביות, 12 ספרות הקסדצימליות. לדוגמה, 00:06:25:0E:9D:84. תכונה זו אינה זמינה בעת שימוש במצב הפעלה אד הוק. ניקוי: לחץ כדי לנקות את הכתובת הנוכחית.
הגנה באמצעות סיסמה | הגנת פרופיל זה באמצעות סיסמה (10 תווים לכל היותר). הערה: לא זמין עבור פרופילים משותפים של מנהל רשת עבור Vista‏.
הפעלת יישום | הפעלה אוטומטית של קובץ אצווה, קובץ הפעלה או script, בכל התחברות לפרופיל. לדוגמה, התחל אוטומטית הפעלה של רשת וירטואלית פרטית (VPN) בכל התחברות לרשת אלחוטית.
תבנית שם משתמש | באפשרות מנהל רשת לבחור את תבנית שם המשתמש עבור שרת האימות. האפשרויות הן: משתמש (בברירת מחדל) user@domain user@domain.com תחום\משתמש הערה: תבנית שם משתמש זמינה רק בהגדרות המתקדמות בכלי מנהל הרשת. אפשרות זו אינה זמינה בעת יצירת פרופיל משתמש מאשף יצירת הפרופילים האלחוטיים של Intel(R) PROSet/Wireless‏. הגדרה זו אינה ישימה לאישורי מחשב.

10. לחץ על אישור כדי לסגור את ההגדרות המתקדמות.
11. לחץ על אבטחה ארגונית כדי לפתוח את הגדרות אבטחה. לקבלת מידע על קביעת תצורה של אבטחת 802.1X, ראה EAP-SIM‏, TLS‏, TTLS‏, PEAP‏, LEAP או EAP-FAST‏.
12. לחץ על אישור כדי לשמור את הפרופיל ולהוסיף אותו לרשימת פרופילי מנהל הרשת.

> הערה: אם נוצר כבר חיבור מתמיד, המערכת מתעלמת מפרופיל טרום-כניסה/משותף, אלא אם כן הפרופיל מוגדר עם אפשריות טרום-כניסה/משותף וחיבור מתמיד גם יחד.

### פרופילים משותפים

פרופילים משותפים מוחלים באמצעות מנהל מדיניות הקבוצה. ניתן ליצור את סוגי הפרופילים הבאים כפרופילים משותפים:

- פרופילי 802.1X TTLS המשתמשים בתעודות "הצג הנחיה בכל פעם שאני מתחבר" או "השתמש בהבא" בעת קביעת הגדרות האבטחה של הפרופיל.
- פרופילי 802.1X TTLS עם אישורי משתמש או מחשב (למשתמש צריכות להיות הרשאות מנהל כדי להשתמש באישורי מחשב).
- פרופילי EAP-SIM המשתמשים בכרטיס מודול זהות מנוי (SIM) כדי לאמת את האישורים ברשת.

כדי ליצור פרופיל משותף:

1. לחץ על כלול פרופילים בחבילה זו (ברירת מחדל).
2. לחץ על משותף.
3. לחץ על הוספה כדי לפתוח את הגדרות כלליות.
4. שם פרופיל: הזן שם פרופיל תיאורי.
5. שם רשת אלחוטית (SSID‏): הזן את מזהה הרשת.
6. מצב הפעלה: רשת (תשתית) נבחרת כברירת מחדל.
7. לחץ על הבא.
8. לחץ על מתקדם כדי לפתוח את הגדרות מתקדמות. השתמש בהגדרות מתקדמות כדי לקבוע את ההגדרות האופציונליות הבאות:

שם | תיאור
--- | ---
התחברות אוטומטית | אוטומטי: (ברירת מחדל): בחר כדי שתוכנת Intel(R) PROSet/Wireless תתחבר אוטומטית לפרופיל זה, כאשר הוא נמצא בטווח. לפי דרישה: בחר כדי למנוע התחברות אוטומטית של פרופיל, כאשר הרשת נמצאת בטווח. לדוגמה, אם נגבה תשלום עבור חיבור אלחוטי ואינך מעוניין להתחבר אוטומטית כאשר היא בטווח. הערה: לא זמין עבור פרופילים משותפים של מנהל רשת עבור Vista‏.
נקודת גישה הכרחית | בחר כדי לשייך את המתאם האלחוטי לנקודת גישה מסוימת. אילוץ המתאם האלחוטי להתחבר לנקודת גישה המשתמשת בכתובת MAC מסוימת. הזן את כתובת ה- MAC של נקודת הגישה (BSSID‏); 48 סיביות, 12 ספרות הקסדצימליות. לדוגמה, 00:06:25:0E:9D:84. תכונה זו אינה זמינה בעת שימוש במצב הפעלה אד הוק. ניקוי: לחץ כדי לנקות את הכתובת הנוכחית.
הגנה באמצעות סיסמה | הגנת פרופיל זה באמצעות סיסמה (10 תווים לכל היותר). הערה: לא זמין עבור פרופילים משותפים של מנהל רשת עבור Vista‏.
הפעלת יישום | הפעלה אוטומטית של קובץ אצווה, קובץ הפעלה או script, בכל התחברות לפרופיל. לדוגמה, התחל אוטומטית הפעלה של רשת וירטואלית פרטית (VPN) בכל התחברות לרשת אלחוטית.
תבנית שם משתמש | באפשרות מנהל רשת לבחור את תבנית שם המשתמש עבור שרת האימות. האפשרויות הן: משתמש (בברירת מחדל) user@domain user@domain.com תחום\משתמש הערה: תבנית שם משתמש זמינה רק בהגדרות המתקדמות בכלי מנהל הרשת. אפשרות זו אינה זמינה בעת יצירת פרופיל משתמש מאשף יצירת הפרופילים האלחוטיים של Intel(R) PROSet/Wireless‏. הגדרה זו אינה ישימה לאישורי מחשב.

9. לחץ על אישור כדי לסגור את ההגדרות המתקדמות.
10. לחץ על אבטחה ארגונית כדי לפתוח את הגדרות אבטחה. לקבלת מידע על קביעת תצורה של אבטחת 802.1X, ראה EAP-SIM או TTLS‏.
11. לחץ על אישור כדי לשמור את הפרופיל ולהוסיף אותו לרשימת פרופילי מנהל הרשת.

### רשתות מנועות

באפשרות מנהלי רשת למנוע חיבור של רשתות מסוימות. לאחר שרשת צוינה כמנועה, רק מנהל רשת יכול להסיר אותה מרשימת הפריטים המנועים. הרשת המנועה מוצגת בניהול רשימת הפריטים המנועים של Intel(R) PROSet/Wireless‏.

> הערה: לא זמין לחבילות Windows Vista‏.

כדי לכלול רשת ברשימת הפריטים המנועים:

1. לחץ על כלול פרופילים בחבילה זו.
2. לחץ על מנועים.
3. לחץ על הוספה כדי לפתוח את מניעת רשת (SSID‏).
4. שם רשת: הזן את שם הרשת שברצונך להוסיף לרשימת המנועים.
5. לחץ על אישור כדי להוסיף את שם הרשת לרשימה.

כדי להסיר רשת מרשימת הפריטים המנועים:

1. בחר את שם הרשת מרשימת הפריטים המנועים.
2. לחץ על הסר. הרשת נמחקת מהרשימה.

### חיבור העברת קול באינטרנט (VoIP)

תוכנת Intel(R) PROSet/Wireless תומכת ביישומי טלפון-תוכנה VoIP של צד שלישי. יישומי VoIP של צד שלישי תומכים בדחיסה/פריסה (CODEC) של קול. לרוב, דחיסה/פריסה מספקת יכולת דחיסה כדי לשמור על רוחב הפס של הרשת. תוכנת Intel(R) PROSet/Wireless תומכת בתקני הפריסה/דחיסה (CODEC) הבאים של International Telecommunications Union‏ (ITU‏):

> קודק | אלגוריתם
> ITU G.711 | PCM‏ (Pulse Code Modulation)
> ITU G.722 | SBADPCM‏ (Sub-Band Adaptive Differential Pulse Code Modulation)
> ITU G.723 | Multi-rate Coder
> ITU G.726 | ADPCM‏ (Adaptive Differential Pulse Code Modulation)
> ITU G.727 | Variable-Rate ADPCM
> ITU G.728 | LD-CELP‏ (Low-Delay Code Excited Linear Prediction)
> ITU G.729 | CS-ACELP‏ (Conjugate Structure Algebraic-Code Excited Linear Prediction)

באפשרות מנהל רשת לייצא הגדרות VoIP, כדי להגדיר קצבי נתונים שונים לדחיסה/פריסה וקצבי מסגרת, לשם שיפור איכות הקול בשידורי VoIP‏.

כדי לקבוע תצורה של הגדרות VoIP‏:

> הערה: ודא שהאפשרות העברת קול באינטרנט אינה מנוטרלת בהגדרות יישום של כלי מנהל הרשת. אפשרות זו מאופשרת כברירת מחדל.

1. לחץ על כלול פרופילים בחבילה זו.
2. לחץ על VoIP.
3. לחץ על הוספה כדי לפתוח את הדף צור פרופיל VoIP.
4. בחר את רוחב הפס של הדחיסה/פריסה, שימוש ביישום וקצב מסגרות. לנתוני קול:

> ל- G711 מסגרת של 10 מילי-שנייה עם קצב סיביות של ‎64 kbps
> ל- G722 מסגרת של 10 מילי-שנייה עם קצב סיביות של ‎64 kbps
> ל- G723 מסגרת של 30 מילי-שנייה עם קצב סיביות של ‎5.3 kbps או ‎6.4 kbps
> ל- G726-32 מסגרת של 10 מילי-שנייה עם קצב סיביות של ‎32 kbps
> ל- G728 מסגרת של 2.5 מילי-שנייה עם קצב סיביות של ‎16 kbps
> ל- G729 מסגרת של 10 מילי-שנייה עם קצב סיביות של ‎10 kbps

> בחר פרמטרים מהתפריטים הנפתחים.

> קודק | שימוש | קצב מסגרות
> --- | --- | ---
> G711_64kbps G722_64kbps G722_56kbps G722_48kbps G722_1_32kbps G722_1_24kbps G722_1_16kbps G726_16kbps G726_24kbps G726_32kbps G726_40kbps G728_16kbps G729a_8kbps G729e_11_8kbps GIPS_iPCM_VARIABLE G722_2_VARIABLE | קול אינטראקטיבי ועידת קול נתוני קול וידיאו וידיאו זורם | 20 30

5. לחץ על אישור כדי לחזור לרשימה פרופילים.
6. לחץ על סגור כדי לשמור את הגדרות הפרופיל לחבילה.

## הגדרות יישום

באפשרות מנהל רשת לבחור את רמת השליטה שתהיה למשתמשים על החיבורים האלחוטיים שלהם לרשת.

כדי לקבוע את התצורה של הגדרות יישום:

1. לחץ על כלול הגדרות יישום בחבילה זו.
2. אפשר או נטרל כל הגדרה הרשומה בטבלה להלן.

שם | חבילות Windows XP/2000 | חבילות Windows Vista | תיאור
--- | --- | --- | ---
אימות 802.1X |  |  | אפשר למשתמש ליצור פרופילים או להתחבר לפרופילים התומכים בסוגי EAP שונים לאימות 802.1X. בחר אילו סוגי EAP לאימות 802.1X ברצונך לאפשר במחשב המשתמש: EAP SIM‏, EAP LEAP‏, EAP TLS‏, EAP TTLS‏, EAP PEAP‏, EAP FAST‏.
AAA בשליטה |  |  | התרע כאשר יישום אחר משתמש במתאם האלחוטי.
כלי מנהל רשת |  |  | נטרל גישה לכלי מנהל הרשת במחשב המשתמש.
הפעלת יישום אוטומטית |  |  | בחר כדי להפעיל אוטומטית קובץ אצווה, קובץ הפעלה או script כאשר פרופיל מסוים מתחבר לרשת. לדוגמה, המערכת מתחילה שיחה ברשת וירטואלית פרטית (VPN) באופן אוטומטי בכל פעם שמשתמש מתחבר לרשת אלחוטית.
בקרת יישום למתג רדיו |  |  | מאפשר ליישום של צד שלישי לנטרל את מתג ההפעלה או הכיבוי האלחוטי של Intel(R) PROSet/Wireless‏.
CCXv4 |  |  | בחר אפשר CCXv4 כדי לאפשר תכונות של סיומות תואמות של Cisco, גרסה 4 (CCXv4) עבור פרופילי EAP-FAST‏. הערה: התכונה קבוצות זיהוי סמכות (A-ID) של EAP-FAST בכלי מנהל הרשת אינה זמינה אם CCXv4 אינו מאופשר. בחר אילו מההנחיות הבאות לאפשר או לנטרל במחשב משתמש, עבור אספקת EAP-FAST PAC‏: בטל הנחיות ואזהרות עבור אספקה לא מאומתת: אפשרות לבטל הנחיות ואזהרות עבור אספקה אוטומטית של PAC, אם אין PAC או אם אין PAC שמתאים ל- A-ID שנשלח על-ידי השרת שאליו הוא מחובר. בטל הנחיות בעת מעבר לשרת ברירת מחדל (A-ID‏): אפשרות לבטל הנחיות כאשר לקוח נתקל בשרת שסיפק PAC לפני כן, אך כרגע לא נבחר כשרת ברירת המחדל. כבה אספקה לא מאומתת לאחר אספקת PAC‏: אפשרות לבטל אוטומטית אספקה אוטומטית לאחר אספקת PAC עבור A-ID זה. הערה: תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG‏.
תעודות מטמון |  |  | בחר כדי לשמור תעודות לאחר כניסה של המשתמש למערכת. אם החיבור האלחוטי מתנתק זמנית, המערכת משתמשת בתעודות השמורות לאחר התחברות מחדש. התעודות נמחקות כאשר המשתמש מתנתק. הערה: אם האפשרות אינה מסומנת, האפשרות הצג הנחיה בכל פעם שאני מתחבר אינה זמינה בעת יצירת פרופילים.
התקן להתקן (אד הוק) |  |  | אפשר או נטרל את יכולת המשתמש ליצור פרופילי התקן להתקן (אד הוק) או להצטרף לרשתות התקן להתקן (אד הוק). בחר אחת מהאפשרויות הבאות כדי לאפשר או לנטרל את יכולת המשתמש להתחבר לרשתות מסוג התקן להתקן: אפשור רשת התקן להתקן אפשור חיבור לרשת התקן להתקן מאובטחת בלבד נטרול חיבור לרשת התקן להתקן בחר כדי לאפשר למשתמש לקבוע תצורה של פרופילים עם הגדרות התקן להתקן (אד הוק) או למנוע ממנו לבצע זאת. הצג הגדרות יישום התקן להתקן הסתר הגדרות יישום התקן להתקן כדי להסיר את מצב ההפעלה התקן להתקן (אד הוק) מההגדרות הכלליות של הפרופיל האלחוטי, בחר נטרול חיבור לרשת התקן להתקן וגם הסתר הגדרות יישום התקן להתקן. בחירה זו תמנע מהמשתמש ליצור פרופילים התומכים ברשת התקן להתקן (אד הוק).
ייבוא וייצוא |  |  | בחר כדי לייבא או לייצא פרופילים ממחשב המשתמש. אפשור תכונה זו גורם לייבוא אוטומטי של פרופילי משתמש בעת העתקתם לתיקיית ייבוא אוטומטי.
שמור חיבור |  |  | בחר כדי להסתיר את האפשרות שמור חיבור בהגדרות המתקדמות של יצירת הפרופיל האלחוטי. האפשרות שמור חיבור שומרת את החיבור האלחוטי בפרופיל משתמש לאחר יציאה מהמערכת. הערה: ניתן להשתמש באפשרות שמור חיבור עם לקוח Nortel VPN כאשר הוא מוגדר Logoff on Connect (יציאה מהמערכת בהתחברות).
הודעת מתג רדיו |  |  | מאפשר ליישום של צד שלישי לדווח למשתמש על נטרול המתג להפעלה וכיבוי של תקשורת אלחוטית של Intel(R) PROSet/Wireless‏.
דו-קיום Microsoft Windows XP |  |  | בחר אפשר ל- Microsoft Wireless Zero Configuration ול- Intel(R) PROSet/Wireless להתקיים יחד במערכת זו. הפעל אפשרות זו כדי לאפשר ל- Microsoft Wireless Zero Configuration ול- Intel(R) PROSet/Wireless להתקיים יחד במערכת זו. בעת בחירת אפשרות זו, נמנע הנטרול של Microsoft Windows XP Wireless Zero Configuration Service כאשר Intel(R) PROSet/Wireless מאופשר. הערה: הגדרה זו אינה ישימה ללקוחות Microsoft Windows Vista‏.
חיבור מתמיד |  |  | בחר ודא שחיבור מתמיד ומדיניות מחשב יעודכנו לפני כניסת משתמש למערכת. הערה: עדכון מדיניות עשוי לעכב את מסך הכניסה למשך עד 2 דקות.
מצב Cisco של טרום-כניסה |  |  | אפשר מצב Cisco במהלך חיבור טרום-כניסה/משותף. לנקודות גישה של Cisco יש יכולת לתמוך בשמות רשת אלחוטית (SSID) מרובים, אך רק מסוג שידור. כדי להתחבר לנקודת גישה שכזו, נעשה ניסיון להתחבר לכל פרופיל. פעולה זו נקראת מצב Cisco‏. הערה: חיבור טרום-כניסה/משותף עשוי להאריך את משך זמן ההתחברות.
חיבוריות פרופילים |  |  | בחר את רמת הקישוריות במחשב המשתמש. נטרל החלפת פרופילי משתמש. משתמשים יכולים להתחבר עם פרופיל טרום-כניסה/משותף הראשון בלבד, או להתחבר עם פרופילי טרום-כניסה/משותף בלבד. אפשר למשתמש להתחבר לכל פרופילי מנהל הרשת. אפשר למשתמש להתחבר לפרופיל מנהל הרשת הראשון בלבד.
רמת אבטחה |  |  | בחר את רמת האבטחה במחשב המשתמש. משתמשים רשאים להתחבר אך ורק לפרופילים בעלי רמת אבטחה זו. לחיצה על תיבה סימון זו מאפשרת הפעלה או כיבוי של הפקד הבא. אפשר למשתמש להתחבר לרשתות בעלות אבטחה אישית בלבד. הערה: לא זמין לחבילות Windows Vista‏.
הודעה על תיקיות משותפות |  |  | בחר את הגדרת ההודעה על תיקיות משותפות במחשב המשתמש. בחר כדי לא לשתף באופן אוטומטי תיקיות משותפות, במשך זמן ההתחברות לרשת לא מאובטחת. נטרל הודעה זו הצג הודעה בעת התחברות לרשת לא מאובטחת (ברירת מחדל).
נוהל כניסה יחיד (Single Sign On) |  |  | בחר אילו סוגי פרופיל מנהל רשת יאופשרו במחשב המשתמש. חיבור מתמיד: פרופילים אלה פעילים בזמן אתחול וכאשר אף משתמש אינו מחובר למחשב. חיבור טרום-כניסה/משותף: פרופילים אלה פעילים באופן מיידי לאחר התחברות משתמש למחשב. פרופילים משותפים מאופשרים אם תכונות טרום-כניסה/משותף אינן מותקנות במחשב המשתמש. הפרופילים המשותפים פעילים לאחר שמשתמש התחבר וההפעלה פעילה. פרופילים מתמידים ופרופילי טרום-כניסה/משותף ממוקמים בראש רשימת הפרופילים של המשתמש. אין למשתמש אפשרות לשנות או למחוק אותם.
מידע תמיכה |  |  | ציין את מידע התמיכה שיוצג בתיבת אודות של התוכנה Intel(R) PROSet/Wireless‏. כתובת URL של התמיכה: הזן את כתובת אתר האינטרנט של מרכז התמיכה, אליו ברצונך שלקוחותיך יפנו לקבלת תמיכה טכנית. מספר טלפון של התמיכה: הזן את מספר הטלפון אליו ברצונך שלקוחותיך יתקשרו לקבלת תמיכה טכנית.
העברת קול באינטרנט |  |  | מאפשר לתוכנת צד שלישי להשתמש ביישום VoIP במחשב המשתמש. הגדרת ברירת המחדל מאפשרת תכונה זו. הערה: תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG‏.
מנהל Wi-Fi* |  |  | בחר את מנהל ה- Wi-Fi* שישלוט בחיבורי האלחוט של המשתמש. השתמש במנהל Wi-Fi של המשתמש הקודם שהיה מחובר, או אפשר לכל משתמש לבחור את מנהל ה- Wi-Fi המועדף עליו. אפשר לכל המשתמשים לעבור בין Intel(R) PROSet/Wireless לבין Microsoft Windows XP Wireless Zero Configuration לאחר כניסה למערכת. מנהל ה- Wi-Fi בכניסה נקבע על-ידי מנהל ה- Wi-Fi שהיה פעיל בעת יציאת המשתמש האחרון.
Wi-Fi Protected Setup* |  |  | ניתן להגדיר את תוכנת Intel(R) PROSet/Wireless כך שתפעל כרשם עבור נקודות גישה התומכות ב- Wi-Fi Protected Setup*‏. הרשם מעביר אוטומטית את המפתח או הסיסמה של נקודת הגישה, בצורה מאובטחת, או ידנית באמצעות כונן פלאש USB או התקן חיצוני אחר. אפשר רישום התקנים אחרים (ברירת מחדל). הסתר את הגדרת היישום אפשר רישום התקן. בחר כדי לאפשר את Intel(R) PROSet/Wireless לרישום התקנים אחרים. נוסף על כך, בחר להסתיר את ההגדרה אפשר רישום התקן בהגדרות היישום Intel(R) PROSet/Wireless כדי לחסום את אפשרות שינוי ההגדרות בפני המשתמש.
העדפות של מציג יומן אירועי האלחוט |  |  | בחר מיקום לשמירת קובץ היומן של מציג יומן אירועי האלחוט של פותר בעיות האלחוט של Intel‏. בחלון הראשי של Intel(R) PROSet/Wireless, לחץ על כלים > פותר בעיות האלחוט של Intel‏. במציג אירועי האלחוט של Intel, לחץ על קובץ > הגדרות כדי לפתוח את הגדרות מציג אירועי האלחוט. אם אינו מאופשר כבר, לחץ על אפשר רישום. ציין את תיקיית ברירת המחדל לקובצי יומן רישום שמורים: מיקום ברירת המחדל הוא המסמכים שלי. לחץ עלעיון כדי לאתר מיקום תיקייה חדש. שם קובץ: שם הקובץ הוא שם ברירת המחדל של המחשב. גודל מרבי: הזן את הגודל של הקובץ בקילו-בתים (KB‏). לחץ על אישור כדי לסגור ולהחיל את השינויים החדשים. לחץ על ביטול כדי לסגור מבלי להחיל את השינויים. אם ברצונך שקובץ היומן יועתק לאתר ארכיון לאחר מספר ימים מסוים: לחץ על העתק את קובץ היומן למיקום אחר. נתיב יעד: הזן את המיקום לאחסון הקבצים. תדירות (ימים): בחר את התדירות הרצויה להעברת הקבצים לתיקיית היעד.
אלחוט מופעל/כבוי |  |  | שליטה ברדיו האלחוטי. ללא שינוי: הרדיו אינו מופעל או כבוי. כיבוי רדיו אלחוטי: הפרופיל מכבה את הרדיו. הפעלת רדיו אלחוטי: הפרופיל מפעיל את הרדיו. נטרל בחירת אלחוט מופעל/כבוי: בחר כדי למנוע ממשתמש גישה לפקד אלחוט מופעל/כבוי בחלון הראשי של Intel(R) PROSet/Wireless או בתפריט שורת המשימות. אם המשתמש מנסה להפעיל או לכבות את פקד הרדיו, מוצגת ההודעה התכונה מנוטרלת על-ידי מנהל הרשת. הוסף בחירת רדיו 802.11a מופעל/כבוי: בחר לאפשר למשתמש להפעיל או לכבות את רדיו 802.11a בנפרד מרדיו 802.11b/g‏. אם תבחר באפשרות זו, האפשרות נטרל בחירת רדיו 802.11a מופעל/כבוי הופכת לזמינה. בחר באפשרות זו כדי להציג את הפקד רדיו 802.11a מופעל/כבוי, אך לנטרל אותו. פעולה זו מאפשרת לך לתת למשתמש שליטה פרטנית במשדרי הרדיו. לאחר התקנת תכונה זו במחשב המשתמש, בצע את ההוראות להלן כדי להפעיל או לכבות את בקרת הרדיו 802.11a‏. כדי לכבות את רדיו 802.11a‏: בחלון הראשי של Intel(R) PROSet/Wireless לחץ על הלחצן אלחוט מופעל. רשימת אפשרויות הרדיו מוצגת. בחר רדיו 802.11a כבוי. רדיו 802.11a אינו פעיל כעת. כדי להפעיל את רדיו 802.11a‏: בחלון הראשי של Intel(R) PROSet/Wireless לחץ על הלחצן רדיו 802.11a כבוי. רשימת אפשרויות הרדיו מוצגת. בחר אלחוט מופעל. רדיו 802.11a פעיל כעת. הערה: האפשרות הוסף בחירת רדיו 802.11a מופעל/כבוי זמינה רק עבור מתאמים אלחוטיים התומכים בתקנים 802.11a‏, 802.11b ו- 802.11g‏. תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 2200BG‏.
סגור | סגירת כלי מנהל הרשת.
עזרה? | הצגת עזרה עבור דף זה.

## הגדרות מתאם

כדי לקבוע את התצורה של הגדרות המתאם:

1. לחץ על כלול הגדרות מתאם בחבילה זו.
2. עבור כל הגדרה הרשומה בטבלה להלן, בחר אחת מהאפשרויות הבאות:
   - השתמש בערך ברירת מחדל: איפוס ההגדרה במחשב המשתמש לערך ברירת המחדל.
   - ללא שינוי: השארת הערך שנבחר על-ידי המשתמש. מנהל הרשת מחליט לא לאכוף את כל ההגדרות על מחשב המשתמש. באפשרות המשתמש לשנות את ערכי ההגדרה של המתאם מהתפריט של מתקדם של Intel(R) PROSet/Wireless‏.
   - בחר את הערך: מנהל הרשת בוחר את הערך שבו ייעשה שימוש במחשב המשתמש.

שם | תיאור
--- | ---
רוחב ערוץ 802.11n | הגדרת רוחב הערוץ למצב של תפוקה גבוהה להגדלת הביצועים. הגדר את רוחב הערוץ כאוטומטי או 20Mhz. הגדרת ברירת המחדל היא אוטומטי. הערה: הגדרה זו זמינה רק אם המתאם הוא Intel(R) Wireless WiFi Link 4965AGN‏.
מצב 802.11n | תקן 802.11n מבוסס על תקני 802.1X קודמים, על-ידי הוספת קלט-מרובה ופלט-מרובה (MIMO‏). MIMO מגביר את התפוקה כדי לשפר את קצב העברת הנתונים. בחר מאופשר או מנוטרל כדי להגדיר את מצב ה- 802.11n של המתאם. הגדרת ברירת המחדל היא מאופשר. הערה: הגדרה זו זמינה רק אם המתאם הוא Intel(R) Wireless WiFi Link 4965AGN‏. הערה: כדי להשיג קצבי העברה גבוהים מ- ‎54 Mbps בחיבורי 802.11n, יש לבחור אבטחת WPA2-AES‏. ניתן לבחור באפשרות ללא אבטחה (ללא) כדי לאפשר הגדרה ופתרון בעיות של רשת. מנהל רשת יכול לאפשר או לנטרל תמיכה עבור מצב תפוקה גבוהה, כדי לצמצם צריכת חשמל, או התנגשויות עם פסים אחרים או בעיות של תאימות.
ערוץ אד הוק | אין צורך לשנות את הערוץ, אלא אם כן המחשבים האחרים ברשת ההתקן להתקן (אד-הוק) משתמשים בערוץ שונה מערוץ ברירת המחדל. ערך: בחר את ערוץ ההפעלה המורשה מהרשימה. 802.11b/g‏: בחר באפשרות זו בעת שימוש בתדר פס אד-הוק 802.11b ו- 802.11g‏ (‎2.4 GHz‏). 802.11a‏: בחר באפשרות זו בעת שימוש בערוץ פס אד-הוק 802.11a‏ (‎5 GHz‏).
ניהול צריכת חשמל אד הוק | הגדרת חיסכון בחשמל לרשתות התקן להתקן (אד הוק). נטרול: בחר בעת התחברות לרשתות אד הוק המכילות תחנות שאינן תומכות בניהול צריכת חשמל אד הוק. חיסכון מרבי בחשמל: בחר כדי למטב את חיי הסוללה. סביבה רועשת: בחר כדי למטב ביצועים או חיבור ללקוחות מרובים. הערה: תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG‏.
מצב Ad Hoc Qos | בקרת איכות שירות (QoS) ברשתות אד הוק. בקרת QoS מספקת מתן עדיפות לתעבורה מנקודת הגישה על פני LAN אלחוטי, בהתבסס על סיווג תעבורה. WMM*‏ (Wi-Fi Multimedia*) מהווה את אישור ה- QoS של ה- Wi-Fi Alliance*‏. כאשר WMM מאופשר, המתאם משתמש ב- WMM כדי לתמוך בתיוג עדיפות ולהעברת יכולות לתור עבור רשתות Wi-Fi‏. WMM מאופשר (ברירת מחדל) WMM מנוטרל הערה: תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 2915ABG או חיבור רשת Intel(R) PRO/Wireless 2200BG‏.
הגנת מצב מעורב | השתמש כדי למנוע התנגשויות נתונים בסביבת 802.11b ו- 802.11g מעורבת. יש להשתמש בבקשה לשידור/מוכן לשידור (RTS/CTS) בסביבה שבה לקוחות עשויים שלא לשמוע זה את זה. ניתן להשתמש ב- CTS אל עצמו כדי להשיג קצב העברת נתונים גדול יותר, בסביבה שבה לקוחות נמצאים בסמיכות ויכולים לשמוע זה את זה.
ניהול צריכת חשמל | ניהול צריכת חשמל: מאפשר לבחור איזון בין צריכת חשמל לבין ביצועי מתאם. מחוון הגדרות החשמל של המתאם האלחוטי קובע איזון בין מקור החשמל של המחשב לבין הסוללה. בחר איזון בין צריכת חשמל וביצועי מתאם. PSP - מצב חיסכון בחשמל CAM - מצב ער ללא הפסקה בחר אחת מרמות מצב החיסכון בחשמל: PSP CAM‏: מתאם הלקוח מופעל ללא הפסקה. PSP רמה 1: PSP מוגדר לצריכת חשמל מרבית. PSP רמות 2-4: PSP מוגדר להגדלת צריכת חשמל. PSP רמה 5: PSP מוגדר להגדלת אורך חיי סוללה. PSP אוטומטי: ברירת המחדל ב- PSP רמה 6: איזון בין צריכת חשמל ואורך חיי סוללה. הערה: החיסכון בצריכת חשמל משתנה בהתאם להגדרות תשתית.
מצב מבוא | משנה את אורך הגדרת המבוא המתקבלת על-ידי נקודת הגישה במהלך חיבור ראשוני. השתמש תמיד במבוא ארוך כדי להתחבר לנקודת גישה. מבוא שידור אוטומטי מאפשר זיהוי מבוא אוטומטי. יש להשתמש במבוא קצר, אם הוא נתמך. אם לא, השתמש במבוא ארוך (מבוא שידור ארוך). הערה: תכונה זו אינה מותקנת דרך חבילת מנהל רשת, כאשר במחשב של משתמש מותקן חיבור רשת Intel(R) PRO/Wireless 3945ABG‏.
תוקפנות נדידה | הגדר באיזו מידה של תקיפות ינדוד הלקוח האלחוטי, במטרה לשפר את החיבור לנקודת גישה. לחץ על השתמש בערך ברירת מחדל כדי לאזן בין אי-נדידה לביצועים, או בחר ערך מהרשימה. ערכים: 0: ללא נדידה: הלקוח האלחוטי אינו נודד. רק ירידה משמעותית באיכות הקישור תגרום לו לנדוד לנקודת גישה אחרת. 1-3: נדידה מותרת. 2: ברירת מחדל: איזון בין ללא נדידה וביצועים. לחץ על השתמש בערך ברירת מחדל כדי לבחור. 4: נדידה מרבית.
שיפור קצב העברה | שינוי הערך של בקרת צרור מנות. אפשור: בחר כדי לאפשר שיפור קצב העברה. נטרול: (ברירת מחדל) - בחר כדי לנטרל שיפור קצב העברה.
עוצמת שידור | אם תפחית את עוצמת השידור, תצמצם את כיסוי הרדיו. הגדרת ברירת מחדל: הגדרת ההספק הגבוה ביותר ערכים: מינימום Tx‏: כיסוי מינימלי נמוך ביותר: הגדרת המתאם לרמת הספק שידור הנמוכה ביותר. מאפשר להרחיב את מספר אזורי הכיסוי או לתחום אזור כיסוי. מצמצם את אזור הכיסוי באזורי תעבורה גבוהה, כדי לשפר את איכות השידור הכוללת ולמנוע צפיפות והפרעה להתקנים אחרים. רמת Tx 1, רמת Tx 2, רמת Tx 3‏: מוגדר לפי הדרישות במדינה. מקסימום Tx‏: כיסוי מרבי גבוה ביותר: הגדרת המתאם לרמת הספק שידור המרבית. בחר לקבלת ביצועים וטווח מרביים בסביבות עם מספר מוגבל של התקני רדיו נוספים. הערה: ההגדרה המיטבית עבור משתמש היא תמיד הגדרת הספק השידור לרמה הנמוכה ביותר האפשרית, שעדיין תואמת לאיכות התקשורת. דבר זה מאפשר למספר המרבי של התקנים אלחוטיים לפעול באזורים צפופים ולצמצם את ההפרעה להתקנים אחרים שרדיו זה משתף איתם אותו ספקטרום רדיו. הערה: הגדרה זו נכנסת לתוקף בעת שימוש במצב רשת (תשתית) או התקן להתקן (אד הוק).
מצב אלחוטי | בחירת הפס לשימוש עבור התחברות לרשת אלחוטית: 802.11a בלבד: חבר את המתאם האלחוטי לרשתות 802.11a בלבד. 802.11b בלבד: חבר את המתאם האלחוטי לרשתות 802.11b בלבד. 802.11g בלבד: חבר את המתאם האלחוטי לרשתות 802.11g בלבד. 802.11a ו - 802.11g‏: חבר את המתאם האלחוטי לרשתות 802.11a ו- 802.11g בלבד. 802.11b ו - 802.11g‏: חבר את המתאם האלחוטי לרשתות 802.11b ו- 802.11g בלבד. 802.11a‏, 802.11b ו- 802.11g‏: (ברירת מחדל) חבר לאחת מהרשתות האלחוטיות 802.11a‏, 802.11b או 802.11g‏. הערה: מצבים אלחוטיים (סוגי אפנון) אלה קובעים את נקודות הגישה שהתגלו, המוצגות ברשימה רשתות אלחוטיות.
סגור | סגירת כלי מנהל הרשת.
עזרה? | הצגת עזרה עבור דף זה.

## תוכנה

בחר את רכיבי תוכנת Intel(R) PROSet/Wireless שיותקנו במחשב של משתמש.

1. לחץ על כלול תוכנה בחבילה זו.
2. הכנס את תקליטור ההתקנה של Intel(R) PROSet/Wireless בכונן התקליטורים.
3. ציין את ספריית ההתקנה של תוכנת Intel(R) PROSet/Wireless‏: לחץ על עיון כדי לאתר את הקובץ Autorun.exe‏.
4. לחץ על אישור.
5. ציין את הרכיבים שברצונך לכלול בחבילה זו: בחר את היישומים שברצונך להתקין במחשב המשתמש.

שם | תיאור
--- | ---
מנהל התקן של מתאם LAN אלחוטי | התקנת מנהל ההתקן NDIS עבור מתאם ה- LAN האלחוטי.
Intel(R) PROSet/Wireless (עבור חבילת Windows Vista) | תמיכת WMI‏: מאפשר למנהלי רשת שלא מותקן אצלם Intel(R) PROSet/Wireless לנהל מרחוק לקוחות שמותקן אצלם Intel(R) PROSet/Wireless‏. כלי מנהל רשת: התקנת כלי מנהל הרשת בתפריט ההתחלה.
Intel(R) PROSet/Wireless (עבור חבילת Windows XP או Windows 2000) | בחר את התכונות שברצונך להתקין במחשב המשתמש. פותר בעיות האלחוט של Intel(R)‎:‏ מסייע לפתור בעיות בחיבור אלחוטי. Wi-Fi Protected Setup‏: מסייע להגדרה ראשונית של רשת אלחוטית ולצירוף התקנים חדשים לרשת. נוהל כניסה יחיד (Single Sign On‏): מתאים את אישורי שם המשתמש והסיסמה של כניסת Windows לחיבורי רשת אלחוטית. חיבור טרום-כניסה: פרופיל טרום-כניסה/משותף נעשה פעיל ברגע שמשתמש מתחבר למחשב. תמיכת WMI‏: (Windows Management Instrumentation) מאפשר למנהלי רשת שלא מותקן אצלם Intel(R) PROSet/Wireless לנהל מרחוק לקוחות שמותקן אצלם Intel(R) PROSet/Wireless‏. כלי מנהל רשת: התקנת כלי מנהל הרשת בתפריט כלים. הערה: פותר בעיות האלחוט של Intel ונוהל כניסה יחיד אינם ישימים עבור חבילות Windows Vista‏.

> כדי לצמצם את גודל קובצי התוכנה בחבילת מנהל הרשת:

1. העתק את תיקיות ההתקנה מתוכנת Intel(R) PROSet/Wireless לספרייה מקומית.
2. הסר תיקיות שפה שאינן בשימוש מהתיקיות \XP\Docs או \Vista\Docs‏ או \Vista\Apps\v32\iProLang‏. לדוגמה, אם דרושה לך רק הספרייה של אנגלית, באפשרותך להסיר את כל תיקיות השפה פרט ל- ENU‏.
3. השתמש בקבצים שבספרייה המקומית כדי להוסיף את קובצי התוכנה לחבילת מנהל הרשת.

> הערה: בעת יצירה של חבילת מנהל רשת במערכת Microsoft Windows XP Professional x64 Edition, קובצי השפה ממוקמים בתיקיות \XP\Docs ו- XP\Apps\x64\iProLang‏.

> הערה: אם בכוונתך להשתמש ב- Novell Client* for Windows, יש להתקינו לפני ההתקנה של תוכנת Intel(R) PROSet/Wireless‏. אם תוכנת Intel(R) PROSet/Wireless מותקנת כבר, עליך להסירה לפני ההתקנה של Novell Client for Windows‏.

## קבוצות EAP-FAST A-ID

> הערה: תכונה זו אינה זמינה אם CCXv4 לא נבחר בהגדרות יישום של כלי מנהל הרשת.

> הערה: תכונה זו לא זמינה עבור חבילות Windows Vista‏.

זיהוי סמכות (A-ID) הוא שרת ה- RADIUS שמספק קבוצות של תעודות גישה מאובטחות (PAC‏). קבוצות A-ID משותפות לכל משתמשי המחשב ומאפשרות לפרופילי EAP-FAST לתמוך ב- PAC מרובים מ- A-ID מרובים.

באפשרות מנהל המערכת להגדיר מראש את תצורת קבוצות ה- A-ID, ולבצע את ההתקנה דרך חבילת מנהל מערכת במחשב של משתמש. כאשר פרופיל רשת אלחוטית נתקל בשרת עם זיהוי סמכות (A-ID) בתוך אותה קבוצת זיהויי סמכות המצוינת בפרופיל הרשת האלחוטית, הוא משתמש בתעודת גישה מאובטחת (PAC) זו מבלי לבקש הנחיה מהמשתמש.

הוספת קבוצת A-ID‏:

1. בחר כלול קבוצות A-ID.
2. לחץ על הוספה.
3. הזן שם קבוצת A-ID חדש.
4. לחץ על אישור. קבוצת ה- A-ID מתווספת לרשימה קבוצת AID‏.

אם קבוצת ה- A-ID נעולה, לא ניתן להוסיף A-ID נוספים לקבוצה.

הוספת A-ID לקבוצת A-ID‏:

1. בחר קבוצה מהרשימה קבוצות A-ID‏.
2. לחץ על הוספה במקטע A-IDs‏.
3. בחר A-ID‏.
4. לחץ על אישור. ה- A-ID מתווסף לרשימה.

לאחר בחירת קבוצת זיהוי סמכות (A-ID), זיהויי הסמכות נשלפים מתעודת הגישה המאובטחות (PAC) בשרת קבוצת זיהוי הסמכות. רשימת זיהויי הסמכות מאוכלסת אוטומטית.

> הערה: קבוצות EAP-FAST AID אינן ישימות ללקוחות Windows Vista‏.

## משימות מנהל רשת

#### אופן קבלה של אישור לקוח

אם אין לך אישורים עבור EAP-TLS‏ (TLS) או EAP-TTLS‏ (TTLS), עליך לקבל אישור לקוח כדי לאפשר אימות.

אישורים מנוהלים מ- Internet Explorer או מלוח הבקרה של Microsoft Windows.

Windows XP ו- Windows 2000‏: כאשר מתקבל אישור לקוח, אל תאפשר הגנה חזקה של מפתח פרטי. אם תאפשר הגנה חזקה של מפתח פרטי עבור אישור, יהיה עליך להזין סיסמת כניסה עבור האישור בכל שימוש באישור. עליך לנטרל הגנה חזקה של מפתח פרטי עבור האישור, אם אתה מגדיר את תצורת השירות של אימות TLS או TTLS. אחרת, שירות 802.1X ייכשל באימות משום שאין משתמש מחובר כדי לספק את הסיסמה הדרושה.

הערות אודות כרטיסים חכמים

לאחר התקנת כרטיס חכם, האישור מותקן אוטומטית במחשב ונבחר מאחסון האישורים האישי ומאחסון הבסיס של האישורים.

#### הגדרת לקוח עם אימות רשת TLS

שלב 1: קבל אישור

כדי לאפשר אימות TLS, תזדקק לאישור לקוח חוקי במאגר המקומי עבור חשבון המשתמש שמחובר. נוסף על כך, תזדקק לאישור מרשות אישורים (CA) מהימנה במאגר הבסיס.

המידע הבא מספק שתי שיטות לקבלת אישור:

- מרשות אישורים (CA) ארגונית המיושמת בשרת Windows 2000.
- ייבא אישור מקובץ באמצעות אשף הייבוא של Internet Explorer.

אם אינך יודע כיצד לקבל אישור משתמש מרשות האישורים (CA), פנה אל מנהל הרשת לקבלת ההליך המתאים.

כדי להתקין את רשות האישורים במחשב המקומי:

1. קבל את ה- CA ואחסן אותו בכונן המקומי.
2. לחץ על יבא. אשף ייבוא האישורים נפתח.
3. לחץ על הבא.
4. לחץ על עיון כדי לאתר את האישור בכונן המקומי.
5. לחץ על האישור המיוצא.
6. לחץ על פתיחה.
7. לחץ על הבא.
8. לחץ על מקם את כל האישורים במאגר הבא.
9. לחץ על עיון כדי לפתוח את בחירת מאגר אישורים.
10. לחץ על הצג מאגרים פיזיים.
11. לחץ על אישור.
12. מרשימת המאגרים, גלול מעלה והרחב את Trusted Root Certificate Authorities.
13. לחץ על מחשב מקומי.
14. לחץ על אישור.
15. לחץ על הבא.
16. לחץ על סיום כדי להשלים את התהליך.
17. אתחל מחדש לאחר התקנת אישור.

השתמש במסוף ניהול של Windows‏ (MMC) כדי לוודא שהאישור מותקן במאגר המחשב.

1. בתפריט ההתחלה, לחץ על הפעל.
2. הזן MMC.
3. לחץ על אישור כדי לפתוח את מסוף הניהול של Microsoft‏.
4. לחץ על קובץ.
5. לחץ על הוספה/הסרה של Snap-in.
6. לחץ על הוספה כדי לפתוח את הדף הוספת Snap-in עצמאי.
7. לחץ על אישורים.
8. לחץ על הוספה.
9. לחץ על חשבון מחשב.
10. לחץ על הבא.
11. לחץ על סיום.
12. לחץ על סגירה.
13. לחץ על אישור.
14. במסוף, לחץ על אישורים (מחשב מקומי).
15. לחץ על רשויות אישור בסיס מהימנות.
16. לחץ על אישורים.
17. ודא שרשות האישורים (CA) שהתקנת זה עתה מופיעה ברשימה.
18. לחץ על קובץ.
19. לחץ על יציאה כדי לסגור את המסוף.

#### קבלת אישור מרשות אישורים של Microsoft Windows 2000*‏:

1. הפעל את Internet Explorer וגלוש אל שירות HTTP של רשות אישורים (השתמש בכתובת URL כגון http://yourdomainserver.yourdomain/certsrv, כאשר certsry הוא הפקודה שמביאה אותך אל רשות האישורים). כמו כן, באפשרותך להשתמש בכתובת ה- IP של מחשב השרת. לדוגמה, "‎192.0.2.12/certsrv‏".
2. התחבר לרשות האישורים באמצעות השם והסיסמה של חשבון המשתמש שיצרת בשרת האימות. השם והסיסמה אינם חייבים להיות זהים לשם ולסיסמה של הכניסה ל- Windows של המשתמש המחובר.
3. בדף הפתיחה של רשות האישורים, בחר בקש משימת אישור והגש את הטופס.
4. בחר סוג בקשה: בחר בקשה מתקדמת.
5. לחץ על הבא.
6. בקשות אישורים מתקדמים: בחר שלח בקשת אישור לרשות אישורים זו באמצעות טופס.
7. לחץ על שלח.
8. בקשת אישור מתקדם: בחר תבנית אישור משתמש.
9. לחץ על סמן מפתחות כניתנים לייצוא.
10. לחץ על הבא. השתמש בברירות המחדל הניתנות.
11. אישור הונפק: לחץ על התקן אישור זה.

> הערה: אם זהו האישור הראשון שאתה מקבל, רשות האישורים תשאל תחילה אם להתקין אישור רשות אישורים מהימנה במאגר הבסיס. זהו אינו אישור של רשות אישורים מהימנה. שם האישור הוא של מארח רשות האישורים. לחץ על כן. תזדקק לאישור זה עבור TLS ו- TTLS גם יחד.

12. אם האישור הותקן בהצלחה, תוצג ההודעה "האישור החדש הותקן בהצלחה".
13. כדי לוודא את ההתקנה, לחץ על Internet Explorer > כלים > אפשרויות אינטרנט > תוכן > אישורים. האישור החדש צריך להיות מותקן בתיקייה אישי.

#### ייבוא אישור מקובץ

1. פתח את מאפייני אינטרנט (לחץ באמצעות הלחצן הימני של העכבר על סמל Internet Explorer שעל שולחן העבודה).
2. בחר מאפיינים.
3. תוכן: לחץ על אישורים. רשימת האישורים המותקנים מוצגת.
4. לחץ על ייבוא כדי לפתוח את אשף ייבוא האישורים.
5. בחר את הקובץ.
6. ציין את סיסמת הגישה של הקובץ. נקה את אפשרות אפשר הגנה חזקה על מפתח פרטי.
7. מאגר אישורים: לחץ על בחר אוטומטית מאגר אישורים בהתבסס על סוג האישור (האישור חייב להימצא במאגר הפרטי של חשבון המשתמש, על מנת שיהיה נגיש).
8. המשך אל השלמת ייבוא האישור ולחץ על סיום.

כדי להגדיר פרופיל עם אימות WPA עם הצפנת WEP או TKIP המשתמשת באימות TLS:

> הערה: קבל והתקן אישור לקוח; עיין בשלב 1 או פנה אל מנהל הרשת.

ציין את ההרשאה שבשימוש Intel(R) PROSet/Wireless

1. בדף פרופיל, לחץ על הוספה כדי לפתוח את הגדרות כלליות.
2. שם פרופיל: הזן שם פרופיל.
3. שם רשת אלחוטית (SSID‏): הזן את מזהה הרשת.
4. מצב הפעלה: רשת (תשתית) נבחרת כברירת מחדל.
5. לחץ על הבא כדי לגשת להגדרות אבטחה.
6. לחץ על אבטחה ארגונית.
7. אימות רשת: בחר פתוח (מומלץ).
8. הצפנת נתונים: בחר WEP.
9. 802.1X מאופשר: נבחר.
10. סוג אימות: בחר TLS.

#### שלב 1 מתוך 2: משתמש TLS

1. קבל והתקן אישור לקוח.
2. כדי לקבל אישור, בחר אחת מהאפשרויות הבאות:

> שם | תיאור
> --- | ---
> סיסמה סטטית | עם ההתחברות, הזן את תעודות המשתמש.
> סיסמה חד-פעמית (OTP) | קבל את הסיסמה מהתקן אסימון חומרה.
> קוד אישי (אסימון תוכנה) | קבל את הסיסמה מתוכנית אסימון תוכנה.

3. לחץ על הבא.

#### שלב 2 מתוך 2: שרת TLS

1. בחר אחת משיטות אחזור התעודות הבאות: אמת הרשאת שרת או ציין שם שרת או שם הרשאה.
2. לחץ על אישור. הפרופיל מתווסף לרשימת הפרופילים.
3. לחץ על הפרופיל החדש שבסוף רשימת הפרופילים. השתמש בחצים למעלה ולמטה כדי לשנות את העדיפות של הפרופיל החדש.
4. לחץ על התחבר כדי להתחבר לרשת האלחוטית שנבחרה.
5. לחץ על אישור כדי לסגור את Intel(R) PROSet/Wireless‏.

חזרה לראש הדף

חזרה לתוכן העניינים