Vissza a tartalomjegyzékhez

# Az Intel(R) PROSet/Wireless szoftver használata

Az Intel(R) PROSet/Wireless használata a vezeték nélküli hálózatok kezelésére
Az Intel(R) PROSet/Wireless elindítása
Az Intel(R) PROSet/Wireless elindítása a tálcáról

- Tálcaikonok
- Az eszköztippek és az asztalon megjelenő üzenetek

Az Intel(R) PROSet/Wireless szoftver főablaka

- A Vezeték nélküli hálózatok lista
- A kapcsolatállapot-ikonok
- A hálózat tulajdonságai
- A kapcsolat adatai
- A Profilok lista

Az Intel(R) PROSet/Wireless menüi

- Eszközök menü
  - Alkalmazás-beállítások
  - Az Intel Wireless Troubleshooter
  - Kézi diagnosztikai eszköz
  - Rendszergazda-eszköz
- Speciális menü
  - Adapter-beállítások
  - Részletes statisztika
  - A Windows kezelje a Wi-Fi* hálózatelérést
- Profilok menü
  - Profilok kezelése
  - Kivételkezelés

A vezeték nélküli rádió be- és kikapcsolása
A szoftver telepítése és eltávolítása
A WMM* energiatakarékos üzemmód engedélyezése

## Az Intel(R) PROSet/Wireless használata a vezeték nélküli hálózat kezelésére

Az Intel(R) PROSet/Wireless a hálózati csatlakozáshoz szükséges hálózati profilok létrehozására, szerkesztésére és kezelésére szolgál. Speciális beállításai lehetővé teszik többek között az energiagazdálkodást és az alkalmi hálózatok létrehozásánál szükséges csatornaválasztást.

Ha a vezeték nélküli hálózatokat jelenleg a Microsoft* Windows* XP* Konfigurációmentes vezeték nélküli hálózatkezelője kezeli, ezt letilthatja a Microsoft Windows Vezeték nélküli hálózat lapján.

A Microsoft Windows XP Konfigurációmentes vezeték nélküli hálózatkezelőjét az alábbi lépésekben tilthatja le:

1. Kattintson a Start > Vezérlőpult lehetőségre.
2. Kattintson duplán a Hálózati kapcsolatok lehetőségre.
3. Kattintson a jobb gombbal a Vezeték nélküli hálózati kapcsolat pontra.
4. Kattintson a Tulajdonságok gombra.
5. Kattintson a Vezeték nélküli hálózat elemre.
6. A vezeték nélküli hálózatot a Windows konfigurálja ne legyen bejelölve. Ha be van, szüntesse meg a bejelölést.
7. Kattintson az OK gombra. Ezzel beállította, hogy a hálózati profilokat az Intel(R) PROSet/Wireless segédprogram kezelje.

> MEGJEGYZÉS: Az Alkalmazás-beállításokban a Jelezze, ha másik alkalmazás használja a vezeték nélküli adaptert négyzetnek bejelöltnek kell lennie. Ez a beállítás figyelmeztetést küld, ha a Microsoft Windows XP Konfigurációmentes vezeték nélküli hálózatkezelő kezdi kezelni a hálózati profilokat.

## Az Intel(R) PROSet/Wireless elindítása

Az Intel(R) PROSet/Wireless elindításához válassza a következő módszerek valamelyikét:

- Kattintson a Start > Programok > Intel(R) PROSet Wireless > Intel(R) PROSet Wireless elemre.
- A tálcamenü megnyitásához kattintson jobb gombbal a Windows asztal jobb alsó sarkában lévő tálcaikonra . Kattintson Az Intel(R) PROSet/Wireless megnyitása lehetőségre.
- Kattintson duplán az Intel(R) PROSet/Wireless tálcaikonra.

Az Intel(R) PROSet/Wireless programot a főablakból az alábbi két módszer valamelyikével zárhatja be:

- Válassza a Fájl > Kilépés parancsot a főablak menüjéből.
- Kattintson a Bezárás gombra.
- Kattintson az ablak jobb felső sarkában lévő Bezárás (X) gombra.

# Az Intel(R) PROSet/Wireless elindítása a tálcáról

Az Intel(R) PROSet/Wireless elindításához kattintson duplán a Windows asztal jobb alsó sarkában lévő tálcaikonra , vagy kattintson jobb gombbal a tálcaikonra és válassza Az Intel(R) PROSet/Wireless megnyitása lehetőséget.

## A tálcaikon menüparancsai

Az Intel(R) PROSet/Wireless tálcaikonja a Windows asztal jobb alsó sarkában látható. Ha jobb gombbal rákattint, megjelennek menüpontjai.

Menüpont | Megjegyzések
--- | ---
Az Intel(R) PROSet/Wireless megnyitása | Ide kattintva elindíthatja az Intel(R) PROSet/Wireless programot, ha az kezeli a vezeték nélküli hálózatot. Ha a tálcaikon menüjében A Windows kezelje a Wi-Fi* hálózatelérést lehetőséget választja, a menüpont szövege A Konfigurációmentes vezeték nélküli hálózat szolgáltatás megnyitása lesz, és a Microsoft Windows XP Konfigurációmentes vezeték nélküli hálózat szolgáltatás fogja kezelni a hálózatot. Ha a vezeték nélküli hálózatot a Microsoft Windows kezeli, nem használhatók az Intel profilok.
A Konfigurációmentes vezeték nélküli hálózatkezelő megnyitása
Rádió bekapcsolva | Ha telepítve van az Intel(R) PROSet/Wireless, a rádió állapota megjelenik az Intel(R) PROSet/Wireless főablakában és a tálcaikonon. A rádió bekapcsolásához válassza a Rádió Be lehetőséget. A rádió kikapcsolásához válassza a Rádió Ki lehetőséget. Ha a számítógépnek van külső kapcsolója a vezeték nélküli adapter rádiójához, azzal be- vagy kikapcsolhatja a rádiót. A kapcsoló használatáról további részleteket tartalmaz a számítógép gyártójának dokumentációja.
Rádió ki
802.11a rádió ki | Ez a beállítás csak a 802.11a, 802.11b és 802.11g szabványt támogató vezeték nélküli adaptereknél választható. Ezzel lehet kikapcsolni a 802.11a rádiót. MEGJEGYZÉS: Ez a beállítás csak akkor választható, ha engedélyezve van a Rendszergazda-eszközben, vagy ha az adapter Intel(R) PRO/Wireless 2200BG Network Connection típusú.
Az Intel Wireless Troubleshooter megnyitása | A Troubleshooter alkalmazás segíti a vezeték nélküli hálózat kapcsolódási problémáinak megoldását. Csatlakozási probléma esetén értesítés jelenik meg az Asztal jobb alsó sarkában. További információk az Intel Wireless Troubleshooter című részben találhatók.
Csatlakozás profilhoz | Megjeleníti a Profilok lista jelenlegi profiljait. Ezzel a lehetőséggel csatlakozni is lehet egy profilra.
A Windows kezelje a Wi-Fi hálózatelérést | Átvált az Intel(R) PROSet/Wireless és a Windows XP Konfigurációmentes vezeték nélküli hálózat szolgáltatása között. Ha a Microsoft Windows XP Konfigurációmentes vezeték nélküli hálózat szolgáltatását használja, nem tudja használni az Intel profilokat.
Az Intel(R) PROSet/Wireless kezelje a Wi-Fi hálózatelérést

# A tálcaikonok

A tálcaikon az aktuális vezeték nélküli kapcsolat állapotát mutatja. A kapcsolatállapot-ikon a Windows asztal jobb alsó sarkában található. Az Eszközök menü Alkalmazás-beállítások lapján beállíthatja, hogy a tálcaikon megjelenjen vagy rejtett legyen.

Ikon | Leírás
--- | ---
| Rádió kikapcsolva: A vezeték nélküli adapter rádiója ki van kapcsolva. Kikapcsolt állapotban a vezeték nélküli eszköz nem tud adni és venni. Az adapter bekapcsolásához kattintson a Rádió be lehetőségre. Az ikon fehér és statikus.
| Vezeték nélküli hálózatok keresése: A vezeték nélküli adapter megkeresi az elérhető vezeték nélküli hálózatokat. Az ikon fehér és animált.
| Nem található vezeték nélküli hálózat: Nincs elérhető vezeték nélküli hálózat. Az Intel(R) PROSet/Wireless rendszeres időközönként hálózatkeresést végez. Ha azonnal el kívánja indítani a keresést, az ikonra duplán kattintva indítsa el az Intel(R) PROSet/Wireless szoftvert, majd kattintson a Frissítés gombra. Az ikon vörös.
| Van vezeték nélküli hálózat: Az adapter talált elérhető vezeték nélküli hálózatot. Kattintson duplán a Vezeték nélküli hálózatok lista valamelyik elemére. Válassza ki a hálózatot. Kattintson a Csatlakozás gombra. Az ikon sárga.
| Nem sikerült a hitelesítés: A vezeték nélküli hálózattal folytatott hitelesítés sikertelen. Az ikon zöld, benne sárga figyelmeztető háromszöggel.
| Csatlakozás vezeték nélküli hálózatra: Villog, amíg nem kap IP-címet, vagy ha hiba van.
| Van kapcsolat vezeték nélküli hálózattal: Van vezeték nélküli hálózati kapcsolat. Egy eszköztipp megjeleníti a hálózat nevét, az átviteli sebességet, a jel minőségét és az IP-címet. Az ikon zöld, és hullámok jelzik a jel minőségét. Minél több a hullám, annál jobb a jel minősége.

## Az eszköztippek és az asztalon megjelenő üzenetek

Az eszköztippek és az asztali értesítések visszajelzést és interakciós lehetőséget biztosítanak. Eszköztipp akkor jelenik meg, ha az egérkurzort egy ikonra állítja. Asztali értesítés akkor jelenik meg, ha megváltozik a vezeték nélküli hálózat állapota. Például, ha ellátatlan területről olyan helyre kerül a számítógép, ahol van vezeték nélküli hálózat, ezt asztali értesítés tudatja a felhasználóval.

Az asztali értesítések engedélyezéséhez válassza az Alkalmazás-beállítások Információs értesítések megjelenítése pontját.

## Eszköztippek

Eszköztipp akkor jelenik meg, ha az egérkurzor egy ikon fölé kerül. Az eszköztipp szövege a kapcsolat minden állapotáról felvilágosítást ad.

## Asztali értesítések

Ha felhasználói beavatkozás szükséges, asztali értesítés jelenik meg. Ha rákattint az üzenetre, elindul a kívánt beavatkozás. Például vezeték nélküli hálózat észlelésekor a következő üzenet jelenik meg:

Teendő: Az üzenetre rákattintva csatlakozhat a Vezeték nélküli hálózatok lista egy hálózatára.

A csatlakozás után az üzenet megadja a hálózat nevét, a kapcsolat sebességét, a jel minőségét és az IP-címet.

Az asztali értesítések csatlakozási problémát is jelezhetnek. Az üzenetre kattintva megnyithatja az Intel Wireless Troubleshooter hibaelhárítót.

## Az Intel(R) PROSet/Wireless szoftver főablaka

Az Intel(R) PROSet/Wireless szoftver főablakban elvégezhető

- A kapcsolat állapotának (jelminőség, sebesség és aktuális hálózatnév) megtekintése.
- Az elérhető vezeték nélküli hálózatok megkeresése.
- Profilkezelés.
- Profilok automatikus csatlakoztatása az elérhető hálózatokhoz a Profilok lista szerinti sorrendben.
- Csatlakozás infrastruktúra jellegű és eszköz-eszköz (alkalmi) hálózatokra.
- Az adapter-beállítások konfigurálása.
- A vezeték nélküli kapcsolat problémáinak hibaelhárítása.

## Kapcsolatállapot-ikonok

A kapcsolatállapot-ikonok jelzik a vezeték nélküli adapter aktuális kapcsolati állapotát. A kapcsolatállapot-ikon az Intel(R) PROSet/Wireless főablakában jelenik meg. A kapcsolat pillanatnyi állapotát a tálcaikon is jelzi. További információk a Tálcaikonok című részben találhatók.

### A kapcsolat állapotának kijelzése és kezelőszervei a főablakban

Az ikonok a kapcsolat állapotát mutatják.

Ikon | Leírás
--- | ---
| Rádió kikapcsolva: A vezeték nélküli adapter rádiója ki van kapcsolva. A rádió bekapcsolásához kattintson a Rádió kikapcsolva gombra.
| Csatlakozási probléma: Csatlakozási hibákat jelez, beleértve a hitelesítési hibákat is.
| Vezeték nélküli hálózatok keresése: A vezeték nélküli adapter elérhető vezeték nélküli hálózatokat keres. Animált ikonok:
| Nem található vezeték nélküli hálózat: Az adapter nem talált elérhető vezeték nélküli hálózatot.
| Van vezeték nélküli hálózat: Az adapter talált elérhető vezeték nélküli hálózatot. A Vezeték nélküli hálózatok listán szereplő hálózatok bármelyikére csatlakozhat.
| Csatlakozás vezeték nélküli hálózatra: Folyik a csatlakozás egy vezeték nélküli hálózatra. A sarló formájú szegmensek felváltva zöld és fehér színben villognak, amíg az adapter IP-címet nem kap, vagy ha csatlakozási hiba történik.
| Van kapcsolat vezeték nélküli hálózattal: Csatlakoztatva van egy vezeték nélküli hálózatra. Látható az aktuális hálózat neve, sebessége, jelminősége és IP-címe. Az aktuális hálózati kapcsolat részleteinek megjelenítéséhez kattintson a Részletek gombra.
Hálózatnév | Név (profilnév vagy SSID): Annak a hálózatnak a neve, amelyre az adapter csatlakozott. A Név oszlop vagy az SSID-t vagy – ha van a hálózathoz profil – a profilnevet mutatja.
Jelerősség | A jelerősség ikon szegmensei a vezeték nélküli adapter és a legközelebbi hozzáférési pont – vagy eszköz-eszköz (alkalmi) üzemmódban a legközelebbi társszámítógép – közötti adott és vett jelek minőségét jelzik. A függőleges zöld szegmensek száma jelzi az adott és a vett jelek erősségét. MEGJEGYZÉS: Ha egy hálózaton több hozzáférési pont van, a kijelző legközelebbi jelerősségét mutatja. A jelerősség felső értéke a "kiváló", alsó értéke a "hatótávolságon kívül". A jelminőséget az alábbi tényezők befolyásolják: Minél nagyobb az összeköttetés távolsága, annál gyengébb a jel. A jelet az útjába eső fém és beton akadályok is gyengítik. A jel visszaverődik a fémtárgyakról, ami zavarjelet okozhat. Más elektromos eszközök is okozhatnak zavarjeleket.
Tulajdonságok | Az adapter kapcsolatállapotáról tájékoztat. További információk A hálózat tulajdonságai című részben találhatók.
Rádió be (ki) | Itt kapcsolható be és ki a rádió. További információk A vezeték nélküli adapter rádiójának be- és kikapcsolása című részben találhatók.
Súgó? | Megjeleníti az adott oldalhoz tartozó súgószöveget.
Bezárás | Bezárja az Intel(R) PROSet/Wireless főablakát.

# A Vezeték nélküli hálózatok lista

A Vezeték nélküli hálózatok listán az adapter hatótávolságán belüli vezeték nélküli hálózatok láthatók.

Név | Leírás
Vezeték nélküli hálózatok ( ) | A zárójelben álló szám jelzi, hány vezeték nélküli hálózat található a vezeték nélküli hálózati adapter hatótávolságán belül.
| A vezeték nélküli hozzáférési pont – vagy eszköz-eszköz (alkalmi) üzemmódban a társszámítógép – jelének erőssége. A jelerősség ikon sávjai jelzik, hogy a vezeték nélküli hálózat vagy számítógép elérhető, de nincs hozzáférési ponthoz – vagy eszköz-eszköz (alkalmi) üzemmódban számítógéphez – társítva.
Hálózatnév | Név (profilnév vagy SSID): Annak a hálózatnak a neve, amelyre az adapter csatlakozott. A Név oszlop vagy az SSID-t vagy – ha van a hálózathoz profil – a profilnevet mutatja. Ha a hozzáférési pont nem teszi közzé hálózatnevét (SSID-jét), vagy ha a vezeték nélküli adapter rejtett hálózatnevet kap egy rejtett hozzáférési ponttól, a Vezeték nélküli hálózatok listájában az <SSID nincs közzétéve> szöveg jelenik meg. Ha csatlakozni kíván egy <SSID nincs közzétéve> jelölésű hálózatra, a társításhoz előbb létre kell hoznia egy új profilt. A Vezeték nélküli hálózatok listájában a csatlakozás után is az <SSID nincs közzétéve> szöveg és a profilnév/SSID látható. A hozzárendelt SSID-profil a Profilok listában tekinthető meg.
Állapot | Arról tájékoztat, hogy az adapter éppen csatlakozik a vezeték nélküli hálózatra. A csatlakozás megtörténtével az állapot Csatlakoztatva értékűre változik.
| Profilok: A Vezeték nélküli hálózatok lista egy hálózata, amelyre az adapter csatlakozott és amelyhez van profil a Profilok listában.
| A vezeték nélküli hálózat Hálózat (infrastruktúra) üzemmódban működik.
| A vezeték nélküli hálózat Eszköz-eszköz (alkalmi) üzemmódban működik.
| A vezeték nélküli hálózat Titkosítást alkalmaz.
| A vezeték nélküli hálózat által használt frekvenciasáv (802.11a, 802.11b, 802.11g vagy 802.11n).
| A vezeték nélküli hálózat szerepel a kizárási listán, vagy a profil kézi csatlakoztatásra van konfigurálva.
Csatlakozás (lekapcsolódás) | Ide kattintva csatlakozhat egy vezeték nélküli hálózatra. A csatlakozás megtörténtével a gomb felirata Lekapcsolódás lesz..
Tulajdonságok | Részletes információk az adott hálózatról és hozzáférési pontjairól. További információk A hálózat tulajdonságai című részben találhatók.
Frissítés | Frissíti az elérhető hálózatok listáját. Ha új hálózat jelenik meg az adapter hatókörzetében, annak neve megjelenik a listán.
Rádió be (ki) | Itt kapcsolható be és ki a rádió. További információk A vezeték nélküli adapter rádiójának be- és kikapcsolása című részben találhatók.
Bezárás | Bezárja az Intel(R) PROSet/Wireless főablakát.
Súgó? | Megjeleníti az adott oldalhoz tartozó súgószöveget.

## A hálózat tulajdonságai

Az Intel(R) PROSet/Wireless főablakában található Tulajdonságok gombra kattintva megjelenítheti a vezeték nélküli adapter biztonsági beállításait. Ezenfelül bővítheti az automatikus csatlakozásból kizárt profilok körét is. Ha engedélyezve van a hálózatkizárás (lásd Alkalmazás-beállítások), a Hálózat tulajdonságai azt is kijelzi, hogy a hálózat ki van-e zárva az automatikus csatlakozásból.

#### A Hálózat tulajdonságainak részletes ismertetése

Név | Leírás
--- | ---
Hálózatnév | Itt a vezeték nélküli hálózat neve látható.
Sáv | A pillanatnyilag használt sáv és frekvencia. A "Hatótávolságon kívül" felirat látható, ha nincs sáv és frekvencia. A következő sávok lehetségesek: 802.11a 802.11b 802.11g 802.11n
Üzemmód | Itt látható az aktuális üzemmód: Hálózat (Infrastruktúra) Hozzáférési pont köré szervezett vezeték nélküli hálózat. Ebben a környezetben a hozzáférési pont nem csak a vezetékes hálózattal való kommunikációt teszi lehetővé, hanem közvetlen környezetében a vezeték nélküli hálózati forgalmat is közvetíti. Eszköz-eszköz (alkalmi) Olyan kommunikációs konfiguráció, amelyben minden számítógép azonos képességekkel rendelkezik, és bármelyik számítógép képes kommunikációt kezdeményezni. Egyenrangú (peer-to-peer) hálózatnak vagy számítógép-számítógép hálózatnak is nevezik.
Hitelesítési szint | A hálózathoz használt hitelesítés biztonsági módját mutatja. A következő hálózati hitelesítési szintek lehetségesek: Megnyitás Közös kulcsos WPA*-Enterprise WPA2*-Enterprise WPA-Personal WPA2-Personal Az aktuális hálózat hitelesítési üzemmódját jeleníti meg. További információk a Biztonsági beállítások című részben találhatók.
Adattitkosítás | A következő adattitkosítási szintek lehetségesek: Nincs WEP TKIP CKIP AES-CCMP További információk a Biztonsági beállítások című részben találhatók.
Hozzáférési pontok ebben a hálózatban <0-50> | Jelerősség: A jelerősség ikonsávjai a vezeték nélküli adapter és a legközelebbi hozzáférési pont között adott és vett jelek erősségét mutatják. Az alábbi ikonok egyike látható: . A használt sávot jelzi (802.11a, 802.11b, 802.11g vagy 802.11n). Csatorna: Az adott vezeték nélküli hálózathoz aktuálisan használt adó és vevő csatorna. BSSID (infrastruktúra üzemmódban): A kiválasztott hálózat hozzáférési pontjának 12-jegyű MAC-címe.
Kivételkezelés | További információk a Kizárások kezelése című részben találhatók.
Bezárás | Bezárja a Hálózati tulajdonságok oldalt.
Súgó? | Megjeleníti az adott oldalhoz tartozó súgószöveget.

# A csatlakozás részletei

Ha csatlakozva van egy hálózatra, a kapcsolat részleteinek megjelenítéséhez kattintson az Intel(R) PROSet/Wireless főablak Adatok gombjára.

#### A kapcsolat részleteinek magyarázata

Név | Leírás
--- | ---
Profilnév | A profil neve.
Hálózatnév | Az aktuális kapcsolat hálózatneve (SSID azonosítója).
Jelminőség | A rádiófrekvenciás (RF) jeleknek két fő paramétere van: a jelerősség (mennyiségi adat) a jelminőség A jel minőségét több paraméter együtt határozza meg. Fő összetevője a jelszint és a rádiófrekvenciás zaj aránya. A rádiófrekvenciás zaj lehet természetes, vagy származhat elektromos berendezésekből. Az erős zaj vagy gyenge hasznos jel kisebb jel/zaj viszonyt és rosszabb jelminőséget eredményez. Kis jel/zaj viszony esetén a vevő nehezebben tudja elválasztani a hasznos adatokat a zajtól.
Jelerősség | A jelerősség ikon sávjai a vezeték nélküli adapter és a hozzáférési pont – vagy eszköz-eszköz (alkalmi) üzemmódban a társszámítógép – közötti adott és vett jelek erősségét jelzik. A függőleges zöld szegmensek száma jelzi az adott és a vett jelek erősségét. MEGJEGYZÉS: Ha egy hálózaton több hozzáférési pont van, a kijelző legközelebbi jelerősségét mutatja. A jelerősség felső értéke a "kiváló", alsó értéke a "hatótávolságon kívül". A jelminőséget az alábbi tényezők befolyásolják: Minél nagyobb az összeköttetés távolsága, annál gyengébb a jel. A jelet az útjába eső fém és beton akadályok is gyengítik. A jel visszaverődik a fémtárgyakról, ami zavarjelet okozhat. Más elektromos eszközök is okozhatnak zavarjeleket.
IP-cím | IPv4 cím: Az aktuális kapcsolat IP-címe.
IPv6 cím: Az IP protokoll legújabb változata szerinti IP-cím visszafelé kompatibilis az IPv4 szabvánnyal, és annak biztonsági problémáit hivatott kiküszöbölni. Az IPv6 a címtartományt 32-ről 64 bitesre növeli, így korlátlan számú hálózatot és rendszert tesz lehetővé. Támogatja a valós idejű hang- és videoátvitel szolgáltatási minőségének (QoS) paramétereit is.
Adapter MAC címe | A vezeték nélküli adapter MAC-címe (MAC: Media Access Control).
Sáv | Az aktuális vezeték nélküli kapcsolat sávja. 802.11a 802.11b 802.11g 802.11n
Használt antennák száma | A jelenleg használt antennák számát mutatja. Ez a szám a különböző hálózatok által jelenleg használt frekvenciasávok számától, az azokon használt adási/vételi üzemmódoktól, a jel erősségétől és a hozzáférési pont(ok) képességeitől függ. A felhasználó nem tudja közvetlenül változtatni ennek a paraméternek az értékét.
Támogatott adatsebességek | A vezeték nélküli adapter adási és vételi sebességértékei. Az érték Mbit/s mértékegységben jelenik meg az adott frekvenciára. 802.11g: 1, 2, 5,5, 6, 9, 11, 12, 18, 24, 36, 48 és 54 802.11b: 1, 2, 5,5 és 11 802.11a: 6, 9, 12, 18, 24, 36, 48 és 54 802.11n: 300, 270, 243, 240, 180, 150, 144, 135, 130, 120, 117, 115.5, 90, 86.667, 72.2, 65, 60, 57.8, 45, 43.3, 30, 28.9, 21.7, 15, 14.4, 7.2
Rádiófrekvencia | Az aktuális vezeték nélküli kapcsolat frekvenciája. 802.11a: 5,15 – 5,85 GHz 802.11b/g: 2,400 – 2,4835 GHz (országfüggő) 802.11n: 2,400 – 5,00 GHz
Csatornaszám | Megjeleníti az adó- és a vevőcsatorna számát.
Hálózati hitelesítés | Lehetséges értékei: Nyílt, Közös kulcsos, WPA-Personal, WPA2-Personal, WPA-Enterprise vagy WPA2-Enterprise. Az aktuális profil hitelesítési üzemmódját jeleníti meg. További információk A biztonsági vonatkozások áttekintése című részben találhatók.
Adattitkosítás | Lehetséges értékei: Nincs, WEP, TKIP vagy AES-CCMP. További információk A biztonsági vonatkozások áttekintése című részben találhatók.
802.1X hitelesítéstípus | Lehetséges értékei: EAP-SIM, TLS, TTLS, PEAP, LEAP vagy EAP-FAST. További információk A biztonsági vonatkozások áttekintése című részben találhatók.
802.1X hitelesítési protokoll | Lehetséges értékei: Nincs, PAP, GTC, CHAP, MS-CHAP, MS-CHAP-V2 vagy TLS. További információk A biztonsági vonatkozások áttekintése című részben találhatók.
CCX verzió | Az aktuális vezeték nélküli kapcsolaton működő Cisco-kompatibilis kiterjesztések verziója.
Jelenlegi adóteljesítmény | A Cisco-kompatibilis kiterjesztések szerinti adási teljesítményszintek.
Támogatott teljesítményszintek | 1,0; 5,0; 20,0; 31,6 és 50,1 mW
Hozzáférési pont MAC-címe | A hozzárendelt hozzáférési pont MAC-címe.
Kötelező hozzáférési pont | Ha le van tiltva, értéke Nincs. Ha engedélyezve van a Kötelező hozzáférési pontok beállítással, a hozzáférési pont MAC-címe látható itt. Ez a beállítás arra utasítja a vezeték nélküli adaptert, hogy egy bizonyos MAC-című hozzáférési ponthoz csatlakozzon. (A MAC-cím 48 bitből, azaz 12 hexadecimális jegyből áll, pl. 00:06:25:0E:9D:84).
Javítás | Megújítja az IP-címet. Ha gondja van a hálózat elérésével, ellenőrizze, hogy érvényes-e a kapott IP-cím. Ha értéke 0.0.0.0 vagy 169.x.x.x, akkor valószínűleg nem érvényes. Ha a hálózat automatikusan osztja ki a hálózati címeket, akkor a Megújítás gombra kattintva kérjen új IP-címet.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

# Profilkezelés

Az Intel(R) PROSet/Wireless főablakában jelöljön ki egy vezeték nélküli hálózatot, és kattintson a Csatlakozás gombra. A csatlakozás megtörténtével új profil jön létre a Profilok listában. A Profilok lista megjeleníti az aktuális felhasználói profilokat alkalmazásuk sorrendjében. A "fel" és a "le" nyíllal a profilokat a kívánt sorrendbe rendezheti a vezeték nélküli hálózatok automatikus eléréséhez.

Profilok a Profilok listán is létrehozhatók, módosíthatók és törölhetők. Kattintson az Intel(R) PROSet Wireless főablakában a Profilok gombra.

Minden vezeték nélküli hálózathoz külön profil konfigurálható. A profilbeállítások tartalmazhatják a hálózat nevét (SSID), üzemmódját és biztonsági beállításait. További információk a Profilkezelés című részben találhatók.

## A Profilok lista ikonjai

Név | Leírás
Profilnév | A profilok hálózati beállítások, amelyekkel a vezeték nélküli adapter csatlakozhat a hálózati hozzáférési pontra (Hálózat (infrastruktúra) üzemmód) vagy egy hozzáférési pont nélküli számítógépre (Eszköz-eszköz (alkalmi) üzemmód). További információk a Profilkezelés című részben találhatók.
Hálózatnév | Név (profilnév vagy SSID): Annak a hálózatnak a neve, amelyre az adapter csatlakozott. A Név oszlop vagy az SSID-t vagy – ha van a hálózathoz profil – a profilnevet mutatja.
Kapcsolatjelző ikonok: A hálózati profil következő állapotjelző ikonjai jelzik az adapter és a vezeték nélküli hálózat különféle csatlakozási állapotait, a használt üzemmódot és a használt hálózati biztonságot.
| Kék kör: A vezeték nélküli adapter társítva van egy hozzáférési ponthoz vagy (alkalmi üzemmódban) számítógéphez. Ha egy profilban engedélyezve van a 802.1X szerinti biztonság, ez azt jelzi, hogy az adapter hozzárendelés és hitelesítve van.
| Infrastruktúra üzemmódot jelez.
| Eszköz-eszköz (alkalmi) üzemmódot jelez.
| A vezeték nélküli hálózat Titkosítást alkalmaz.
Nyilak | A nyilakkal lehet az automatikus csatlakozáshoz a kívánt sorrendbe rendezni a profilokat. "Felfelé" nyíl: A kiválasztott profilt felfelé mozgatja a Profilok listában. "Lefelé" nyíl: A kiválasztott profilt lefelé mozgatja a Profilok listában.
Csatlakozás | Ha a hálózat hatótávolságon belül van és a profil megfelel a hálózat konfigurációjának, akkor létrejön a csatlakozás.
Hozzáadás | Megnyitja az új profilok létrehozására szolgáló Általános beállítások képernyőt. További információk az Új profil létrehozása című részben találhatók.
Eltávolítás | A kiválasztott profilt eltávolítja a Profilok listából. További információk az Profil eltávolítása című részben találhatók.
Tulajdonságok | Itt módosítható egy kiválasztott profil. További információk a Meglévő profil szerkesztése című részben találhatók.
| Importálás/Exportálás: Lehetővé teszi felhasználói profilok importálását/exportálását a Profilok listába/listából. A vezeték nélküli profilok automatikusan importálhatók a Profilok listába. További információk a Profilok exportálása és importálása című részben találhatók.
Bezárás | Bezárja a profilkezelő ablakot.
Súgó? | Megjeleníti az adott oldalhoz tartozó súgószöveget.

# Menük

A hálózati beállítások konfigurálásához a Fájl, az Eszközök, a Speciális, a Profilok és a Súgó menüt használhatja.

Név | Leírás
Fájl | Kilépés: Bezárja az Intel(R) PROSet/Wireless főablakát.
Eszközök | Alkalmazás-beállítások: Itt a rendszer egészére kiterjedő csatlakozási preferenciákat állíthat be. További információk az Alkalmazás-beállítások című részben találhatók. Az Intel Wireless Troubleshooter: A vezeték nélküli kapcsolat problémáinak hibaelhárítására használható. További információk az Intel Wireless Troubleshooter című részben találhatók. Kézi diagnosztikai eszköz: A Kézi diagnosztikai eszközzel diagnosztikai vizsgálatokat futtathat a vezeték nélküli adapter működőképességének ellenőrzésére. További információk A Kézi diagnosztikai eszköz című részben találhatók. Rendszergazda-eszköz: A rendszergazdák vagy az adott számítógépen rendszergazdai jogosultsággal rendelkezők használhatják közös profilok (Bejelentkezés előtti / Közös, Állandó és Voice over IP (VoIP)) konfigurálására. A Rendszergazda-eszközt az informatikai osztály is használhatja az Intel(R) PROSet/Wireless szoftver felhasználói beállításainak konfigurálására és egyéni telepítő csomagok létrehozására, amelyek más rendszerekbe exportálhatók. További információk A Rendszergazda-eszköz című részben találhatók. MEGJEGYZÉS: A Rendszergazda-eszköz csak akkor érhető el, ha települt az Intel(R) PROSet/Wireless szoftver egyedi telepítésekor. Az egyedi telepítésről további információk A szoftver telepítése és eltávolítása cím alatt találhatók.
Speciális | Adapter-beállítások: Megjeleníti a Microsoft Windows speciális beállításaiban található beállításoknak megfelelő adapter-beállításokat. További információk az Adapter-beállítások című részben találhatók. Az adapter-beállítások elérése Microsoft Windows-ból: A Windows vezérlőpultján válassza ki a Hálózati kapcsolatok pontot. Kattintson a jobb gombbal a Vezeték nélküli hálózati kapcsolat pontra. A menüben válassza a Tulajdonságok elemet. Az adapter speciális beállításainak megjelenítéséhez kattintson a Beállítás gombra. Részletes statisztika: Ide kattintva megtekintheti a vezeték nélküli adapter és a kapcsolat részletes adatait. További információk a Speciális statisztikák című részben találhatók. A Windows kezelje a Wi-Fi hálózatelérést: Kiválasztásával engedélyezi, hogy a Windows XP kezelje a vezeték nélküli hálózati kapcsolatot. További információk Windows XP Konfigurációmentes vezeték nélküli hálózatkezelő című részben találhatók.
Profilok | Profilok kezelése: Kiválasztása esetén létrehozhat és módosíthat profilokat. Kizárások kezelése: Itt megadhatja, hogy az adapter mely hálózatokra ne csatlakozzon automatikusan. További információk a Kizárások kezelése című részben találhatók.
Súgó | Intel(R) PROSet/Wireless súgó: Elindítja az online súgót. Névjegy: Megjeleníti az alkalmazás telepített összetevőinek verzióadatait.

## Alkalmazás-beállítások (Eszközök menü)

Az Alkalmazás-beállítások határozzák meg az Intel(R) PROSet/Wireless szoftver viselkedését.

#### Az Alkalmazás-beállítások ismertetése

Név | Leírás
--- | ---
Adapter | Kiírja a jelenleg rendelkezésre álló hálózati adaptert. Az adapter Intel Wireless WiFi Link 4965AGN, Intel(R) Wireless WiFi Link 4965AG_, Intel(R) PRO/Wireless 3945ABG Network Connection, Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú lehet.
Speciális beállítások: Az alábbi beállítások határozzák meg, hogyan viselkedik és jelenít meg információkat az Intel(R) PROSet/Wireless.
Tálca | Alkalmazásikon megjelenítése a tálcán: Ha bejelöli, megjelenik az állapotikon. Az ikon helye a Windows Tálca (értesítési terület). Az ikon jelzi a vezeték nélküli kapcsolat mindenkori állapotát. Törölje a bejelölést, ha nem kívánja megjeleníteni az állapotikont. A tálcán megjelenő állapotikon több feladatot is ellát: Vizuálisan jelzi a kapcsolat állapotát és a vezeték nélküli hálózat tevékenységét. A különböző tevékenységeket különböző színekkel és animációval jelzi. További információk a Tálcaikonok című részben találhatók. Menü: Ha jobb gombbal az ikonra kattint, megjelenik egy menü. A menüből különféle feladatok kezdeményezhetők, például az adó-vevő ki- és bekapcsolása, vagy az Intel(R) PROSet/Wireless alkalmazás indítása. További információk találhatók A tálcaikon menüparancsai című részben. Eszköztippek és asztali értesítések. További információk találhatók az Eszköztippek és asztali értesítések című részben.
Értesítések | Riasztási értesítések megjelenítése: Ha bejelöli, az asztali értesítések megjelennek a tálcaikon mellett. Üzenet jelenik meg, ha felhasználói beavatkozás szükséges. Csak fontos események váltanak ki asztali üzenetet. Az asztali értesítésre kattintva elindul a megfelelő beavatkozás. Ha nem kívánja megjeleníteni az asztali értesítéseket, törölje a jelet a négyzetből. További információk találhatók az Eszköztippek és asztali értesítések című részben. Válassza az alábbi lehetőségek egyikét: Információs értesítések: Ezek a kevésbé fontos asztali értesítések. Nem igényelnek felhasználói beavatkozást, de jelentősen segíthetik a vezeték nélküli kapcsolat használatát. Információs értesítések megjelenítése: Ez az alapértelmezett beállítás. Minden információs értesítés megjelenik a tálcaikon mellett. Ezek az értesítések jelzik a hatótávolságon belüli elérhető vezeték nélküli hálózatokat, ami segíti a használatot. Jelzik továbbá a hálózati kapcsolat létrejöttét és megszakadását is. További információk találhatók az Eszköztippek és asztali értesítések című részben. Az elérhető hálózatok listájának megjelenítése, ha nincs aktív kapcsolat: Ezt a pontot akkor lehet bejelölni, ha nincs bejelölve az Információs értesítések megjelenítése jelölőnégyzet. Ha az asztali értesítések le vannak tiltva, ezzel a beállítással akkor is értesítést kap az elérhető hálózatokról, ha a vezeték nélküli adapter nincs hálózatra kapcsolódva. Értesítés, ha másik alkalmazás is használja a vezeték nélküli adaptert: Bejelölése esetén üzenet jelzi, ha más alkalmazások megpróbálják kezelni a vezeték nélküli adaptert. Ez hasznos, ha egy hotspot által biztosított szoftvert használ (pl. kávézóban vagy repülőtéren). Az Intel(R) PROSet/Wireless funkcióinak használatához a hotspot elhagyása után célszerű kikapcsolni az ilyen a szoftvereket. A TLS-tanúsítványok elutasítását jelző értesítések engedélyezése: Ha bejelöli, értesítést kap, amikor a hitelesítő kiszolgáló elutasít egy PEAP-TLS tanúsítványt. További információk a Vállalati biztonsági szint és Ügyfélgép beállítása TLS hálózati hitelesítésre cím alatt találhatók.
Automatikus csatlakozás | Csak profilok használatával csatlakozzon az elérhető hálózatokhoz: (Alapértelmezés) A vezeték nélküli adapter csak akkor csatlakozik egy elérhető hálózatra, ha a Profilok listában van annak megfelelő profil. Ha nincs megfelelő profil, ezt üzenet jelzi (lásd az Értesítések pontot). A vezeték nélküli eszköz csak akkor csatlakozik a hálózatra, ha van megfelelő profil, vagy ha Ön konfigurál egy új megfelelő profilt. Csatlakozás bármely elérhető hálózatra, megfelelő profil nélkül is: Ha ezt választja, automatikusan rákapcsolódhat egy hálózatra, ha nincs profil beállítva, és olyan helyen tartózkodik, ahol egy nyitott, nem biztonságos vezeték nélküli hálózat működik. MEGJEGYZÉS: A nyílt hálózatok nem nyújtanak védelmet. Az ilyen vezeték nélküli kapcsolat biztonságáról Önnek kell gondoskodnia. A nyílt vezeték nélküli kapcsolat biztonságossá tehető például virtuális magánhálózati (VPN) szoftver használatával. Csatlakozás bármely hálózatra csak profilok alapján (Cisco üzemmód): Ha ezt választja, a rendszer sorra próbálkozik minden egyes profillal a megadott sorrendben. Ez azt jelzi, hogy a számítógép egy olyan hozzáférési pont közelében van, amelynek több SSID-je van, de csak az egyiket teszi közzé.
Kivételkezelés | Az automatikus kizárási lista engedélyezése: Jelölje be, ha engedélyezni kívánja az automatikus kizárási listát. Ez a funkció letiltja az automatikus csatlakozást a kizárt hozzáférési pontokhoz. További információk a Kizárások kezelése című részben találhatók. A kézi kizárási lista engedélyezése: Jelölje be, ha engedélyezni kívánja a kézi kizárási listát. Ez a funkció letiltja az automatikus csatlakozást a kizárt hálózatokhoz. További információk a Kizárások kezelése című részben találhatók.
A Vezeték nélküli hálózatok lista | Fejléc megjelenítése az oszlopok rendezéséhez: Ha bejelöli, a Vezeték nélküli hálózatok listában megjelennek az oszlopfejlécek. Bármelyik oszlop fejére kattintva növekvő vagy csökkenő sorrendbe rendezhető az illető oszlop.
Értesítés megosztott mappákról | A fájl- és nyomtatómegosztás lehetővé teszi, hogy a hálózat más számítógépei hozzáférhessenek az Ön gépének erőforrásaihoz. Ha noteszgépén engedélyezi a fájl- és nyomtatómegosztást, legyen óvatos. Ezzel a funkcióval értesítést kaphat, ha vannak megosztott mappái, és olyan vezeték nélküli hálózatra csatlakozik, amely eleget tesz az alábbi feltételek bármelyikének: A Microsoft Windows tűzfala ki van kapcsolva. A Fájl- és nyomtatómegosztás a Microsoft Windows tűzfal-beállításaiban kivételként engedélyezve van. Ha bejelöli, a megosztott mappák megosztása automatikusan megszűnik, amíg a gép egy nem biztonságos hálózatra van csatlakoztatva Eredményeként a megosztott mappák automatikusan elrejtődnek, amíg a gép biztonság nélküli hálózatra van csatlakoztatva. Értesítés letiltása Ha bejelöli, megosztott mappáinak beállításai nem változnak, amikor nyílt, nem biztonságos hálózatra csatlakozik. Értesítés nem védett hálózatra való csatlakozáskor Ha bejelöli, értesítést kap, valahányszor nyílt, nem biztonságos hálózatra csatlakozik.
Értesítés eszköz-eszköz (alkalmi) hálózat esetén | Az alábbi beállításoktól függő értesítéseket kap, ha alkalmi hálózatra csatlakozik. Két percenként legfeljebb öt értesítést kap. Értesítés, ha az alkalmi hálózaton nincsenek egyenrangú ügyfélgépek Értesítést kap, ha az alkalmi hálózatra nem csatlakozott egyetlen egyenrangú ügyfélgép sem. Értesítés, ha minden egyenrangú ügyfélgép kijelentkezett az alkalmi hálózatból Értesítést kap, ha az összes egyenrangú ügyfélgép kilépett az alkalmi hálózatból.
Értesítés a hálózatnévről (SSID-ről) | Értesítő üzenet a hálózatnévről (SSID-ről) Értesítést kap, ha a hálózati csatlakozás az alapértelmezett hálózatnévvel (SSID) történik. Előre definiált alapértelmezett hálózatnevek például a következők: wireless, WLAN, linksys, default. Ha alapértelmezett hálózatnevű (SSID azonosítójú) hozzáférési pontra csatlakozik, ez biztonsági problémát jelenthet. Az ilyen hozzáférési pont általában az összes biztonsági és felügyeleti beállítás alapértelmezését használja (például nyílt hitelesítést, alapértelmezett IP-címet, felhasználónevet vagy jelszót). Ha ez egy személyes hálózat, a biztonság növelése érdekében változtassa meg a hálózat nevét és biztonsági beállításait. Értesítés, ha alapértelmezett SSID azonosítójú hálózatra csatlakozik Értesítést kap, ha alapértelmezett hálózatnevű hálózatra csatlakozik
Wi-Fi Protected Setup* | Eszközregisztrálás engedélyezése Ha ezt bekapcsolja, a számítógép lesz a külső regisztrátor. Ebben a minőségében a számítógép hozzáférési pontként állíthatja be magát, vagy csatlakozhat egy konfigurált hozzáférési pontra. A hozzáférési pont konfigurálása után a számítógép külső regisztrátorként új számítógépeket (tanúsítvány-igénylőket) tud hozzáadni a hálózathoz. Az alapértelmezett érték KI. Ha az Eszközregisztrálás engedélyezése beállítást kikapcsolja, a számítógép tanúsítvány-igénylőként észleli és éri el a hálózatot. Értesítés, ha vannak a számítógép hatókörzetében Wi-Fi Protected Setup szabványú hozzáférési pontok Ha bekapcsolja, értesítést kap, amikor Wi-Fi Protected Setup szabványú hozzáférési pont van a számítógép hatókörzetében Erre szükség van, ha a számítógépet fel kívánja venni (csatlakoztatni kívánja) a hozzáférési pontra. Az alapértelmezett érték BE.
OK | Elmenti a beállításokat és visszaléptet az előző oldalra.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

# Intel Wireless Troubleshooter (Eszközök menü)

Az Intel Wireless Troubleshooter segít a vezeték nélküli csatlakozás problémáinak megoldásában. Csatlakozási probléma esetén értesítés jelenik meg az Asztal jobb alsó sarkában. Ha az értesítésre kattint, diagnosztikai üzenet jelenik meg, amely felsorolja a csatlakozási probléma megoldásához javasolt lépéseket. Ha például a csatlakozási problémát érvénytelen jelszó okozta, a megjelenő hiperhivatkozásra kattintva elindul a Profil varázsló. Elindítható a Vezeték nélküli kapcsolat eseménynézője is, és be- és kikapcsolhatók a riasztási értesítések. Az Intel Wireless Troubleshooter alkalmazás Microsoft Windows XP* és Microsoft Windows 2000* alatt támogatott.

Az Intel Wireless Troubleshooter lap két ablaktáblából áll. A bal ablaktáblában a bal egérgombbal megjelenítheti a választható eszközök listáját. A jobb ablaktábla egy szakaszban megjeleníti a kapcsolat jelenlegi problémáját. Mindegyik szakasznak két része van: a hibaüzenet és a javasolt beavatkozás. A javasolt beavatkozás leírja az alkalmazható segédprogramokat, és segít a csatlakozási probléma megoldásában. Ha egy súgóhivatkozásra kattint, az ablakban megjelenik a megfelelő súgószöveg. A problémamegoldó hivatkozásra kattintva elindul a kapcsolódási problémát megoldó program.

A hibák elhárításáról további információkat tartalmaz a Hibaelhárítás című rész.

Név | Leírás
Menüparancsok | Fájl | A vezeték nélküli kapcsolat eseménynézője: Elindítja a Vezeték nélküli kapcsolat eseménynézőjét.
Értesítések letiltása/Értesítések engedélyezése: Itt tilthatja le vagy engedélyezheti a riasztási értesítéseket.
Kilépés: Ide kattintva kiléphet az Intel Wireless Troubleshooter alkalmazásból.
Nézet | Az Intel Wireless Troubleshooter jobb ablaktáblájában megjeleníti vagy eltávolítja az Előzmények adatait.
Eszközök | Kézi diagnosztikai eszköz: Diagnosztikai tesztet futtathat a vezeték nélküli adapter működésének ellenőrzésére. További információk A Kézi diagnosztikai eszköz című részben találhatók.
Súgó | Intel(R) Wireless Troubleshooter súgó: Online súgó az Intel Wireless Troubleshooter alkalmazáshoz.
Névjegy: Kiírja az Intel Wireless Troubleshooter verzióadatait.
Elérhető súgó | Hibaüzenet dátuma és időpontja: A hiba leírása. Hibamegoldási hivatkozás (ha van). További részletek az alábbi Hibaelhárítás című részben találhatók. A hiba kijavításának javasolt lépéseire mutató hivatkozás.
Előzmények | A legutóbbi öt riasztás listája. A riasztások idősorrendben vannak felsorolva, a lista a legújabbal kezdődik.

# A Kézi diagnosztikai eszköz (Eszközök menü)

Diagnosztikai tesztet futtathat a vezeték nélküli adapter működésének ellenőrzésére. További információk A Kézi diagnosztikai eszköz című részben találhatók.

# A Rendszergazda-eszköz (Eszközök menü)

A Rendszergazda-eszközt a rendszergazdák vagy a számítógép rendszergazdai jogosultságú felhasználói futtathatják. Az eszköz segítségével korlátozható az az ellenőrzés, amelyet a számítógép felhasználói a vezeték nélküli hálózati kapcsolat felett gyakorolhatnak. Ezzel az eszközzel a megosztott(en használt) profilok is konfigurálhatók.

A rendszergazda beállításai és profiljai csak az eszköz jelszavának beírása után módosíthatók. Célszerű biztonságos és nem könnyen kitalálható jelszót választani.

Ezek a beállítások és profilok egyetlen csomagban exportálhatók a hálózat más számítógépeire. További információk A Rendszergazda-eszköz című részben találhatók.

Név | Leírás
--- | ---
Rendszergazda-csomagok | A rendszergazda-csomagok a rendszergazda-profilok és egyéb beállítások elmentésére szolgálnak. Windows XP és Windows 2000 esetén ez az önkicsomagoló futtatható fájl elküldhető a hálózat ügyfélgépeire. Futtatáskor telepíti és konfigurálja a tartalmat a másik számítógépen. Windows Vista* esetén a rendszergazda-csomagokat a Csoportszabály-kezelőn keresztül lehet importálni. Lásd A Rendszergazda-eszköz - Csomagok.
Alkalmazás-beállítások | A rendszergazda megadhatja, hogy a felhasználók milyen szintű ellenőrzést gyakorolhassanak a vezeték nélküli hálózati kapcsolat felett. Lásd A Rendszergazda-eszköz - Alkalmazás-beállítások.
Rendszergazda-profilok | Lehetővé teszik az Állandó és a Bejelentkezés előtti / Közös profilok engedélyezését és letiltását, valamint a számítógép VoIP-beállításainak megadását. Lásd A Rendszergazda-eszköz - Profilok. MEGJEGYZÉS: Windows Vista esetén a Csoportszabály-kezelőn keresztül csak a rendszergazda-csomagok importálhatók.
Adapter-beállítások | A rendszergazda megadhatja, hogy a felhasználók milyen szintű ellenőrzést gyakorolhassanak a vezeték nélküli hálózati kapcsolat felett. Lásd A Rendszergazda-eszköz - Adapter-beállítások.
Szoftverek | A felhasználók számítógépére telepítendő Intel(R) PROSet/Wireless szoftverösszetevők kiválasztása. Lásd A Rendszergazda-eszköz - Szoftverek.
EAP-FAST A-ID csoportok | A rendszergazda kiválaszthatja, hogy az EAP-FAST hitelesítésű profilok melyik hatóságazonosító (A-ID) RADIUS kiszolgálótól kapják a védett hozzáférés-hitelesítő adatokat (PAC-ket). Az A-ID csoportokat a számítógép minden felhasználója közösen használja; segítségükkel az EAP-FAST profilok több A-ID-ből származó több PAC-t képesek támogatni. Lásd A Rendszergazda-eszköz - EAP-FAST A-ID csoportok:
Jelszó módosítása | A Rendszergazda-eszköz jelszavának módosítása. További részletek a Jelszó módosítása című részben találhatók.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

# Adapter-beállítások (Speciális menü)

Az Adapter-beállítások a számítógép vezeték nélküli adapterének eszközjellemzőit jelenítik meg. Az adatper típusa az alábbiak egyike lehet:

- Intel (R) Wireless WiFi Link 4965AGN
- Intel(R) Wireless WiFi Link 4965AG_
- Intel(R) PRO/Wireless 3945ABG Network Connection
- Intel(R) PRO/Wireless 2915ABG Network Connection
- Intel(R) PRO/Wireless 2200BG Network Connection

#### Az adapter-beállítások ismertetése

Név | Leírás
--- | ---
802.11n csatorna-sávszélesség | A csatornát nagy sávszélességű üzemmódba állítja a maximális teljesítmény érdekében. A csatorna sávszélessége Auto vagy 20 MHz értékűre állítható. Az alapértelmezés Auto. Ha a 802.11n csatornák használata tiltott, használja a 20 MHz beállítást. MEGJEGYZÉS: Ez a beállítás csak Intel(R) Wireless WiFi Link 4965AGN adapter esetén áll rendelkezésre.
802.11n üzemmód | A 802.11n szabvány az alapjául szolgáló korábbi 802.11X szabványokat több bemenet és kimenet használatával (MIMO) bővíti ki. A MIMO növeli az adatátvitel sebességét. Az adapter 802.11n üzemmódjának beállításához válassza az Engedélyezve vagy Letiltva lehetőséget. Az alapértelmezés Engedélyezve. A rendszergazda az energiafogyasztás csökkentése, más sávokkal zavarásának kiküszöbölése vagy kompatibilitási problémák elkerülése érdekében engedélyezheti vagy letilthatja a nagy átbocsátású üzemmódot. MEGJEGYZÉS: Ez a beállítás csak Intel(R) Wireless WiFi Link 4965AGN adapter esetén áll rendelkezésre.
Alkalmi csatorna | A csatornát csak abban az esetben kell megváltoztatni, ha az egyenrangú hálózatban található többi számítógép másik csatornát használ. Érték: Válassza ki a listáról az engedélyezett csatornát. 802.11b/g: Ezt a beállítást válassza, ha a 802.11b vagy 802.11g (2,4 GHz) alkalmi frekvenciasávot kívánja használni. 802.11a: Ezt a beállítást válassza, ha a 802.11a (5 GHz) alkalmi frekvenciasávot kívánja használni. MEGJEGYZÉS: Ha a 802.11a csatorna nem jelenik meg, 802.11a csatornákon az alkalmi hálózatok létrehozása nem támogatott.
Energiagazdálkodás alkalmi hálózatokon | Az eszköz-eszköz (alkalmi) hálózatokon használandó energiatakarékossági funkciók megadása. Letiltás: Akkor válassza, ha olyan alkalmi hálózatra csatlakozik, amelyen egyes állomások nem támogatják az eseti energiagazdálkodást. Maximális energiatakarékosság: Akkor válassza, ha optimalizálni kívánja az akkumulátor élettartamát. Zajos környezet: Akkor válassza, ha optimalizálni kívánja a teljesítményt vagy több ügyfélgéppel kíván csatlakozni. MEGJEGYZÉS: Ez a beállítás nem választható, ha az adapter Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.
Alkalmi QoS üzemmód | A szolgáltatási minőség (QoS) vezérlése alkalmi hálózatokon. A QoS a hozzáférési ponttól a vezeték nélküli LAN felé irányuló forgalmat a forgalom besorolása alapján rangsorolja. A WMM* (Wi-Fi MultiMedia*) a Wi-Fi Alliance QoS-tanúsítványa. Ha a WMM engedélyezett, az adapter Wi-Fi hálózatokon a WMM segítségével támogatja a prioritás-címkézési és várósor-kezelési funkciókat. WMM engedélyezve (alapértelmezés) WMM letiltva MEGJEGYZÉS: Ez a beállítás nem választható, ha az adapter Intel(R) PRO/Wireless 2915ABG Network Connection vagy Intel(R) PRO/Wireless 2200BG Network Connection típusú.
Vegyes üzemmódú védelem | Ez a beállítás az adatütközések elkerülésére szolgál vegyes 802.11b/11g/11a/11n környezetekben. Célszerű használni az RTS/CTS jelpárt, ha az ügyfélgépek esetleg nem hallják egymást. A CTS mindenkinek (CTS-to-self) engedélyezésével javítani lehet az átbocsátást az olyan környezetekben, ahol az ügyfelek közel vannak egymáshoz és hallják egymást. (802.11n esetén a CTS-to-self nem támogatott.)
Energiagazdálkodás | Itt lehet beállítani az adapter energiafogyasztása és teljesítménye közötti viszonyt. A csúszkával beállítható a számítógép fogyasztása és akkumulátoros üzemideje közötti egyensúly. Alapértelmezett érték használata: (Alapértelmezés) - Az energia-beállítások a számítógép tápellátásához igazodnak. Kézi: A csúszka a kívánt értékre állítható. A legkisebb érték maximális akkumulátoridőt ad. A legnagyobb érték maximális teljesítményt eredményez. MEGJEGYZÉS: Az energia-megtakarítás mértéke az infrastruktúra beállításaitól függ.
Adásbevezetési üzemmód | Itt adható meg, hogy a csatlakozás felépítésekor a hozzáférési pont mekkora hosszúságú adásbevezető előtagot (preamble) kapjon. Az optimális hálózati átbocsátás eléréséhez mindig automatikus adásbevezetést használjon. Az Auto Tx Preamble (automatikus adásbevezetés) beállítás lehetővé teszi az előtagok automatikus észlelését. Ha a rendszer támogatja, rövid előtagokat célszerűbb használni. Ha a rendszer nem támogatja, hosszú előtagokat (Long Tx Preamble) kell beállítani. MEGJEGYZÉS: Ez a beállítás nem választható, ha az adapter típusa Intel(R) PRO/Wireless 3945ABG Network Connection.
Preferált frekvenciasáv | Itt választható ki a működés frekvenciasávja. A lehetőségek: 802.11n 802.11g 802.11a 802.11b MEGJEGYZÉS: Ez a beállítás nem választható, ha az adapter Intel(R) PRO/Wireless 3945ABG Network Connection vagy Intel(R) PRO/Wireless 2200BG Network Connection típusú.
A barangolás intenzitása | Ezzel a beállítással előírható, mennyire intenzíven igyekezzen a vezeték nélküli ügyfél barangolás útján jobb kapcsolatot biztosító hozzáférési pontokat keresni. Alapértelmezés: Egyensúly a barangolásmentes és a teljesítőképes működés között. Alacsony: A vezeték nélküli ügyfél nem barangol. Csak akkor keres más hozzáférési pontot, ha jelentősen leromlik a kapcsolat minősége. Legmagasabb: A vezeték nélküli ügyfél folyamatosan figyeli a kapcsolat minőségét. Ha a minőség romlik, megpróbál egy jobb jelű hozzáférési pontot keresni.
Az átviteli kapacitás növelése | Itt módosítható a Packet Burst Control értéke. Engedélyezés: Ez a beállítás engedélyezi az átbocsátás növelését. Letiltás: (Alapértelmezés) Ez a beállítás letiltja az átbocsátás növelését.
Adóteljesítmény | Alapértelmezett beállítás: A legnagyobb adóteljesítmény Minimális lefedettség: A legkisebb adási szintet állítja be. Lehetővé teszi a lefedett területek számának növelését vagy egy lefedett terület csökkentését. Segítségével csökkenthető a nagy forgalmú területek lefedettsége, ami javítja az átvitel minőségét, valamint elkerüli a torlódást és más eszközök zavarását. Maximális lefedettség: Maximális adási szintet állít be. Maximális teljesítményt és lefedettséget biztosít olyan környezetekben, ahol viszonylag kevés más rádiófrekvenciás eszköz van. MEGJEGYZÉS: A beállítás akkor optimális, ha a jó minőségű kommunikációt még biztosító lehető legkisebb adási szint van beállítva. Így lehet nagy sűrűségű területeken a legtöbb vezeték nélküli eszközt működtetni, és csökkenteni az azonos rádiófrekvenciás spektrumot használó más eszközök zavarását. MEGJEGYZÉS: Ez a beállítás az Infrastruktúra vagy az Alkalmi üzemmód használatakor hatásos.
Vezeték nélküli üzemmód | Itt állítható be, melyik sávban csatlakozzon az adapter a vezeték nélküli hálózathoz: Csak 802.11a: A vezeték nélküli adapter csak 802.11a hálózatokra csatlakozhat. Csak 802.11b: A vezeték nélküli adapter csak 802.11b hálózatokra csatlakozhat. Csak 802.11g: A vezeték nélküli adapter csak 802.11g hálózatokra csatlakozhat. 802.11a és 802.11g: A vezeték nélküli adapter csak 802.11a és 802.11g hálózatokhoz kapcsolódhat. 802.11b és 802.11g: A vezeték nélküli adapter csak 802.11b és 802.11g hálózatokhoz kapcsolódhat. 802.11a, 802.11b vagy 802.11g: (Alapértelmezés) - Csatlakozás 802.11a, 802.11b vagy 802.11g vezeték nélküli hálózatokhoz. MEGJEGYZÉS: A beállított vezeték nélküli üzemmódtól (a moduláció típusától) függ, hogy a talált hozzáférési pontokból melyek jelennek meg a Vezeték nélküli hálózatok listában.
OK | Elmenti a beállításokat és visszatér az előző oldalra.
Mégse | Bezárja a párbeszédpanelt és elveti a módosításokat.

# Részletes statisztika (Speciális menü)

A Részletes statisztika kiírja az adapter aktuális kapcsolati adatait.

#### A részletes statisztika ismertetése

Név | Leírás
--- | ---
Statisztika | Részletes statisztika: Az itt megjelenő adatok az adapter és a hozzáférési pont (HP) közötti adatátvitel módjáról tájékoztatnak. Társítás: Értéke "Hatótávolságon belül", ha az adapter talál olyan hozzáférési pontot, amellyel kommunikálni tud. Egyébként értéke "Hatótávolságon kívül". HP MAC-címe: A hozzáférési pont 12-jegyű MAC-címe (00:40:96:31:1C:05). Társítások száma: Ennyiszer találta meg a hozzáférési pont az adaptert. HP-k száma: Ennyi hozzáférési pont érhető el a vezeték nélküli adapter hatókörzetében. Teljes pásztázások száma: Ennyiszer pásztázta az adapter az összes csatornát információk vételéhez. Részleges pásztázások száma: Ennyi pásztázás szakadt félbe. Barangolás: Ezen a területen az adapter barangolását kiváltó okok számlálói láthatóak. A barangolás azt jelenti, hogy az adapter átvált az egyik hozzáférési pontról egy másikra, mert ott erősebb jelet talált. Barangolásszám: Ennyiszer történt barangolás. A HP nem adott: Az adapter nem vette a hozzáférési pont rádiófrekvenciás adását. Lehet, hogy alapállapotba kell állítani a hozzáférési pontot. Gyenge minőségű szinkronizáló keretek: A jel minősége nem elég jó a hozzáférési ponttal való folyamatos kommunikációhoz. Az adapter a hozzáférési pont hatótávolságán kívülre került, vagy megváltozott a hozzáférési pont eszközcíme. HP terheléselosztás: A hozzáférési pont megszakította társítását az adapterrel, mert nem képes egyszerre kommunikálni az összes hozzá társított adapterrel. Túl sok adapter próbál kommunikálni ugyanazzal a hozzáférési ponttal. Túl alacsony HP RSSI: Az RSSI (vételi jelerősség) értéke túl alacsony az adapterrel való társítás fenntartásához. Az adapter a hozzáférési pont hatótávolságán kívülre került, vagy a hozzáférési pont megnövelte adatsebességét. Gyenge csatornaminőség: A csatorna rossz minősége miatt az adapter más hozzáférési pontot keresett. A HP törölt egy mobil egységet: A hozzáférési pont törölt egy számítógépet a felismert mobil eszközök listájáról. A számítógépet újra társítani kell egy hozzáférési ponttal. Egyéb: Az alábbi információk alapján eldönthető, hogy egy másik hozzáférési ponthoz való társulás javítaná-e a teljesítményt, és lehetővé tenné-e a legnagyobb adatátviteli sebesség fenntartását. Fogadott szinkronizáló keretek: Az adapter által vett szinkronizáló keretek száma. Kihagyott szinkronizáló keretek százalékban: A kihagyott szinkronizáló keretek százalékos hányada. Átviteli hibák százalékban: A hibás küldött adatok százalékos hányada. Jelerősség: Az adapterrel kapcsolatot tartó hozzáférési pont jelének erőssége decibelben (dBm).
Adási / vételi (Tx/Rx) statisztika | A nem irányított és az irányított csomagok száma százalékban. Összes gazdacsomag: Az összes kapott irányított és nem irányított csomagok száma. Adási – (Mbit/s) Vételi – (Mbit/s) Nem irányított csomagok: Ennyi broadcast üzemmódban küldött csomagot vett a vezeték nélküli adapter. Irányított csomagok: Ennyi kifejezetten neki küldött csomagot vett a vezeték nélküli adapter. Összes bájt: A vezeték nélküli adapter vett és küldött csomagjainak összmennyisége bájtban.
Naplózás | Állítsa be, mennyi ideig kívánja gyűjteni a vezeték nélküli adapter statisztikai adatait. Naplózási beállítások konfigurálása: A statisztikák naplózási gyakoriságának beállításához kattintson a Beállítások lehetőségre. Megadhatja a másodpercek számát, és hogy hány órán át kívánja naplózni a statisztikákat. Itt módosíthatja a naplófájl tárolási helyét. A naplófájl más helyre való elmentéséhez kattintson a Tallózás gombra. Megjelenik az aktuális útvonal. Az alapértelmezett hely a Program Files könyvtár Intel(R) PROSet/Wireless alkönyvtára. A bezáráshoz és az új útvonal érvényesítéséhez kattintson az OK gombra. A Részletes statisztikából a Bezárás gombra kattintva léphet ki. Naplózás indítása/leállítása: Ezzel a gombbal indíthatja el és állíthatja le a naplózást. Ha a Naplózás indítása gombra kattint, elkezdődik a (fent leírt) statisztikai adatok gyűjtése. Ha a Naplózás leállítása gombra kattint, az adatok gyűjtése leáll, és a gyűjtött adatok egy fájlba mentődnek, amely megnyitható és megtekinthető. Naplófájl megtekintése...: Erre a gombra kattintva megnyithatja a Program Files/Intel (az alapértelmezett hely) alatti Wireless mappát. A naplófájlok nevének szintaxisa: hónap, nap, év, az aznap készített naplófájl sorszáma. Például: 03122007_001.htm. A naplófájl tartalma: Dátum és idő Az adapter adatai A csatlakozás adatai Az adási/vételi statisztika adatai MEGJEGYZÉS: A rendszergazda ezt a funkciót letilthatja.
Statisztika nullázása | Lenullázza az adapter statisztikai számlálóit, és újra kezdi az adatok kiértékelését.
Bezárás | Bezárja a párbeszédablakot és visszatér a főablakba.
Súgó? | Megjeleníti az adott oldalhoz tartozó súgószöveget.

# A Windows kezelje a Wi-Fi* hálózatelérést (Speciális menü)

A Windows XP beépített Konfigurációmentes vezeték nélküli hálózatkezelő szolgáltatásával teljes körűen konfigurálható a vezeték nélküli kapcsolat. Ez a szolgáltatást az Intel(R) PROSet/Wireless programban lehet engedélyezni és letiltani. Kattintson A Windows kezelje a Wi-Fi hálózatelérést lehetőségre a Speciális menüben vagy a tálca menüjében. Ha a Windows XP konfigurációmentes vezeték nélküli hálózatkezelője engedélyezett, az Intel(R) PROSet/Wireless szolgáltatásai le vannak tiltva.

# A Kizárási lista kezelése (Profilok menü)

A kizárási lista kezeléséhez válassza ki a Profilok menü Kizárások kezelése pontját, vagy a Vezeték nélküli hálózatok listán kattintson a Tulajdonságok gombra.

MEGJEGYZÉS: Ha egy rendszergazda kizárt egy hálózatot, azt csak rendszergazda távolíthatja el a Rendszergazda-eszközben a Kizárási listából.

FONTOS: A számítógép nem csatlakozik automatikusan az ezen a listán szereplő hálózatokra vagy hozzáférési pontokra.

A kizárási lista kezelése lehetőséggel teljes vezeték nélküli hálózatokat (SSID) kizárhat.

MEGJEGYZÉS: A rendszergazdák kizárhatnak profilokat a Rendszergazda-eszközben. Lásd A Rendszergazda-eszköz.

Név | Leírás
A kizárási lista kezelése | Hálózatnév: A vezeték nélküli hálózat neve (SSID). Rádió: DHCP hiba esetén kijelzi a sávot. MAC-cím: Az eszköz MAC-címe. Ok: Megadja az automatikus kapcsolódásból való kizárás okát. Adatok: Konkrét adatokat tartalmaz arról, hogy a hozzáférési pont miért van kizárva és hogyan távolítható el a kizárási listából. Ez a hálózat ki van zárva az automatikus csatlakoztatásból a következő okok miatt. A felhasználó kézileg kizárta ezt a hálózatot. Ha újra lehetővé kívánja tenni az automatikus csatlakozást erre a hálózatra (vagy hozzáférési pontra), akkor válassza ki, majd kattintson az Eltávolítás gombra. MEGJEGYZÉS: Az Eredeti lista gombbal a lista összes bejegyzését törölheti, kivéve a szabálysértő és a rendszergazda által kizárt hozzáférési pontokat. Szabálysértő hozzáférési pont akkor törlődik a listából, ha sikerült érvényes felhasználói adatokkal csatlakozni rá. A hálózat egy profiljának kézi alkalmazásakor a kizárási listán szereplő összes hozzáférési pont törlődik a listáról (kivéve a rendszergazda által kizárt és a szabálysértő hozzáférési pontokat). MEGJEGYZÉS: A kiszürkített bejegyzések szabálysértő vagy a rendszergazda által kizárt hozzáférési pontok. A szabálysértő vagy a rendszergazda által kizárt hozzáférési pontokat kézileg nem lehet törölni a listából.
Hozzáadás | Hálózatnév (SSID) hozzáadása a listához.
Eltávolítás | Egy bejegyzés törlése a listából.
Eredeti lista | Az összes bejegyzés törlése a listából.
Bezárás | Bezárja a párbeszédpanelt és elmenti a módosításokat.
Súgó? | Megjeleníti az adott oldalhoz tartozó súgószöveget.

# A vezeték nélküli rádió be- és kikapcsolása

A vezeték nélküli rádió be- és kikapcsolásához válassza a következő módszerek egyikét:

- a számítógép hardveres rádiókapcsolóját (ha van)
- Az Intel(R) PROSet/Wireless szoftvert
- A Microsoft Windows-t.

> MEGJEGYZÉS: Amikor a számítógép be van kapcsolva, az adapter rádióadója folyamatosan ad. Bizonyos helyzetekben (például repülőgépen) a rádió jelei zavarhatnak más berendezéseket. A vezeték nélküli rádiót szükség esetén a következő módszerekkel kapcsolhatja ki.

## A rádió ki- és bekapcsolása a számítógépbe beépített kapcsolóval (ha van)

Ha a számítógépnek van külső kapcsolója a vezeték nélküli adapter rádiójához, azzal be- vagy kikapcsolhatja a rádiót. A kapcsolóra vonatkozó további információkért forduljon a számítógép gyártójához. Ha telepítve van az Intel(R) PROSet/Wireless, a rádió állapota megjelenik az Intel(R) PROSet/Wireless főablakában és a tálcaikonon.

## A rádió ki- és bekapcsolása az Intel(R) PROSet/Wireless programból

Az Intel(R) PROSet/Wireless állapotikonja jelzi a rádió aktuális állapotát. A rádió be- vagy kikapcsolásához az Intel(R) PROSet/Wireless főablakában kattintson a Rádió be vagy Rádió ki parancsra.

## A rádió be- és kikapcsolása a tálcaikon menüjéből

A rádió be- vagy kikapcsolásához kattintson a tálcaikonra, és válassza a Rádió be vagy Rádió ki parancsot.

## A rádió ki- és bekapcsolása Windows-ból

A rádió ki- és bekapcsolható Windows-ból.

> MEGJEGYZÉS: Ha a Microsoft Windows-ból kapcsolta ki a rádiót, akkor bekapcsolni is csak onnan lehet. Ilyenkor a rádiót hardveres kapcsolóval vagy az Intel(R) PROSet/Wireless programból nem lehet bekapcsolni.

#### Windows XP

1. A Start menüben kattintson a Csatlakozás > Vezeték nélküli hálózat lehetőségre. A jobb egérgombbal kattintva válassza a Letiltás lehetőséget.
2. Ha több vezeték nélküli adaptere van, kattintson a Start menüben a Csatlakozás > Kapcsolatok megjelenítése lehetőségre. Kattintson jobb egérgombbal a kívánt adapterre, és válassza a Letiltás lehetőséget.

A rádió bekapcsolásához hasonló módon járhat el.

# A szoftver telepítése és eltávolítása

A Szokásos telepítés során települ a vezeték nélküli LAN-adapter illesztőprogramja, az Intel(R) PROSet/Wireless szoftver és az Intel Wireless Troubleshooter.

> MEGJEGYZÉS: Ha szándékában van Novell Client* Windows alkalmazást használni, akkor még az Intel(R) PROSet/Wireless szoftver telepítése előtt telepítse. Ha az Intel(R) PROSet/Wireless már telepítve van, a Novell Client for Windows telepítése előtt távolítsa el.

A következő szolgáltatások Egyedi telepítés során telepíthetők:

- Rendszergazda-eszköz
- WMI-támogatás
- Egyszeri bejelentkezés
- Bejelentkezés előtti csatlakozás

Ha szeretné telepíteni ezeket a szolgáltatásokat, a telepítés során válassza az Egyéni lehetőséget. A funkciók telepítéséhez kövesse az alábbi utasításokat. Ha már telepítve van az Intel(R) PROSet/Wireless, a további részletekről a telepítés utáni utasítások cím alatt olvashat.

> MEGJEGYZÉS: Ha szándékában van Novell Client Windows alkalmazást használni, akkor még az Intel(R) PROSet/Wireless szoftver telepítése előtt telepítse. Ha az Intel(R) PROSet/Wireless már telepítve van, a Novell Client for Windows telepítése előtt távolítsa el.

### A szoftver telepítése

1. Helyezze be a telepítő CD-t a CD-meghajtóba.
2. Az Intel(R) PROSet/Wireless telepítőjének ablakában kattintson A szoftver telepítése lehetőségre.
3. Olvassa el a licencszerződést.
4. Válassza az Elfogadom a licencszerződés feltételeit lehetőséget.
5. Kattintson a Tovább gombra.
6. Kattintson az Egyedi gombra.
7. Válassza ki a telepítendő szolgáltatásokat:

> WMI-támogatás: A Windows Management Instrumentation funkcióval a rendszergazdák, akiknél nincs telepítve az Intel(R) PROSet/Wireless, távfelügyelhetik azokat az ügyfélgépeket, amelyeken telepítve van az Intel(R) PROSet/Wireless.

> - Ha telepíteni kívánja: Kattintson a WMI-támogatás lehetőségre. Válassza a Telepítse ezt a funkciót és kiválasztott részfunkcióit lehetőséget. Folytassa a 8. lépéssel.
> - Ha nem kívánja telepíteni: Kattintson a Ne telepítse ezt a funkciót lehetőségre. Vörös X jelzi, hogy az adott funkció nem lesz telepítve.

> Rendszergazda-eszköz: Telepíti a Rendszergazda-eszközt az Eszközök menübe. Ezzel az eszközzel konfigurálhatók a közös(en használt) profilok. A Rendszergazda-eszközt az informatikai osztály is használhatja az Intel(R) PROSet/Wireless szoftver funkcióinak ki- és bekapcsolására.

> - Ha telepíteni kívánja: Kattintson a Rendszergazda-eszköz lehetőségre. Válassza a Telepítse ezt a funkciót és kiválasztott részfunkcióit lehetőséget. A Tovább gombra kattintva folytassa a 8. lépéssel.
> - Ha nem kívánja telepíteni: Válassza a Ne telepítse ezt a funkciót lehetőséget. A lehetőség mellett látható vörös X jelzi, hogy az összetevő nem lesz telepítve.

> Egyszeri bejelentkezés: Telepíti az Egyszeri bejelentkezés Bejelentkezés előtti / Közös csatlakozás szolgáltatását. Ezzel az eszközzel konfigurálhatók a megosztott(en használt) profilok a Rendszergazda-eszközből.

> Az Egyszeri bejelentkezés telepítése letiltja a Windows XP üdvözlő képernyőjét és Gyors felhasználóváltás szolgáltatását.

> Az egyszeri bejelentkezést olyan környezetben érdemes használni, ahol a felhasználók felhasználónévvel, jelszóval és tartománnyal jelentkeznek be a számítógépre. A Gyors felhasználóváltás nem támogatja a tartományneves bejelentkezést.

> > MEGJEGYZÉS: Windows XP Home Edition esetén a Gyors felhasználóváltás alapértelmezés szerint engedélyezve van. Ez a megoldás az otthoni felhasználók számára előnyös. A Gyors felhasználóváltás önálló vagy munkacsoporthoz csatlakozó Windows XP Professional rendszeren is elérhető. Ha a Windows XP Professional operációs rendszert futtató számítógép egy tartományhoz csatlakozik, a Gyors felhasználóváltás nem működik.

> Bejelentkezés előtti csatlakozás: A Bejelentkezés előtti / Közös csatlakozás profilja akkor aktiválódik, amikor a felhasználó bejelentkezik a gépre. A Bejelentkezés előtti csatlakozás létrehozza a vezeték nélküli kapcsolatot, még mielőtt a felhasználó bejelentkezne a Windows-ba. Ez a szolgáltatás az Egyszeri bejelentkezéssel együtt települ.

> - Ha telepíteni kívánja: Kattintson a Bejelentkezés előtti csatlakozás lehetőségre. Válassza a Telepítse ezt a funkciót és kiválasztott részfunkcióit lehetőséget. A Tovább gombra kattintva folytassa a 8. lépéssel.
> - Ha nem kívánja telepíteni: Válassza a Ne telepítse ezt a funkciót lehetőséget. Vörös X jelzi, hogy az adott funkció nem lesz telepítve.

8. Kattintson a Telepítés gombra. A telepített összetevők a szoftver telepítése után jelennek meg a képernyőn.
9. Kattintson az OK gombra.

> MEGJEGYZÉS: A Bejelentkezés előtti csatlakozás telepítése után a szoftver kéri a gép újraindítását.

### Funkciók hozzáadása telepítés után

Ha már telepítve van az Intel(R) PROSet/Wireless, kövesse az alábbi utasításokat a Rendszergazda-eszköz és a Bejelentkezés előtti csatlakozás telepítéséhez:

1. Kattintson a Start > Beállítások > Vezérlőpult > Programok telepítése és törlése > Intel(R) PROSet/Wireless szoftver parancsokra.
2. Kattintson a Módosítás/Eltávolítás gombra.
3. Kattintson a Módosítás gombra.
4. Kattintson a Tovább gombra.
5. Kattintson az eddig nem telepített összetevő(k) melletti vörös X-re.
6. Kattintson a Telepítse ezt a funkciót és kiválasztott részfunkcióit lehetőségre.
7. Kattintson a Módosítás gombra. A telepítés után a jellemző Telepítve jelöléssel fog szerepelni az Intel(R) PROSet/Wireless telepítőjének szolgáltatás-listáján.
8. Kattintson az OK gombra.

### A WMM* energiatakarékos üzemmód (UAPSD) engedélyezése

A WMM energiatakarékos üzemmód engedélyezéséhez módosítani kell a rendszerleíró adatbázist. Nyissa meg a rendszerleíró adatbázist, és végezze el az alábbi módosításokat.

Módosítsa a következő kulcsot:

> HKEY_LOCAL_MACHINE\SYSTEM\CurrentControlSet\Control\Class\
> {4D36E972-E325-11CE-BFC1-08002bE10318\00XX\ApsdTriggerQueues = c vagy f

> (ahol c = VI és VO engedélyezve, f = összes hozzáférési kategória engedélyezve)

Adja hozzá a következő kulcsot:

> HKEY_LOCAL_MACHINE\SYSTEM\CurrentControlSet\Control\Class\
> {4D36E972-E325-11CE-BFC1-08002bE10318\00XX\ApsdFillCmd = 1

Adja hozzá a következő kulcsot:

> HKEY_LOCAL_MACHINE\SYSTEM\CurrentControlSet\Control\Class\
> {4D36E972-E325-11CE-BFC1-08002bE10318\00XX\ApsdTriggerMode = 3

####

### Az Intel(R) PROSet/Wireless eltávolítása

Az Intel(R) PROSet/Wireless eltávolításához az alábbiak szerint járjon el:

1. Kattintson a Start > Vezérlőpult > Programok telepítése és törlése parancsra.
2. Kattintson az Intel(R) PROSet Wireless bejegyzésre.
3. Kattintson a Módosítás/Eltávolítás gombra.
4. Kattintson az Eltávolítás gombra.
5. Kattintson a Tovább gombra.
6. A gép megkérdezi, mit szeretne tenni meglévő profiljaival és beállításaival:

> Az Intel(R) PROSet/Wireless szoftver teljes eltávolítását választotta.

> Adja meg, mit szeretne tenni meglévő profiljaival és beállításaival:

> - A profilok és a beállítások törlése. Akkor válassza, ha összes profilját és beállítását maradéktalanul törölni akarja. Ha újra telepíti a szoftvert, ezek a profilok és beállítások nem lesznek elérhetők.
> - A profilok és beállítások mentése a jelenlegi formátumban (Intel(R) PROSet/Wireless 10.x).Akkor válassza, ha szeretné elmenteni meglevő profiljait és beállításait. Ha újra telepíti a szoftvert, ezek a profilok és beállítások elérhetők lesznek.
> - A profilok és beállítások átalakítása és mentése Intel(R) PROSet/Wireless 9.x formátumban. Akkor válassza, ha később telepíteni szeretné az Intel(R) PROSet/Wireless szoftver egy korábbi verzióját. Ha újra telepíti a szoftvert, a profilok és beállítások elérhetők lesznek. MEGJEGYZÉS: Csak a szoftver előző verziójában is értelmezett beállítások lesznek elérhetők.

7. Válasszon, majd kattintson az OK gombra.
8. A letelepítés befejezése után kattintson az Igen gombra, amely újraindítja számítógépét.

Vissza az oldal tetejére

Vissza a tartalomjegyzékhez

Védjegyek és nyilatkozatok