# คู่มือผู้ใช้ Intel(R) Wireless WiFi Link 4965AGN

ด้วยการ์ดเครือข่ายไร้สายนี้ คุณจะสามารถเข้าถึงเครือข่ายไร้สาย ใช้แฟ้มงานหรือเครื่องพิมพ์ร่วมกัน หรือแม้กระทั่งใช้งานอินเทอร์เน็ตร่วมกันได้ คุณสมบัติเหล่านี้คุณสามารถค้นพบได้ด้วยการมีเครือข่ายไร้สายในบ้านหรือสำนักงานของคุณ โซลูชั่นเครือข่ายท้องถิ่นแบบไร้สาย (WLAN) ได้รับการออกแบบเพื่อใช้ในบ้านหรือในสำนักงาน โดยจะสามารถเพิ่มผู้ใช้และคุณลักษณะอื่นๆ เข้าไปได้เพื่อรองรับการขยายและการเปลี่ยนแปลงในระบบเครือข่ายของคุณ

อแด็ปเตอร์ Intel(R) Wireless WiFi Link 4965AGN สามารถใช้ได้กับมาตรฐานไร้สาย 802.11a, 802.11b, 802.11g และ 802.11n ด้วยการทำงานที่ความถี่ 5 GHz หรือ 2.4 GHz ที่อัตราข้อมูล 300 Mbps ทำให้คุณสามารถเชื่อมต่อคอมพิวเตอร์ของคุณเข้ากับเครือข่ายความเร็วสูงที่มีอยู่ซึ่งใช้จุดเชื่อมต่อหลายจุดภายในพื้นที่ขนาดใหญ่หรือเล็กได้ อแด็ปเตอร์ไร้สายของคุณจะควบคุมอัตราข้อมูลโดยอัตโนมัติตามตำแหน่งของจุดเชื่อมต่อเพื่อให้สามารถเชื่อมต่อด้วยความเร็วสูงสุดที่สามารถเป็นไปได้ การเชื่อมต่อเครือข่ายไร้สายทั้งหมดจะได้รับการจัดการให้ง่ายดายยิ่งขึ้นด้วยซอฟต์แวร์ของ Intel(R) PROSet/Wireless ส่วนกำหนดค่าที่ได้รับการติดตั้งผ่านซอฟต์แวร์ Intel(R) PROSet/Wireless จะกำหนดมาตรการรักษาความปลอดภัยประสิทธิภาพสูงโดยใช้การตรวจสอบความถูกต้องของเครือข่าย 802.1X

> หมายเหตุ: ซอฟต์แวร์นี้ใช้ได้กับ Intel(R) Wireless WiFi Link 4965AGN, Intel(R) Wireless WiFi Link 4965AG_, Intel(R) PRO/Wireless 3945ABG Network Connection, Intel(R) PRO/Wireless 3945BG Network Connection, Intel(R) PRO/Wireless 2915ABG Network Connection และ Intel(R) PRO/Wireless 2200BG Network Connection

## สารบัญ

การใช้ซอฟต์แวร์ Intel(R) PROSet/Wireless
เชื่อมต่อกับเครือข่าย
ใช้ส่วนกำหนดค่า
การติดตั้งส่วนกำหนดค่าความปลอดภัย
การแก้ไขปัญหา
เครื่องมือผู้ดูแลระบบ
อภิธานศัพท์
ภาพรวมเครือข่ายไร้สาย
ภาพรวมความปลอดภัย
คุณลักษณะเฉพาะ
การบริการลูกค้า
ข้อมูลความปลอดภัยและกฎระเบียบ
การรับประกัน
การลงทะเบียนอแด็ปเตอร์

ข้อมูลในเอกสารนี้อาจเปลี่ยนแปลงได้โดยไม่ต้องแจ้งให้ทราบล่วงหน้า
© 2004–2007 Intel Corporation สงวนลิขสิทธ์ Intel Corporation, 5200 N.E. Elam Young Parkway, Hillsboro, OR 97124-6497 USA

ห้ามมิให้ทำการคัดลอกหรือเผยแพร่ข้อมูลในเอกสารชุดนี้ไม่ว่าในลักษณะใดก็ตาม โดยไม่ได้รับอนุญาตเป็นลายลักษณ์อักษรจากบริษัท Intel ก่อน Intel(R) เป็นเครื่องหมายการค้าหรือเครื่องหมายการค้าจดทะเบียนของบริษัท หรือบริษัทสาขาในประเทศสหรัฐอเมริกาและประเทศอื่นๆ เครื่องหมายทางการค้าและชื่อทางการค้าอื่นๆ ในเอกสารชุดนี้ใช้เพื่ออ้างอิงถึงบริษัทที่เป็นเจ้าของเครื่องหมายการค้าหรือชื่อสินค้าเท่านั้น Intel ไม่มีทรัพยสิทธิในเครื่องหมายการค้าและชื่อทางการค้าที่ไม่ได้เป็นของบริษัท Microsoft และ Windows เป็นเครื่องหมายการค้าจดทะเบียนของบริษัท Microsoft Corporation Windows Vista เป็นเครื่องหมายการค้าจดทะเบียนหรือเครื่องหมายการค้าของ Microsoft Corporation ในประเทศสหรัฐอเมริกาและ/หรือประเทศอื่นๆ

*ชื่อและตราสินค้าอื่นๆ อาจเป็นทรัพย์สินเป็นที่เป็นกรรมสิทธิ์ของบริษัทอื่น

Intel Corporation ไม่ขอรับผิดชอบแต่อย่างใดสำหรับข้อผิดพลาดหรือการละเว้นข้อมูลในเอกสารนี้ นอกจากนี้ ไม่มีข้อผูกมัดใดๆ สำหรับ Intel ในการปรับปรุงข้อมูลที่ระบุไว้ในที่นี้

"หมายเหตุสำคัญสำหรับผู้ใช้หรือตัวแทนจำหน่ายทั้งหมด:

อแด็ปเตอร์ LAN ไร้สายของ Intel ได้รับการออกแบบ ผลิต ทดสอบ และตรวจสอบคุณภาพ เพื่อให้มั่นใจว่าตรงตามเงื่อนไขที่จำเป็นทั้งหมดของระเบียบปฏิบัติที่ออกโดยหน่วยงานของภาครัฐและส่วนท้องถิ่นสำหรับประเทศต่างๆ ซึ่งผลิตภัณฑ์เหล่านี้ได้รับการกำหนดและ/หรือเลือกให้ส่งไป เนื่องจาก LAN ไร้สายโดยทั่วไปเป็นอุปกรณ์ที่ไม่ต้องมีการระบุสิทธิ์การใช้ซึ่งใช้ร่วมกับสเปคตรัมที่มีเรดาร์ ดาวเทียม และอุปกรณ์ทั้งที่ต้องระบุสิทธิ์และไม่ระบุสิทธิ์การใช้อื่นๆ ในบางกรณีอาจจำเป็นต้องตรวจจับ หลีกเลี่ยง และจำกัดการใช้งานเพื่อหลีกเลี่ยงการรบกวนสัญญาณกับอุปกรณ์อื่น ในหลายๆ กรณี Intel จำเป็นต้องให้ข้อมูลการทดสอบเพื่อยืนยันถึงการปฏิบัติตามกฎระเบียบของภาครัฐและส่วนท้องถิ่นก่อนที่จะมีการรับรองหรืออนุมัติให้ใช้ผลิตภัณฑ์นั้นได้ EEPROM, เฟิร์มแวร์ และโปรแกรมควบคุมซอฟต์แวร์ของ LAN ไร้สายของ Intel ได้รับการออกแบบมาเพื่อควบคุมปัจจัยต่างๆ ที่มีผลต่อการทำงานของวิทยุด้วยความระมัดระวังและเพื่อให้มั่นใจว่าเป็นไปตามข้อกำหนดเกี่ยวกับการใช้คลื่นแม่เหล็กไฟฟ้า (EMC) ปัจจัยเหล่านี้รวมถึง แต่ไม่จำกัดเพียง พลังงาน RF, การใช้สเปคตรัม, การสแกนหาแชนเนล และการสัมผัสกับผู้ใช้งาน

ด้วยเหตุผลเหล่านี้ Intel จึงไม่สามารถอนุญาตให้มีการเปลี่ยนแปลงใดๆ โดยบุคคลอื่น สำหรับซอฟต์แวร์ที่จัดให้กับอแด็ปเตอร์ LAN ไร้สายในรูปแบบไบนารี (เช่น EEPROM และเฟิร์มแวร์) นอกจากนั้น ถ้าคุณใช้ patch, utilities หรือโค้ดคำสั่ง กับอแด็ปเตอร์ LAN ไร้สายของ Intel ที่ได้มีการเปลี่ยนแปลงโดยบุคคลอื่นที่ไม่ได้รับอนุญาต (ซึ่งได้แก่ patch, utilities หรือโค้ดคำสั่ง (รวมถึงการดัดแปลงโค้ดต้นฉบับแบบเปิด) ซึ่งยังไม่ได้ผ่านการตรวจสอบโดย Intel) (i) คุณจะต้องเป็นผู้รับผิดชอบในการทำให้เป็นไปตามข้อกำหนดของผลิตภัณฑ์ (ii) Intel จะไม่ยอมรับผิด ภายใต้ทฤษฎีของการรับผิดสำหรับปัญหาใดๆ อันเกี่ยวเนื่องกับผลิตภัณฑ์ที่ถูกดัดแปลง รวมถึง แต่ไม่จำกัดเพียง ข้อเรียกร้องภายใต้การรับประกัน และ/หรือ ปัญหาใดๆ ที่เกิดขึ้นจากการไม่ปฏิบัติตามข้อกำหนด และ (iii) Intel จะไม่ให้ หรือไม่รับการร้องขอความช่วยเหลือให้มีการสนับสนุนผลิตภัณฑ์ที่ถูกดัดแปลงเหล่านั้นแก่บุคคลภายนอก

หมายเหตุ: มีหน่วยงานที่ทำหน้าที่กำกับกฎระเบียบจำนวนมากพิจารณาให้อแดปเตอร์ LAN ไร้สายเป็น "โมดูล" ระบุเงื่อนไขการอนุญาตทางกฎหมายในระดับระบบตามการรับ และตรวจเอกสารข้อมูลการทดสอบว่า เสาอากาศและการกำหนดค่าของระบบไม่เป็นสาเหตุทำให้ EMC และการใช้งานวิทยุเป็นการละเว้นการปฏิบัติตามข้อกำหนด"

กุมภาพันธ์ 2007