Takaisin Sisällys-sivulle

# Tietoja langattomista verkoista

Tietoja langattomasta verkkoteknologiasta
Mitä tarvitaan langattoman verkon määrittämiseen?
Perustietoja langattomista verkoista

- Langattoman verkon hallinta-apuohjelma
- Verkkonimi
- Profiilit
- Suojaus
- Langattoman verkon tunnistaminen
- Langattoman verkkotilan valitseminen

Radion kytkeminen päälle ja päältä pois

## Langattomat verkot

Langaton lähiverkko (WLAN) yhdistää tietokoneita ilman verkkokaapeleita. Langattomassa verkossa laite, jota kutsutaan tukiasemaksi tai langattomaksi reitittimeksi, lähettää tietoja radioliikennettä käyttäviin yhteensopiviin tietokoneisiin ja vastaanottaa niistä tietoja. Tukiasema tai langaton reititin on pieni laite, joka tarjoaa pääsyn langattomaan verkkoon ja haluttaessa Internetiin. Langattomassa verkossa tietokoneet voivat jakaa tiedostoja ja tulostimia sekä Internet-yhteyden.

Kun määrität langattoman sovittimen, valitset käyttötavan haluamallesi langattomalle verkolle. Intel(R) Wireless WiFi Link 4965AGN -sovittimen avulla voidaan muodostaa yhteys muihin langattomiin laitteisiin, jotka ovat yhdenmukaisia langattoman verkkokäytön 802.11-standardin kanssa. Käsittely voidaan tehdä helposti tässä annettujen ohjeiden avulla.

## Mitä tarvitaan langattoman verkon määrittämiseen?

Langattoman verkon määrittäminen edellyttää seuraavia:

- Langaton reititin.
- Langaton verkkosovitin (langaton verkkokortti) jokaisessa tietokoneessa, joka halutaan liittää langattomaan verkkoon (Intel(R) Wireless WiFi Link 4965AGN -sovitin).
- Jos haluat langattomaan verkkoon Internetin, tarvitset myös laajakaista-Internet-palvelun, kuten kaapeli- tai DSL-palvelun. Tämä sisältää laajakaistamodeemin.

## Perustietoja langattomista verkoista

Tässä kohdassa kuvataan peruskäsitteitä, jotka on hyvä tietää langattomista 802.11-verkoista.

### Langattoman verkon hallinta-apuohjelma

Voit hallita langattomia yhteyksiäsi Intel(R) PROSet/Wireless -ohjelmalla. Sen avulla voit alussa määrittää langattomat yhteydet ja sen jälkeen hallita niitä helposti avaten ja sulkien yhteyksiä ja halliten suojausta tarpeen mukaan. Microsoft Windows Zero Configuration on toinen langattoman verkon hallintaohjelma, eikä molempia hallintatyökaluja tule käyttää. Tämä aiheuttaa ongelman, sillä yhdessä apuohjelmassa luodut verkkoasetukset eivät ole käytössä, jos toinen apuohjelma hallitsee langattomia verkkoyhteyksiä. On suositeltavaa valita yksi työkalu langattomien yhteyksien hallintaan ja käyttää sitä koko ajan.

Lisätietoja on kohdassa Verkkoyhteyden muodostaminen.

### Verkkonimi (SSID):

Kukin langaton verkko (WLAN) käyttää yksilöllistä verkkonimeä verkon tunnistamiseksi. Tämä nimi on palvelun tunnus eli Service Set Identifier (SSID). SSID määritetään langattoman sovittimen asentamisen yhteydessä. Jos halutaan muodostaa yhteys olemassa olevaan langattomaan verkkoon, on käytettävä kyseisen verkon nimeä. Jos muodostetaan oma langaton verkko, voidaan itse määrittää sen nimi ja käyttää tätä nimeä kussakin tietokoneessa. Nimi voi olla korkeintaan 32 merkkiä pitkä, ja se voi sisältää kirjaimia ja numeroita. SSID-tunnus tai verkkonimi määritetään tukiasemassa tai langattomassa reitittimessä.

### Profiilit

Tietokoneesi yhteyttä langattomaan verkkoon voidaan hallita profiilin avulla. Profiili on kokoelma asetuksia, joka määrittää, miten tietokone muodostaa yhteyden langattomaan verkkoon. Nämä asetukset (profiili) tallentuvat tietokoneeseen, ja niitä käytetään aina, kun muodostat yhteyden kyseiseen langattomaan verkkoon. Profiili sisältää kaikki verkkotiedot ja suojausasetukset. Erilaisille langattomille verkoille luodaan erilaisia profiileja. Tietokoneella on kullekin langattomalle verkolle oma profiili, jonka avulla tietokoneen yhteyttä kyseiseen langattomaan verkkoon hallitaan. Kun Intel(R) PROSet/Wireless -ohjelmaa käytetään, tietokoneesi profiilit näkyvät profiililuettelossa. Intel(R) PROSet/Wireless -pääikkunassa voit luoda, muokata ja poistaa profiileja.

### Suojaus

Jotkin langattomat verkot ovat avoimia tai suojaamattomia verkkoja, ja jotkin ovat suojattuja verkkoja. Suojatussa langattomassa verkossa on rajoituksia sille, kuka voi käyttää verkkoa. Käytettävissä on erilaisia suojaustapojen tasoja. Intel(R) PROSet/Wireless -ohjelman avulla voit helposti määrittää langattoman verkon suojaustavan.

Langattomien verkkojen yleiset suojaustavat käyttävät avaimia tai salasanoja, joissa yhteyttä pyytävän tietokoneen on annettava avain tai salasana verkkoon pääsyä varten. Langattomat verkot voivat myös koodata tietoja salauksen avulla. Salauksessa tietokone sekoittaa tiedot salaisen salausavaimen avulla ennen lähetystä. Vastaanottava tietokone purkaa tietojen salauksen käyttämällä samaa avainta. Jos muodostetaan yhteys olemassa olevaan verkkoon, on käytettävä langattoman verkon verkonvalvojan antamaa salausavainta. Jos muodostetaan oma verkko, voidaan itse määrittää avain ja käyttää tätä avainta kussakin tietokoneessa. Voit tehdä tämän Intel(R) PROSet/Wireless -ohjelman avulla. Suojaustapa, jota tietokone käyttää langattoman verkon käyttöönotossa, tallentuu profiiliin. Lisätietoja on kohdassa Yleistietoja suojauksesta.

### Langattoman verkon tunnistaminen

Langattoman verkon koon ja komponenttien mukaan on olemassa eri tapoja yksilöidä langaton verkko:

- Verkkonimi tai Palvelusarjan tunnistin (SSID): Langattoman verkon tunnistaminen. Kaikkien verkossa olevien langattomien laitteiden on käytettävä samaa SSID:tä. Tämä on luultavasti yleisin menetelmä.
- Peruspalvelusarja (BSS): Koostuu vähintään kahdesta solmusta tai asemasta, jotka ovat tunnistaneet toisensa ja muodostaneet tietoliikenneyhteyden.
- Lähetyksen SSID: Tukiasema voi vastata tietokoneille lähettämällä lähetys-SSID:llä varustettuja koetinpaketteja. Jos tämä toiminto on käytössä tukiasemassa, kuka tahansa langaton käyttäjä voi liittyä tukiasemaan käyttämällä tyhjää (null) SSID:tä.
- Peruspalvelusarjan tunnistin (BSSID): Kunkin langattoman laitteen yksilöllinen tunniste. BSSID on laitteen Ethernet MAC -osoite.
- Laajennetun palvelusarjan tunnistin (ESSID): Erityinen SSID-tunnus, jota käytetään tukiasemia sisältävän langattoman verkon tunnistamiseen.
- Itsenäinen peruspalvelusarja (IBSS): Toimintatila 802.11-järjestelmässä, joka sallii suoran kommunikaation 802.11-laitteiden välillä ilman että tietoliikenneistuntoa tukiaseman kanssa on määritettävä.
- Itsenäisen peruspalvelusarjan tunnistin (IBSSID): SSID:n erikoistapaus, jota käytetään yksilöimään ilman tukiasemaa keskenään viestimään määritettyjen tietokoneiden verkko.

### Langattoman verkkotilan valitseminen

Langattomissa verkoissa voi olla tukiasemia tai niissä ei ole tukiasemia verkon käyttäjämäärän mukaan. Perusrakennetilassa käytetään tukiasemia tietojen lähettämisen ja vastanottamisen mahdollistamiseksi langattomista tietokoneista. Langattomat tietokoneet lähettävät tietoja tukiasemaan, tukiasema vastaanottaa tiedot ja lähettää ne edelleen muihin tietokoneisiin. Tukiasema voi myös muodostaa yhteyden langalliseen verkkoon tai Internetiin. Monet tukiasemat voivat toimia yhdessä ja kattaa laajan alueen.

Laitteidenvälinen-tila, jota kutsutaan myös Ad Hoc -tilaksi, toimii ilman tukiasemia ja sallii langattomien tietokoneiden lähettää tietoja suoraan muille langattomille tietokoneille. Ad Hoc -tilan avulla voi kytketä verkkoon kodin tai pienen toimiston tietokoneita tai sen avulla voi määrittää tilapäisen langattoman verkon kokousta varten.

## Radion kytkeminen päälle ja päältä pois

Joudut kytkemään langattoman sovittimen radion pois päältä ja päälle eri tilanteissa. Radio voidaan esimerkiksi pyytää kytkemään pois päältä, kun menet lentokoneeseen. Voit myös kytkeä sen päältä akkuvirran säästämiseksi.

Radio voidaan kytkeä päälle ja päältä pois seuraavasti:

- Käyttämällä langattoman radion laitekytkintä (tätä ei ehkä ole kaikissa tietokoneissa).
- Käyttämällä Intel(R) PROSet/Wireless -ohjelmiston Langaton käyttö päälle / Langaton käyttö pois päältä -painiketta.
- Käyttämällä Windowsia.

Muista, että langaton radio on kytkettävä uudelleen päälle, jotta voit muodostaa yhteyden langattomiin verkkoihin. Jos et voi muodostaa yhteyttä langattomaan verkkoon, varmista, että radiosi on kytketty päälle sekä laitekytkimestä että Intel(R) PROSet/Wireless -ohjelman Langaton käyttö päälle / Langaton käyttö pois päältä -painikkeen avulla.

Lisätietoja on kohdassa Radion ottaminen käyttöön tai sen poistaminen käytöstä.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet