חזרה לתוכן העניינים

# פותר בעיות האלחוט של Intel(R)‎

פותר בעיות האלחוט של Intel(R)‎
מציג אירועי אלחוט
כלי אבחון ידני
כיצד לפתור שגיאות

## פותר בעיות האלחוט של Intel

פותר בעיות האלחוט של Intel הוא יישום שיכול לסייע בפתרון בעיות חיבור של רשת אלחוטית. כשמזוהה בעיה בחיבור, מופיעה התראת שולחן העבודה בפינה השמאלית התחתונה של מסך שולחן העבודה. לאחר הלחיצה על התראת שולחן העבודה, הודעת אבחון מציגה את השלבים המומלצים לפתרון בעיית החיבור. לדוגמה, אם בעיית התחברות התרחשה כתוצאה מסיסמה לא חוקית, לחיצה על קישור שמוצג מפעילה את אשף הפרופילים. באפשרותך גם להפעיל מציג אירועי אלחוט ולאפשר או לנטרל הודעות התראה. פותר בעיות האלחוט של Intel נתמך ב- Microsoft Windows XP* וב- Windows 2000*.

#### תיאור פותר בעיות האלחוט של Intel

פותר בעיות האלחוט של Intel מכיל שתי חלוניות. החלונית הימנית מציגה רשימה של כלים זמינים. החלונית השמאלית מציגה את בעיית החיבור הנוכחית. חלונית זו מחולקת לשני מקטעים: הודעת השגיאה והפעולה המומלצת. הפעולה המומלצת כוללת תיאור אודות כלי עזר זמינים ומסייעת לפתור את בעיית החיבור הקשורה. אם תלחץ על קישור עזרה, טקסט העזרה יוצג בחלון. אם תלחץ על קישור פתרון הבעיה המשויכת, מופעלת תוכנית לפתרון בעיית החיבור.

שם | תיאור
אפשרויות תפריט | קובץ | מציג אירועי אלחוט: הפעלת מציג אירועי אלחוט.
נטרול הודעות/אפשור הודעות: בחר כדי לנטרל או לאפשר הודעות התראה.
יציאה: לחץ כדי לצאת מהיישום פותר בעיות האלחוט של Intel‏.
תצוגה | היסטוריה: הצגה או הסרה של נתוני ההיסטוריה בלוח השמאלי של פותר בעיות האלחוט של Intel.
כלים | כלי אבחון ידני: הפעלה של בדיקת אבחון המוודאת את התפקודיות של המתאם האלחוטי. לקבלת מידע נוסף, ראה כלי אבחון ידני. הכלי נגיש גם מהתפריט כלים.
עזרה | עזרה של פותר בעיות האלחוט של Intel(R)‎‏: הצגת עזרה מקוונת עבור פותר בעיות האלחוט של Intel‏.
אודות: הצגת מידע אודות הגרסה של פותר בעיות האלחוט של Intel‏.
עזרה זמינה | התאריך, השעה והודעת שגיאה: תיאור השגיאה. קישור לפתרון השגיאה (אם זמין). ראה פתרון שגיאות בהמשך. קישור לשלבים מומלצים לפתרון השגיאה.
היסטוריה | שמירת רשימה של חמש ההתראות האחרונות. ההתראות מוצגות בסדר כרונולוגי, כאשר ההתראה העדכנית ביותר נמצאת בראש הרשימה.

## כלי אבחון ידני

כלי האבחון הידני מאפשר להפעיל סדרה של בדיקות אבחון המוודאות את תפקודיות המתאם האלחוטי. שתי רמות של פרטי אבחון מיוצגות בכלי זה: רמת משתמש ורמת תמיכה טכנית. ברמת המשתמש, הכלי מציג רק תיאור קצר של שלבי האבחון השונים המבוצעים ומציג רק ציון עובר או נכשל עבור כל שלב. רמת התמיכה הטכנית כוללת יצירה של קובץ יומן, הכולל מידע מפורט על כל הבדיקות שבוצעו. ניתן לשמור קובץ יומן זה כקובץ טקסט ולשלוח אותו בדואר אלקטרוני למחלקת תמיכה טכנית לשם פתרון בעיות של התחברות.

הפעל את כלי האבחון הידני מהתפריט כלים.

הגדרת המיקום של קובץ היומן:

1. לחץ על קובץ.
2. לחץ על הגדרות לשמירת קובץ היומן. ניתן לשמור קובץ יומן זה כקובץ טקסט ולשלוח אותו לצוות תמיכה טכנית או למנהל רשת לשם פתרון בעיות קישוריות ברשת.
3. לחץ על עיון כדי לציין את מיקום האחסון של קובץ היומן.
4. לחץ על אישור כדי לחזור לכלי האבחון הידני.

הפעלת הבדיקות:

1. לחץ על תיבת הסימון שליד כל בדיקה, כדי לבחור את הבדיקה שברצונך להפעיל.
2. לחץ על הפעל בדיקות כדי להפעיל את הבדיקות הנבחרות.
3. לחץ על סגירה כדי לסגור את כלי האבחון הידני.

#### בדיקות זמינות

שם | תיאור
--- | ---
בדיקת חומרה | הבדיקה עוברת אם המתאם האלחוטי נמצא ונגיש. הבדיקה נכשלת אם המתאם לא נמצא, או נמצא אך מנוטרל. סיכום הבדיקה מציג אם החומרה האלחוטית מאופשרת או מנוטרלת. פתרון בעיות ודא שהמתאם רשום תחת מתאמי רשת במנהל ההתקנים. אם המתאם אינו מופיע ברשימה, לחץ באמצעות לחצן העכבר הימני על מתאמי רשת ובחר סרוק שינויים בחומרה. באפשרותך גם לאתחל את המערכת. ודא שהמתאם מאופשר במנהל ההתקנים. כאשר המתאם מנוטרל, X אדום מוצג בהתקן. לחץ באמצעות הלחצן הימני של העכבר על המתאם ובחר אפשר בתפריט. כאשר המתאם מציג סימן קריאה צהוב, לחץ באמצעות לחצן העבר הימני על המתאם והתקן מחדש את מנהל ההתקן מתוך התקליטור Intel(R) PROSet/Wireless‏. לקבלת אפשרויות נוספות בנוגע לפתרון בעיות, פנה אל יצרן המחשב.
בדיקת מנהל התקן | סיכום הבדיקה מציג את מנהל ההתקן של חיבור הרשת Intel(R) PRO/Wireless הנתמך על-ידי המתאם האלחוטי. הבדיקה מוודאת שהגרסה הבינארית של מנהל התקן תואמת לגרסה המותקנת של תוכנת Intel(R) PROSet/Wireless‏. הבדיקה נכשלת אם הקובץ הבינארי של מנהל התקן אינו נמצא או אם גרסת מנהל התקן אינה תואמת לגרסה של תוכנת Intel(R) PROSet/Wireless (לדוגמה, Intel(R) PROSet/Wireless מגרסה ‎11.1.x.x ומנהל התקן מגרסאות ‎9.0.x.x‏, ‎9.1.x.x או ‎11.1.x.x‏). פתרון בעיות התקן מחדש את מנהלי ההתקנים באמצעות תוכנת Intel(R) PROSet/Wireless‏.
בדיקת רדיו | סיכום הבדיקה מציג אם הרדיו מופעל או כבוי. הבדיקה בודקת את מצב הנוכחי של הרדיו. הבדיקה עוברת אם הרדיו מופעל. הבדיקה נכשלת אם הרדיו כבוי. פתרון בעיות ודא שהרדיו של המתאם האלחוטי מופעל. ישנן שתי שיטות להפעלה ולכיבוי של הרדיו: מתג החומרה הלחצן אלחוט מופעל / אלחוט כבוי בתוכנת Intel(R) PROSet/Wireless‏. לקבלת מידע נוסף, ראה הפעלה או כיבוי של הרדיו האלחוטי.
בדיקת סריקה | הבדיקה בודקת את הרשתות האלחוטיות בטווח המתאם האלחוטי. הבדיקה עוברת אם ניתן לראות את הרשתות ברשימת הסריקה. סיכום הבדיקה מציג את מספר הרשתות הזמינות להתחברות. פתרון בעיות ודא שאתה נמצא בטווח של נקודת גישה. כבה את הרדיו האלחוטי והפעל אותו שוב. ודא שהגדרת פס הרשת האלחוטית תואמת להגדרת פס נקודת הגישה. כבה את נקודת הגישה והפעל אותה שוב.
בדיקת שיוך | סיכום הבדיקה מציג משויך או לא משויך. שיוך הוא יצירה ותחזוקה של הקישור האלחוטי בין התקנים. כאשר אבטחה מאופשרת, ההתקנים רק מחליפים אישורי אבטחה. הבדיקה בודקת קישוריות אלחוטית. הבדיקה עוברת אם הלקוח משויך בהצלחה. פתרון בעיות כאשר עוצמת האות של נקודת הגישה נמוכה, השתמש בבדיקת האות הרשומה להלן. ודא שנוצר פרופיל. אם נוצר: ודא שה- SSID של הפרופיל תואם לשם הרשת (SSID) של נקודת הגישה. הסר את הפרופיל וצור פרופיל חדש. ודא שהרשת האלחוטית אינה כלולה ברשימת הפריטים (פרופילים) המנועים. ודא שכתובת ה- MAC לא מנועה בנקודת הגישה.
בדיקת אימות | תיאור התהליך לאחר שיוך, שבמהלכו מאומתת זהות ההתקן האלחוטי או משתמש הקצה ולאחר מכן מתאפשרת גישה לרשת. הבדיקה בודקת את פרטי מצב האימות, כולל כל הסיומות התואמות של Cisco ומידע הקשור לאבטחה. הבדיקה עוברת אם הלקוח מאומת בהצלחה. הבדיקה נכשלת אם הלקוח אינו מאומת. סיכום הבדיקה מציג אם האימות נדרש לצורך התחברות לרשת. פתרון בעיות בחלון הראשי של Intel(R) PROSet/Wireless, בחר פותר בעיות האלחוט של Intel(R)‎ מהתפריט כלים. בחר מציג אירועי האלחוט כדי להציג רשומות יומן השגיאות, על מנת לפתור בעיות שנמצאו בבדיקה זו. ערוך את הפרופיל כדי להבטיח שנעשה שימוש בתעודות הנכונות עבור מפתח ה- WEP‏, PSK, סיסמה או אישורים. הסר את הפרופיל הקיים וצור פרופיל חדש.
בדיקת אות | סיכום הבדיקה מציג את איכות האות. אם איכות האות נמוכה, השתמש בלחצן פתרון בעיות כדי לאבחן ולתקן את הבעיה. פתרון בעיות העבר את המחשב לטווח שבין 3 עד 6 מטר מנקודת הגישה האלחוטית או הנתב. צמצם הפרעות על-ידי התרחקות ממכשירים (מכשירי מיקרוגל, טלפונים סלולריים או טלפונים של ‎2.4 GHz) או מנקודות גישה המשתמשות באותו ערוץ. הגדל את עוצמת השידור של נקודת הגישה.
בדיקת איתות (Ping) | הבדיקה מאמתת אם המתאם האלחוטי שולח ומקבל בהצלחה הודעות מכתובות ה- IP של נקודת הגישה, שער ברירת המחדל, שרת DHCP (אם הוא מאופשר) ושרתי DNS‏. סיכום הבדיקה מציג אם התקבלו תשובות מאותן ישויות. דוגמה: תשובה: נקודת גישה, שער ברירת מחדל. אין תשובה: שרת DHCP הערה: אם בדיקות האיתות לנקודת גישה זו ולשער ברירת המחדל עוברות בהצלחה, אבל בדיקת האיתות לשרת ה- DNS נכשלת, זו אינה בעיה של רשת אלחוטית אלא בעיה כללית של הרשת. פתרון בעיות נטרל את אבטחת חומת האש והפעל שוב את בדיקת האיתות. פנה ליצרן נקודת הגישה לשם פתרון בעיות בהתקנה של הרשת הביתית. משתמשים ארגוניים יפנו למנהל הרשת שלהם.
פתרון בעיות | אבחון ותיקון בעיות המוצגות בכל אחת מהבדיקות. הלחצן פתרון בעיות הופך פעיל אם הבדיקה נכשלת.
הפעל בדיקות | ביצוע הבדיקות שבחרת.
סגור | סגירת הדף.
עזרה? | הצגת עזרה עבור דף זה.

### מציג אירועי אלחוט

התוכנית מציג אירועי אלחוט מציגה רשימה של רשומות יומן שגיאות. ניתן לשמור את כל רשומות היומן הזמינות לקובץ בתבנית בינארית, כדי לשלוח למחלקת תמיכה בלקוחות. להפעלת מציג אירועי האלחוט, בתפריט כלים, לחץ על פותר בעיות האלחוט של Intel. לחץ על מציג אירועי אלחוט.

#### תיאור מציג אירועי אלחוט

שם | תיאור
--- | ---
קובץ | הגדרות: שינוי מיקום האחסון של קובץ היומן. לחץ על קובץ > הגדרות כדי לפתוח את הגדרות מציג אירועי האלחוט. ציין את תיקיית ברירת המחדל לקובצי יומן רישום שמורים: מיקום ברירת המחדל הוא המסמכים שלי. לחץ עלעיון כדי לאתר מיקום תיקייה חדש. שם קובץ: שם הקובץ הוא שם ברירת המחדל של המחשב. גודל קובץ מרבי (KB‏): הזן את הגודל של הקובץ בקילו-בתים (KB‏). לחץ על אישור כדי לסגור ולהחיל את השינויים החדשים. לחץ על ביטול כדי לסגור מבלי להחיל את השינויים. אם ברצונך שקובץ היומן יועתק לאתר ארכיון לאחר מספר ימים מסוים: לחץ על העתק את קובץ היומן למיקום אחר. תיקיית יעד: הזן מיקום לאחסון הקבצים או לחץ על עיון כדי לבחור מיקום תיקייה. תדירות (ימים): בחר את התדירות הרצויה להעברת הקבצים לתיקיית היעד. לחץ על אישור כדי לסגור ולהחיל את השינויים החדשים. לחץ על ביטול כדי לסגור מבלי להחיל את השינויים. יציאה: לחץ כדי לצאת ממציג אירועי האלחוט ולחזור לפותר בעיות האלחוט של Intel‏. הערה: באפשרות מנהל רשת להשתמש בהגדרת יישום כלי מנהל הרשת, העדפות של מציג יומן אירועי האלחוט כדי להגדיר את מיקום ברירת המחדל של קובץ היומן.
מצב | בחר כדי להציג רשומות שמורות של אירועים נוכחיים או קודמים. תצוגת אירוע בזמן-אמת: בחר כדי להציג אירועי שגיאות עם התרחשותן בזמן אמת. תצוגת קובץ יומן רישום: בחר כדי לפתוח קובץ יומן שגיאות שנשמר בעבר, או כדי לשמור את יומן אירועי השגיאות הנוכחי בקובץ.
עזרה? | הצגת עזרה עבור דף זה. אודות: הצגת מידע אודות הגרסה של פותר בעיות האלחוט של Intel‏.
מידע מציג אירועי האלחוט | רמה: רמת החומרה של בעיית החיבור מצוינת באמצעות סמל. רמות החומרה הן: מידע שגיאה אזהרה
תיאור: תיאור קצר של בעיית החיבור.
תאריך ושעה: תאריך ושעה של בעיית החיבור שאותרה. ניתן למיין עמודה זו בסדר עולה או יורד. לחץ על כותרת העמודה כדי למיין את האירועים המוצגים.
פתיחה | פתיחת קובצי יומן מהארכיון של הפעלות קודמות, באמצעות פותר בעיות האלחוט של Intel(R)‏.
ניקוי | הסרת המידע ממציג אירועי אלחוט.
שמירה בשם | שמירת היומן הזמין. השתמש בשם המוצע או שנה אותו.

# פתרון שגיאות

השתמש בהמלצות הבאות לפתרון בעיות חיבור רשת המתגלות על-ידי פותר בעיות האלחוט של Intel‏.

לא התקבלה כתובת IP
רשת האד-הוק במצב המתנה ולא הצטרפו עמיתים לרשת.
רשת האד-הוק במצב המתנה וכל העמיתים עזבו את הרשת.
אתה מחובר לרשת עם שם רשת (SSID) ברירת מחדל. ייתכן שהתצורה של הרשת או של נקודת הגישה אינה מוגדרת עם אבטחה
אתה מחובר לרשת שאינה מוגדרת עם אבטחה, וזוהו תיקיות משותפות במערכת שלך
מתאם הרשת האלחוטית במערכת מנוטרל
לא זוהה מתאם רשת אלחוטית במערכת
לא הותקן מנהל התקן של מתאם רשת אלחוטית
התנתקות מנקודת גישה

אם אתה משתמש מתקדם או מנהל מערכת, השתמש בהודעות שגיאה אלה כדי לאבחן בעיות בפרופילים של הרשת האלחוטית.

הפעלת היישום נכשלה
אימות נכשל עקב שם משתמש לא חוקי
אימות נכשל עקב תעודות משתמש לא חוקיות
אימות נכשל עקב אישור משתמש לא חוקי
אימות נכשל עקב זהות שרת לא חוקית
אימות נכשל עקב תעודות שרת לא חוקיות
אימות נכשל עקב אישור שרת לא חוקי
אימות נכשל משום ששרת ה- AAA אינו זמין
שרת ה- AAA דחה את שיטת EAP
PIN שגוי לאחזור אישור
אירעה שגיאה משום שמתאם ה- GSM הוסר באופן בלתי צפוי
כרטיס חכם הוסר באופן בלתי צפוי
אימות נכשל משום ששעון העצר פג
אימות פרופיל מנהל נכשל
פרופיל מנהל לא קיבל כתובת IP

# לא התקבלה כתובת IP

המתאם האלחוטי לא הצליח לקבל כתובת IP חוקית. סיסמת האבטחה האלחוטית או מפתח ההצפנה אינו תואם את זה הנמצא בשימוש בנקודת הגישה. גורמים אחרים הם: לרשת האלחוטית נדרשת כתובת IP סטטית; יש בעיה עם שרת ה- DHCP; או בעיית רשת כללית.

כדי לנקות הודעה זו:

- הזן שוב את סיסמת האבטחה האלחוטית בהגדרות האבטחה של הרשת. ראה אבטחה אישית.
- הפעל מחדש את נקודת הגישה, הנתב, המחשב ומודם ה- DSL או הכבלים.
- בדוק את הגדרת התצורה של האבטחה בנקודת הגישה או בנתב האלחוטי. לקבלת עזרה, פנה ליצרן נקודת הגישה או הנתב.
- לקבלת עזרה בהגדרת החיבור האלחוטי, פנה אל המנהל הרשת.

# רשת האד-הוק במצב המתנה ולא הצטרפו עמיתים לרשת.

אם תיצור רשת אד הוק ועמיתים לא הצטרפו לאותה רשת אד הוק במשך שתי דקות, התראה זו תודיע לך שרשת האד הוק נמצאת במצב המתנה.

ניתן לאפשר או לנטרל הודעת התראה זו בהגדרות יישום.

כדי לנקות הודעה זו:

1. בתפריט כלים, לחץ על הגדרות יישום.
2. גלול מטה כדי לאתר את הודעת רשת אד-הוק.
3. נקה את האפשרות הצג הודעה כאשר לא הצטרפו עמיתים לרשת אד-הוק.
4. לחץ על אישור כדי לשמור את ההגדרות ולחזור לחלון הראשי של Intel(R) PROSet/Wireless‏.

# רשת האד-הוק במצב המתנה וכל העמיתים עזבו את הרשת

אם יצרת רשת אד הוק או הצטרפת לרשת אד הוק עם משתתפים אחרים, התראה זו תודיעה כאשר אחד מהמשתתפים עזב או כולם עזבו את הרשת.

הודעת התראה זו מוגדרת בהגדרות יישום.

כדי לנקות הודעה זו:

1. בתפריט כלים, לחץ על הגדרות יישום.
2. גלול מטה כדי לאתר את רשת התקן להתקן (אד-הוק).
3. נקה את האפשרות הצג הודעה כאשר כל העמיתים עזבו את רשת האד-הוק.
4. לחץ על אישור כדי לשמור את ההגדרות ולחזור לחלון הראשי של Intel(R) PROSet/Wireless‏.

# אתה מחובר לרשת עם שם רשת (SSID) ברירת מחדל. ייתכן שהתצורה של הרשת או של נקודת הגישה אינה מוגדרת עם אבטחה

התחברות לנקודת גישה המשתמשת בשם רשת ברירת מחדל (SSID) עלולה ליצור בעיית אבטחה. נקודת גישה זו משתמשת בדרך כלל בכל אבטחת ברירת המחדל ובהגדרות הניהול (לדוגמה, אימות פתוח, כתובת IP ברירת מחדל, שם משתמש או סיסמה). אם זוהי רשת אישית, שנה את שם הרשת ואת הגדרות האבטחה על מנת לשפר את אבטחת הרשת.

ניתן לאפשר או לנטרל הודעת התראה זו בהגדרות יישום.

כדי לנקות הודעה זו:

1. בתפריט כלים, לחץ על הגדרות יישום.
2. גלול מטה כדי לאתר את הודעת SSID.
3. נקה את האפשרות הצג הודעה בעת התחברות לרשת עם שם SSID ברירת המחדל.
4. לחץ על אישור כדי לשמור את ההגדרות ולחזור לחלון הראשי של Intel(R) PROSet/Wireless‏.

# אתה מחובר לרשת שאינה מוגדרת עם אבטחה, וזוהו תיקיות משותפות במערכת שלך

שיתוף קבצים ומדפסות מאפשר למחשבים אחרים ברשת לגשת למשאבים במחשב שברשותך. עליך לנקוט באמצעי זהירות בעת שימוש במחשב נייד אלחוטי, כאשר שיתוף קבצים ומדפסות מאופשר.

אם מתקבלת התראה בעת התחברות לרשת LAN אלחוטית עם תיקיות משותפות, עקוב אחר הוראות הבאות כדי לנטרל הודעה זו.

ניתן לאפשר או לנטרל הודעת התראה זו בהגדרות יישום.

כדי לנקות הודעה זו ולשחזר את התיקיות המשותפות ברשת בעת התנתקות:

1. בתפריט כלים, לחץ על הגדרות יישום.
2. גלול מטה כדי לאתר את הודעה על תיקיות משותפות.
3. בחר נטרל הודעה זו כדי להשאיר את ההגדרות הנוכחיות של תיקיות משותפות בכל התחברות לרשת פתוחה ולא מאובטחת.
4. לחץ על אישור כדי לשמור את ההגדרות ולחזור לחלון הראשי של Intel(R) PROSet/Wireless‏.

# מתאם הרשת האלחוטית במערכת מנוטרל

אפשור המתאם האלחוטי.

1. לחץ באמצעות הלחצן הימני של העכבר על המחשב שלי.
2. בחר מאפיינים.
3. לחץ על חומרה.
4. לחץ על מנהל ההתקנים.
5. לחץ על מתאמי רשת.
6. לחץ באמצעות הלחצן הימני של העכבר על מתאם Intel(R) PRO/Wireless המופיע ברשימה.
7. לחץ על אפשור.
8. לחץ על קובץ > יציאה כדי לסגור את מנהל ההתקנים.
9. לחץ על אישור כדי לסגור את מאפייני המערכת.

# לא זוהה מתאם רשת אלחוטית במערכת

המערכת אינה יכולה לזהות מתאם אלחוטי של Intel במערכת. יתכן שהמתאם הוסר או שלא הותקן.

ודא תחילה אם קיים מתאם אלחוטי המופיע במנהל ההתקנים:

1. לחץ באמצעות הלחצן הימני של העכבר על המחשב שלי.
2. בחר מאפיינים.
3. לחץ על חומרה.
4. לחץ על מנהל ההתקנים.
5. לחץ על מתאמי רשת.

אם מתאם Intel(R) PRO/Wireless מופיע ברשימה, עדכן את מנהל ההתקן מאתר התמיכה של Intel Corporation באינטרנט בכתובת http://support.intel.com. אם מתאם Intel(R) PRO/Wireless אינו מופיע ברשימה, פנה אל יצרן המחשב.

# לא זוהה מנהל התקן של מתאם רשת אלחוטית במערכת.

המערכת אינה יכולה לזהות מתאם אלחוטי של Intel במערכת. יתכן שיהיה עליך לעדכן את מנהל ההתקן של המתאם האלחוטי.

ודא תחילה אם קיים מתאם אלחוטי המופיע במנהל ההתקנים:

1. לחץ באמצעות הלחצן הימני של העכבר על המחשב שלי.
2. בחר מאפיינים.
3. לחץ על חומרה.
4. לחץ על מנהל ההתקנים.
5. לחץ על מתאמי רשת.

אם המתאם האלחוטי מופיע ברשימה:

1. לחץ באמצעות הלחצן הימני של העכבר על כרטיס הרשת Intel(R) PRO/Wireless המותקן במחשב.
2. לחץ על עדכן מנהל התקן. מוצג המסך ברוך הבא אל אשף עדכון החומרה של Windows‏.
3. במסך אשף עדכון החומרה, לחץ על כן, רק הפעם.
4. לחץ על הבא.
5. לחץ על התקנת התוכנה באופן אוטומטי. לחילופין, אם ידוע לך מיקום מנהל ההתקן, לחץ על התקן מרשימה או מיקום מסוים.
6. אם מופיעה ההודעה לא ניתן להמשיך את פעולתו של אשף עדכון החומרה, פנה אל אתר התמיכה של Intel Corporation באינטרנט בכתובת http://support.intel.com.

אם המתאם האלחוטי אינו מופיע ברשימה: פנה אל אתר התמיכה של Intel Corporation באינטרנט בכתובת http://support.intel.com.

# התנתקות מנקודת גישה

הודעות השגיאה הבאות מוצגות כאשר המתאם האלחוטי מתנתק מנקודת הגישה של הרשת.

התנתקות מנקודת גישה עקב שיוכים שנכשלו.
התנתקות מנקודת גישה עקב כשלי אימות.
התנתקות מנקודת גישה עקב כשל בדיקת תקינות TKIP Michael‏.
התנתקות מנקודת גישה עקב כשל אי-אימות מסגרת Class 2‏.
התנתקות מנקודת גישה עקב כשל אי-שיוך מסגרת Class 3‏.
התנתקות מנקודת גישה עקב כשל שיוך מחדש.
התנתקות מנקודת גישה עקב כשל רכיב מידע.
התנתקות מנקודת גישה עקב כשל לחיצת ידיים ארבע-כיוונית של פרוטוקול מפתח EAPOL‏.
התנתקות מנקודת גישה עקב כשל אימות 802.1X‏.

פעולה מומלצת: בחר את הפרופיל. לחץ על התחבר ונסה ליצור שיוך עם הרשת.

# הפעלת היישום נכשלה

לא ניתן למצוא את היישום שציינת להפעלה בעת חיבור פרופיל זה. בדוק את הנתיב ושם הקובץ בהגדרות המתקדמות של אשף הפרופילים.

כדי לוודא את הנתיב ושם הקובץ:

1. בחלון הראשי של Intel(R) PROSet/Wireless, לחץ על פרופילים.
2. בחר את הפרופיל.
3. לחץ על מאפיינים.
4. לחץ על מתקדם.
5. לחץ על אפשור הפעלת יישום. ודא ששם הקובץ ונתיב הקובץ נכונים.
6. לחץ על אישור כדי לסגור את ההגדרות המתקדמות.
7. לחץ על אישור כדי לסגור את ההגדרות הכלליות ולחזור לרשימת הפרופילים.

# אימות נכשל עקב שם משתמש לא חוקי: הזן שוב את שם המשתמש

שם משתמש לא חוקי עשוי לגרום לשגיאת אימות זו.

פעל לפי השלבים הבאים כדי לפתור שגיאה זו:

1. בחר את הפרופיל המתאים מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. בחר את סוג אימות 802.1X המתאים.

> עבור פרופילים TTLS‏, PEAP ו- EAP-FAST‏: יש לבחור את האפשרות השתמש בהבא. ודא את המידע של שם המשתמש.

5. לחץ על אישור לשמירת ההגדרות.

# אימות נכשל עקב תעודות משתמש לא חוקיות: הזן שוב תעודות

שגיאת אימות זו עשויה להיגרם עקב תעודות משתמש לא חוקיות (יכול להיות שם משתמש, סיסמה או צורה אחרת של תעודות משתמש).

פעל לפי השלבים הבאים כדי לפתור שגיאה זו:

1. בחר פרופיל TTLS‏, PEAP‏, LEAP או EAP-FAST מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. יש לבחור סוג אימות 802.1X.
5. בחר באפשרות השתמש בהבא עבור תעודות משתמש.
6. בדוק את מידע שם המשתמש, התחום, והסיסמה. אם נבחרה האפשרות השתמש בכניסה ל- Windows או הצג הנחיה בכל פעם שאני מתחבר, ודא שאתה משתמש במידע תעודות המשתמש הנכון בעת ההתחברות לרשת האלחוטית.
7. לחץ על אישור לשמירת ההגדרות.

# אימות נכשל עקב אישור משתמש לא חוקי: בחר אישור אחר

תעודות שרת (תחום) לא חוקיות עשויות לגרום לשגיאת אימות זו.

פעל לפי השלבים הבאים כדי לפתור שגיאה זו:

1. בחר את הפרופיל המתאים מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. בחר את סוג אימות 802.1X המתאים.
5. עבור פרופילי TLS‏: לחץ על בחירה ובחר אישור אחר מרשימת האישורים המותקנים.
6. לחץ על אישור.
7. לחץ על אישור לשמירת ההגדרות.

> הערות אודות אישורים: על הזהות המצוינת להתאים למשתמש שלו הונפק האישור ולהיות רשומה בשרת האימות (לדוגמה, שרת RADIUS) המשתמש את המאמת. על ההרשאה שלך להיות "חוקית" מול שרת האימות. דרישה זו תלויה בשרת האימות; בדרך כלל, פירוש הדבר ששרת האימות חייב להכיר את מנפיק האישור כרשות אישור. עליך להיות מחובר עם אותו שם משתמש בו השתמשת בעת התקנת האישור.

# אימות נכשל עקב זהות שרת לא חוקית: הזן שוב את שם השרת

מידע שגוי של זהות השרת עשוי לגרום לשגיאת אימות זו.

פעל לפי השלבים הבאים כדי לפתור שגיאה זו:

1. בחר את הפרופיל המתאים מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. בחר את סוג אימות 802.1X המתאים.
5. עבור פרופילי TTLS ו- PEAP‏: ודא ששם השרת של זהות הנדידה נכון.
6. לחץ על אישור לשמירת ההגדרות.

# אימות נכשל עקב תעודות שרת לא חוקיות: הזן שוב תעודות שרת

תעודת שרת (תחום) לא חוקית עשויה לגרום לשגיאת אימות זו.

פעל לפי השלבים הבאים כדי לפתור שגיאה זו:

1. בחר את הפרופיל המתאים מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. בחר את סוג אימות 802.1X המתאים.

> עבור פרופילים TTLS‏, PEAP ו- EAP-FAST‏: בחר באפשרות השתמש בהבא עבור תעודות משתמש. ודא את המידע של התחום.
> אם נבחרה האפשרות השתמש בכניסה ל- Windows או הצג הנחיה בכל פעם שאני מתחבר, ודא שנעשה שימוש במידע תעודות התחום הנכון בעת ההתחברות לרשת האלחוטית. הערה: אפשרות זו זמינה רק אם מותקן הרכיב חיבור טרום כניסה של נוהל כניסה יחיד.
> עבור פרופילי LEAP‏: בחר השתמש בשם המשתמש והסיסמה הבאים וודא שהתחום נכון. אם נבחרה האפשרות בקשת שם משתמש וסיסמה, ודא שהוזנו מידע התחום והסיסמה הנכונים בעת ההתחברות לרשת האלחוטית. (חייב להתאים לפרטים המופיעים בחלון הגדרות האבטחה).

5. לחץ על אישור לשמירת ההגדרות.

# אימות נכשל עקב אישור שרת לא חוקי: בחר אישור אחר

אישור שרת לא חוקי עשוי לגרום לשגיאת אימות זו.

פעל לפי השלבים הבאים כדי לפתור שגיאה זו:

1. בחר את הפרופיל המתאים מהרשימה פרופילים.
2. לחץ על מאפיינים כדי לפתוח את הגדרות כלליות.
3. לחץ על הבא כדי לפתוח את הגדרות אבטחה. האפשרות אבטחה ארגונית מסומנת.
4. סוג אימות 802.1X המתאים נבחר.

> עבור פרופילי TTLS ו- PEAP‏: ודא שנבחר סוג האימות המתאים מהרשימה. לחץ על הבא כדי לבחור אישור (הרשאה) אחר מרשימת האישורים המותקנים, או ציין שם שרת או אישור אחר. לחץ על אישור.
> עבור פרופילי TLS‏: לחץ על בחירה, בחר אישור אחר מרשימת האישורים המותקנים ולחץ על אישור.

5. לחץ על סגירה.
6. לחץ על אישור לשמירת ההגדרות.

הערות אודות אישורים: על הזהות המצוינת להתאים למשתמש שלו הונפק האישור ולהיות רשומה בשרת האימות (לדוגמה, שרת RADIUS) המשתמש את המאמת. על ההרשאה שלך להיות "חוקית" מול שרת האימות. דרישה זו תלויה בשרת האימות; בדרך כלל, פירוש הדבר ששרת האימות חייב להכיר את מנפיק האישור כרשות אישור. עליך להיות מחובר עם אותו שם משתמש בו השתמשת בעת התקנת האישור.

# אימות נכשל משום ששרת ה- AAA אינו זמין

המתאם האלחוטי משויך לנקודת הגישה, אך לא ניתן להשלים את אימות 802.1X עקב תגובה משרת האימות.

פעל לפי השלבים הבאים כדי לפתור שגיאה זו:

1. בחר את הפרופיל
2. לחץ על התחבר כדי לנסות ליצור שיוך עם הרשת ולבצע אימות עם השרת.

# שרת ה- AAA דחה את שיטת EAP

שגיאה זו מתרחשת כאשר שרת ה- AAA דוחה את האימות שהוגדר.

פעל לפי השלבים הבאים כדי לפתור שגיאה זו:

1. לחץ פעמיים על סמל שורת המשימות כדי לפתוח את Intel(R) PROSet/Wireless‏.
2. לחץ על פרופילים בחלון הראשי של Intel(R) PROSet/Wireless‏.
3. מהרשימה פרופילים, בחר את הפרופיל המשויך או האחרון שהיה בשימוש.
4. לחץ על מאפיינים כדי לפתוח את הגדרות כלליות.
5. לחץ על הבא כדי לפתוח את הגדרות אבטחה.
6. ודא שאפשרות אפשור 802.1X נבחרה.
7. ודא שנבחר סוג האימות המתאים.
8. הזן את מידע האבטחה הדרוש.
9. לחץ על אישור. הפרופיל מוחל מחדש כעת. Intel(R) PROSet/Wireless מנסה להתחבר לרשת האלחוטית.

# PIN שגוי לאחזור אישור: הזן שוב PIN

אחזור האישור נכשל עקב PIN שגוי.

פעולה מומלצת: הזן את ה- PIN הנכון.

# אירעה שגיאה משום שמתאם ה- GSM הוסר באופן בלתי צפוי

שגיאה זו מתרחשת כאשר מתאם ה- GSM אינו מוכנס היטב או מוסר באופן בלתי צפוי מהתחנה הניידת.

פעל לפי השלבים הבאים כדי לפתור שגיאה זו:

1. הכנס מחדש את מתאם ה- GSM‏.
2. לחץ פעמיים על סמל תוכנת Intel(R) PROSet/Wireless בתחתית המסך.
3. מרשימת הפרופילים, בחר את הפרופיל המשויך או האחרון שהיה בשימוש.
4. לחץ על התחבר. הפרופיל מוחל מחדש כעת. תוכנת Intel(R) PROSet/Wireless מנסה להתחבר לרשת האלחוטית.

# כרטיס חכם הוסר באופן בלתי-צפוי

שגיאה זו התרחשה משום שהכרטיס החכם הוסר באופן בלתי-צפוי.

פעל לפי השלבים הבאים כדי לפתור שגיאה זו:

1. הכנס את הכרטיס החכם.
2. בחר את פרופיל האימות 802.1X EAP-SIM‏.
3. לחץ על התחבר כדי לנסות ליצור שיוך עם הרשת.

# אימות נכשל משום ששעון העצר פג

אימות נכשל משום ששעון העצר של האימות פג, במהלך אימות של תחנה ניידת זו. הסיבה לבעיה עשויה להיות נקודת גישה עוינת או בעיה בשרת ה- RADIUS‏.

פעולה מומלצת:

- אם ישנו חשד לנקודת גישה עוינת, שקול להוסיף נקודת גישה זו לרשימת נקודות הגישה המנועות, כדי למנוע מהמתאם האלחוטי להתחבר לנקודת גישה זו בעתיד.
- אם אין חשד לנקודת גישה עוינת, לחץ על הפרופיל ברשימת הפרופילים. לחץ על התחבר כדי ליצור שיוך עם הרשת ולנסות לבצע אימות עם השרת.

# אימות פרופיל מנהל נכשל

שגיאה זו מתרחשת כאשר התעודות בפרופיל אינן מתקבלות על-ידי המאמת (לדוגמה, נקודת גישה או שרת AAA‏). פנה אל מנהל הרשת כדי לפתור בעיה זו.

# פרופיל מנהל לא קיבל כתובת IP

המתאם האלחוטי לא הצליח לקבל כתובת IP חוקית. סיסמת האבטחה האלחוטית או מפתח ההצפנה אינו תואם את זה הנמצא בשימוש בנקודת הגישה. גורמים אחרים הם: לרשת האלחוטית נדרשת כתובת IP סטטית; יש בעיה עם שרת ה- DHCP; או בעיית רשת כללית.

פעולה מומלצת: לקבלת עזרה בהגדרת החיבור האלחוטי, פנה אל מנהל הרשת.

חזרה לראש הדף

חזרה לתוכן העניינים

סימנים מסחריים וכתבי ויתור