กลับไปที่สารบัญ

# เชื่อมต่อกับเครือข่ายไร้สาย

เชื่อมต่อกับเครือข่ายไร้สาย
การเชื่อมต่อครั้งแรก
การใช้ Wi-Fi Protected Setup*
กำหนดค่าจุดเชื่อมต่อและตั้งค่าเครือข่าย
เชื่อมต่อผู้ลงทะเบียนกับเครือข่ายหรือจุดเชื่อมต่อ
เพิ่มผู้ลงทะเบียนลงในเครือข่ายที่มีอยู่ที่นายทะเบียน
ตัวจัดการการเชื่อมต่อไร้สายอื่นๆ

# เชื่อมต่อกับเครือข่ายไร้สาย

ต่อไปนี้เป็นคำแนะนำโดยย่อสำหรับการเชื่อมต่อกับเครือข่ายไร้สายที่มีอยู่ คุณสามารถใช้วิธีใดวิธีหนึ่งดังต่อไปนี้

- การเชื่อมต่ออัตโนมัติ: หากส่วนกำหนดค่าที่มีอยู่ตรงกับเครือข่ายที่ใช้ได้ คุณจะได้รับการเชื่อมต่อเข้ากับเครือข่ายไร้สายนั้นโดยอัตโนมัติ
- ตั้งค่าส่วนกำหนดค่าใหม่: เลือกเครือข่ายไร้สายจากรายการเครือข่ายไร้สายในหน้าต่างหลักของ Intel(R) PROSet/Wireless คลิก เชื่อมต่อ ถ้าคุณเชื่อมต่อเครือข่ายได้ ส่วนกำหนดค่าจะถูกสร้างขึ้นในรายการส่วนกำหนดค่าสำหรับการใช้งานในอนาคต
- เชื่อมต่อกับส่วนกำหนดค่าในรายการส่วนกำหนดค่า: คุณจะสามารถเลือกส่วนกำหนดค่าได้จากรายการส่วนกำหนดค่า เมื่อต้องการใช้งาน คลิก เชื่อมต่อ การทำเช่นนี้จะช่วยให้คุณสามารถเชื่อมต่อกับเครือข่ายที่อยู่ในอันดับล่างของรายการได้ (ถ้ามี)
- คลิกขวาที่ ไอคอนแถบงาน ที่มุมด้านขวาล่างของเดสก์ท็อปของ Windows คลิกขวาที่ เชื่อมต่อกับส่วนกำหนดค่า รายการส่วนกำหนดค่าที่กำหนดไว้ล่วงหน้าจะแสดงขึ้น เลือกส่วนกำหนดค่า
- ใช้ Wi-Fi Protected Setup* เพื่อเข้าร่วมหรือกำหนดค่าเครือข่ายไร้สาย

# การเชื่อมต่อครั้งแรก

ซอฟต์แวร์ Intel(R) PROSet/Wireless จะตรวจจับเครือข่ายไร้สายที่อยู่ในระยะการเชื่อมต่อของอแด็ปเตอร์โดยอัตโนมัติ เมื่อพบเครือข่าย การแจ้งเตือนบนเดสก์ท็อปจะแสดงขึ้น: พบเครือข่ายไร้สาย ดูรายละเอียดเพิ่มเติมใน ไอคอนในแถบงาน

1. ดับเบิลคลิกที่การแจ้งเตือนเพื่อเปิดหน้าต่างหลักของ Intel(R) PROSet/Wireless
2. เลือกเครือข่ายจากรายการเครือข่ายไร้สาย
3. คลิก เชื่อมต่อ ถ้าเครือข่ายไม่ต้องใช้การตรวจสอบความถูกต้อง การแจ้งเตือนบนเดสก์ท็อปจะแจ้งว่าคุณมีการเชื่อมต่อกับเครือข่าย ดูที่ หน้าต่างหลักของ Intel(R) PROSet/Wireless และ แถบงาน สำหรับข้อมูลทั่วไปเกี่ยวกับเมนูแถบงานและไอคอน

ถ้าคุณต้องการเพิ่มระบบรักษาความปลอดภัยที่ใช้การตรวจสอบความถูกต้อง:

1. การตั้งค่าทั่วไป การสร้างส่วนกำหนดค่าไร้สาย เปิดขึ้น และนำคุณผ่านขั้นตอนการกำหนดค่า
2. ระบุ ชื่อส่วนกำหนดค่า ชื่อของส่วนกำหนดค่าจะเป็นชื่อของคุณสำหรับเครือข่ายนี้ โดยสามารถตั้งเป็นชื่อใดก็ได้ที่ช่วยให้คุณจำเครือข่ายนี้ได้ ตัวอย่างเช่น เครือข่ายบ้าน, ร้านกาแฟที่ถนน
3. ชื่อเครือข่ายไร้สาย (SSID): ประกอบด้วยชื่อตัวระบุเครือข่าย
4. คลิก ถัดไป จากนั้น การตั้งค่าความปลอดภัย จะพยายามตรวจหาการตั้งค่าเครือข่ายของเครือข่ายนี้
   - ถ้าจำเป็นต้องใช้รหัสผ่าน pre-shared key (PSK) หรือ WEP จะปรากฏกล่องโต้ตอบเพื่อให้ป้อนข้อมูลนี้ก่อนการเชื่อมต่อ คลิก ขั้นสูง เพื่อเปลี่ยนหรือแก้ไข PSK หรือการตั้งค่าเครือข่ายอื่นๆ สำหรับข้อมูลเกี่ยวกับคีย์และรหัสผ่าน ดู คีย์เครือข่าย
   - หากคุณจำเป็นต้องเพิ่มการตั้งค่าความปลอดภัย ให้คลิก ถัดไป เพื่อเพิ่มการตั้งค่าความปลอดภัยที่จำเป็น ดูรายละเอียดเพิ่มเติมใน ภาพรวมเกี่ยวกับความปลอดภัย
5. คลิก ตกลง เพื่อเชื่อมต่อกับเครือข่ายไร้สาย

ถ้าคุณไม่ดำเนินการใดๆ กับการแจ้งเตือน พบเครือข่ายไร้สาย Intel(R) PROSet/Wireless จะแสดงกล่องโต้ตอบขึ้น: คุณต้องการเชื่อมต่อเครือข่ายไร้สายหรือไม่? คลิก ใช่ หน้าต่างหลักของ Intel(R) PROSet/Wireless จะเปิดขึ้น ทำตามคำแนะนำด้านบนเพื่อเชื่อมต่อกับเครือข่ายไร้สาย

นอกจากไอคอนแถบงานแล้ว Intel(R) PROSet/Wireless ยังจะแสดงสถานะการเชื่อมต่อ รายการเครือข่ายไร้สาย และสถานะการเชื่อมต่อเครือข่าย ดูรายละเอียดเพิ่มเติมที่ หน้าต่างหลักของ Intel(R) PROSet/Wireless

## การใช้ Wi-Fi Protected Setup* เพื่อกำหนดค่าหรือเข้าร่วมเครือข่าย

- กำหนดค่าจุดเชื่อมต่อและตั้งค่าเครือข่าย
- เชื่อมต่อผู้ลงทะเบียน (คอมพิวเตอร์) กับเครือข่ายหรือจุดเชื่อมต่อ
- เพิ่มผู้ลงทะเบียนลงในเครือข่ายที่มีอยู่ที่นายทะเบียน

Intel(R) PROSet/Wireless ปรับใช้ Wi-Fi Protected Setup เพื่อให้สามารถตั้งค่าและจัดการเครือข่ายไร้สายได้สะดวกและปลอดภัย คุณสามารถใช้ความสามารถนี้เพื่อตั้งค่าเครือข่ายไร้สายและเชื่อมต่ออุปกรณ์ใหม่เข้ากับเครือข่าย Wi-Fi Protected Setup เพิ่มความสะดวกให้กับกระบวนการตั้งค่า และในขณะเดียวกันก็ช่วยให้แน่ใจว่าเครือข่ายได้รับการกำหนดค่าอย่างปลอดภัย คำศัพท์ต่อไปนี้ถูกใช้ในการอภิปรายนี้

- จุดเชื่อมต่อ: อุปกรณ์ที่เชื่อมต่ออุปกรณ์ไร้สายไปยังเครือข่าย จุดเชื่อมต่อจะต้องได้รับการกำหนดค่าด้วยชื่อเครือข่าย (SSID) ที่จำเป็น และข้อมูลรับรองด้านความปลอดภัย
- ผู้ลงทะเบียน: อุปกรณ์ที่พยายามจะเข้าร่วมจุดเชื่อมต่อหรือเครือข่ายไร้สาย แต่ไม่มีรหัสผ่านหรือคีย์ของจุดเชื่อมต่อหรือเครือข่าย หลังจากที่คอมพิวเตอร์ได้รับรหัสผ่านหรือคีย์ที่ถูกต้อง ก็จะกลายเป็นสมาชิกของเครือข่ายไร้สาย ซอฟต์แวร์ Intel(R) PROSet/Wireless สามารถกำหนดค่าให้ทำหน้าที่เป็นผู้ลงทะเบียนสำหรับจุดเชื่อมต่อที่รองรับ
- นายทะเบียน: นายทะเบียนเป็นอุปกรณ์ลอจิคัล (โดยปกติแล้วคือคอมพิวเตอร์) ที่อนุญาตให้อุปกรณ์อื่นๆ (โดยปกติแล้วคือคอมพิวเตอร์) สามารถเข้าร่วมในเครือข่ายไร้สาย ซอฟต์แวร์ Intel(R) PROSet/Wireless สามารถกำหนดค่าให้ทำหน้าที่เป็นนายทะเบียนสำหรับจุดเชื่อมต่อที่รองรับ นายทะเบียนจะถ่ายโอนคีย์หรือรหัสผ่านของจุดเชื่อมต่อโดยอัตโนมัติ

ในการติดตั้งเครือข่ายไร้สายเครือข่ายใหม่ จะต้องกำหนดค่าจุดเชื่อมต่อ เชื่อมต่อคอมพิวเตอร์ที่ต้องการซึ่งประกอบด้วยอแด็ปเตอร์ไร้สาย และอาจเชื่อมต่อเครือข่ายภายนอก (เช่น อินเทอร์เน็ต ซึ่งโดยปกติแล้วจะต้องเชื่อมต่อจุดเชื่อมต่อเข้ากับ DSL หรือเคเบิลโมเด็ม หรือเทียบเท่า)

### กำหนดค่าจุดเชื่อมต่อและตั้งค่าเครือข่าย

ขั้นตอนต่อไปนี้จะกำหนดค่าคอมพิวเตอร์เครื่องนี้ให้เป็นนายทะเบียนสำหรับเครือข่ายหรือจุดเชื่อมต่อที่ปลอดภัย

1. ค้นหารหัสผ่านเจ้าของอุปกรณ์สำหรับจุดเชื่อมต่อ รหัสผ่านนี้ได้รับการตั้งค่าโดยผู้ผลิตจุดเชื่อมต่อ รหัสผ่านมักจะอยู่บนฉลากที่ด้านล่างของอุปกรณ์
2. เปิดจุดเชื่อมต่อเครือข่าย
3. บนคอมพิวเตอร์ที่คุณต้องการกำหนดให้เป็นนายทะเบียน ให้เปิด Intel(R) PROSet/Wireless
4. ใน Intel(R) PROSet/Wireless ให้คลิก เครื่องมือ > การตั้งค่าโปรแกรมประยุกต์
5. ในส่วนการตั้งค่าขั้นสูง ภายใต้ Wi-Fi Protected Setup ให้เปิด เปิดใช้งานการลงทะเบียนอุปกรณ์

6. ข้อความต่อไปนี้แจ้งให้คุณทราบว่าอุปกรณ์ที่เข้ากันได้อยู่ภายในระยะการเชื่อมต่อของคอมพิวเตอร์ คลิกข้อความนี้ (หรือคุณอาจเลือกเครือข่ายจากรายการเครือข่ายไร้สายในหน้าต่างหลัก Intel(R) PROSet/Wireless)

7. หน้าจอต่อไปนี้จะเปิดขึ้น ใช้รายการเครือข่ายที่ใช้ได้ เพื่อเลือกเครือข่ายที่คุณต้องการเชื่อมต่อ ในตัวอย่างนี้ เราเลือก UnConfigured AP นี่เป็นชื่อทั่วไปสำหรับจุดเชื่อมต่อที่ไม่ได้กำหนดค่า เครือข่ายที่ปรากฏในรายการจะขึ้นอยู่กับสิ่งที่ตรวจพบ คลิก ถัดไป

8. ดูหน้าจอถัดไป ป้อนรหัสผ่านเจ้าของอุปกรณ์ที่คุณได้รับจากจุดเชื่อมต่อ คลิก ถัดไป เพื่อดำเนินการต่อ

9. หน้าจอถัดไปที่ปรากฏจะแสดง ชื่อเครือข่าย, ชนิดความปลอดภัย และ รหัสผ่าน ถ้าจุดเชื่อมต่อ ถูกกำหนดค่าแล้ว ก็จะกลายเป็นสีเทา ให้ดำเนินการต่อไปยังขั้นตอนที่ 10 ถ้าจุดเชื่อมต่อ ยังไม่ได้รับการกำหนดค่า (ฟิลด์ ไม่ กลายเป็นสีเทา) ให้ดำเนินการต่อไปยังขั้นตอนที่ 11
10. หลังจากเวลาผ่านไปสองสามวินาที ข้อความต่อไปนี้จะปรากฏขึ้น:
    จุดเชื่อมต่อถูกกำหนดค่าแล้ว คุณต้องการกำหนดค่าอีกครั้งหรือไม่?
    ถ้าคุณไม่ต้องการกำหนดค่าจุดเชื่อมต่อ ให้เลือก ไม่ใช่ ซอฟต์แวร์จะเข้าร่วมเครือข่าย ทำการเชื่อมต่อ และสร้างส่วนกำหนดค่า จากนั้นจะจบการทำงาน และกระบวนการนี้ก็สิ้นสุดลง ถ้าคุณต้องการกำหนดค่าจุดเชื่อมต่อ ให้เลือก ใช่
11. หน้าจอถัดไปจะปรากฏขึ้น (อาจไม่เหมือนกับที่แสดงไว้ด้านล่างนี้) ฟิลด์แรกแสดงชื่อของจุดเชื่อมต่อ ค่าเริ่มต้นคือ ชื่อเครือข่าย (SSID) ในตัวอย่างนี้ เรารีเซ็ตเป็น MyWPS คุณสามารถตั้งชื่ออะไรก็ได้ตามที่คุณต้องการ
12. ฟิลด์ถัดไปในหน้าจอด้านล่างนี้คือ ชนิดความปลอดภัย เลือกชนิดความปลอดภัยที่คุณต้องการ

- WPA* Personal จำเป็นต้องใช้การกำหนดค่า pre-shared key (PSK) โดยผู้ใช้ที่จุดเชื่อมต่อและเครื่องลูกข่าย PSK นี้จะตรวจสอบความถูกต้องของรหัสผ่านหรือรหัสระบุเครือข่าย ทั้งที่สถานีเครื่องลูกข่ายและจุดเชื่อมต่อ ไม่จำเป็นต้องใช้เซิร์ฟเวอร์การตรวจสอบความถูกต้อง
- WPA2* เป็นการรักษาความปลอดภัย WPA รุ่นที่ 2 ที่รับประกันกับองค์กรและผู้ใช้เครือข่ายไร้สายว่าจะมีเฉพาะผู้ใช้ที่ได้รับอนุญาตแล้วเท่านั้นที่สามารถเข้าถึงเครือข่ายไร้สายของพวกเขาได้ ในที่นี้เราเลือกความปลอดภัยแบบ WPA2 Personal คุณสามารถใช้ส่วนกำหนดค่า Intel(R) PROSet/Wireless เพื่อรับชื่อเครือข่ายไร้สาย (SSID) และ WPA-Personal pass phrase สำหรับอุปกรณ์รุ่นเก่า ดูรายละเอียดเพิ่มเติมใน ความปลอดภัย

13. ฟิลด์ที่สามคือ รหัสผ่าน (คีย์) รหัสผ่านที่แสดงถูกสร้างขึ้นหรือกำหนดค่าล่วงหน้าโดยการสุ่ม แต่คุณสามารถเปลี่ยนเป็นรหัสผ่านใดก็ได้ที่คุณต้องการ อย่างไรก็ตาม คุณควรใช้คีย์ที่แข็งแกร่งเพื่อปรับปรุงความปลอดภัย โดยจะต้องประกอบด้วยอักขระ 8 ถึง 63 ตัว (รหัสผ่านนี้จะถูกป้อน ในภายหลัง ที่ผู้ลงทะเบียน (คอมพิวเตอร์) เพื่อให้สามารถเข้าถึงเครือข่ายนี้) เมื่อคุณดำเนินการตามขั้นตอนนี้เสร็จเรียบร้อยแล้ว ให้คลิก ถัดไป

14. หน้าจอต่อไปนี้แสดงการกำหนดค่าจุดเชื่อมต่อและนายทะเบียน

หน้าจอถัดไปจะปรากฏขึ้นในช่วงสั้นๆ และแสดงการกำหนดการตั้งค่าไร้สายสำหรับจุดเชื่อมต่อ

15. หลังจากที่เครือข่ายได้รับรหัสผ่านเจ้าของ คุณจะได้รับแจ้งว่าคุณได้ เชื่อมต่อกับ <ชื่อเครือข่ายไร้สาย> คลิก เสร็จสิ้น กระบวนการนี้ดำเนินการกำหนดค่าจุดเชื่อมต่อและนายทะเบียนเสร็จเรียบร้อยแล้ว

16. หากคุณต้องการบันทึกการตั้งค่าเหล่านี้ในส่วนกำหนดค่าเพื่อใช้งานในอนาคตโดยเครื่องลูกข่ายรุ่นเก่า ให้คลิก บันทึกการตั้งค่าไร้สายไปยัง: C:\<ชื่อเครือข่ายไร้สาย> การตั้งค่าส่วนกำหนดค่าถูกบันทึกไว้ในแฟ้มข้อความ (txt) บนฮาร์ดไดรฟ์ภายในเครื่อง แฟ้มดังกล่าวถูกบันทึกไว้ที่ไดรฟ์ C:\ ภายในเครื่อง ตามค่าเริ่มต้น ยอมรับตำแหน่งที่บันทึกตามค่าเริ่มต้น หรือคลิก เรียกดู เพื่อเลือกตำแหน่งอื่นบนคอมพิวเตอร์ของคุณ

จากนั้นคุณจะสามารถเชื่อมต่อผู้ลงทะเบียน (คอมพิวเตอร์) เข้ากับเครือข่ายโดยใช้นายทะเบียน

### เชื่อมต่อผู้ลงทะเบียนกับเครือข่ายหรือจุดเชื่อมต่อ

ดำเนินการตามขั้นตอนเหล่านี้เพื่อเชื่อมต่อผู้ลงทะเบียนเข้ากับเครือข่ายที่คุณเพิ่งสร้างขึ้น สมมติว่าคอมพิวเตอร์ของนายทะเบียนกำลังรัน Intel(R) PROSet/Wireless

1. ที่คอมพิวเตอร์ผู้ลงทะเบียนที่คุณต้องการเชื่อมต่อเครือข่าย ข้อความด้านล่างนี้จะแจ้งให้คุณทราบว่าจุดเชื่อมต่อที่มี Wi-Fi Protected Setup อยู่ภายในระยะการเชื่อมต่อของคอมพิวเตอร์ไร้สาย คลิกข้อความนี้ (หรือคุณอาจเลือกเครือข่ายจากรายการเครือข่ายไร้สายในหน้าต่างหลัก Intel(R) PROSet/Wireless)

2. หน้าเริ่มต้นของ การกำหนดค่าเครือข่ายไร้สาย จะปรากฏขึ้น ใช้รายการเครือข่ายที่ใช้ได้ เพื่อเลือกเครือข่ายที่คุณต้องการเชื่อมต่อ (ในตัวอย่างนี้คือ MyWPS) จากนั้นให้คลิก ถัดไป

3. หน้าจอการค้นพบจะเปิดขึ้น ตามที่แสดงถัดจากนี้ คอมพิวเตอร์ผู้ลงทะเบียนที่คุณต้องการเชื่อมต่อกับเครือข่ายค้นพบนายทะเบียนสำหรับเครือข่าย ถ้ากระบวนการค้นพบสำเร็จ ชื่อของนายทะเบียนหรือจุดเชื่อมต่อจะปรากฏ

4. หน้าจอถัดไปจะปรากฏขึ้น และแสดงรหัสผ่านอุปกรณ์ (รหัสผ่านผู้ลงทะเบียน) รหัสผ่านที่แสดงที่เครื่องของผู้ลงทะเบียนเป็นรหัสผ่านชั่วคราวที่สร้างขึ้นโดยการสุ่มและไม่ซ้ำกันสำหรับผู้ลงทะเบียน รหัสผ่านนี้ใช้สำหรับการขอเชื่อมต่อกับจุดเชื่อมต่อเครือข่าย (รหัสผ่านที่แสดงด้านล่างนี้เป็นเพียงตัวอย่างเท่านั้น)

5. ที่คอมพิวเตอร์นายทะเบียน ให้ป้อนรหัสผ่านที่ได้รับจากผู้ลงทะเบียน จากนั้นให้คลิก ถัดไป

หมายเหตุ: กระบวนการนี้สมมติว่าคอมพิวเตอร์นายทะเบียนกำลังรันซอฟต์แวร์ Intel(R) PROSet/Wireless กระบวนการและหน้าต่างที่แสดงที่เครื่องนายทะเบียนอาจแตกต่างออกไปสำหรับซอฟต์แวร์จากผู้ผลิตรายอื่น จุดเชื่อมต่อบางอันอาจมีนายทะเบียนแบบในตัว

6. หน้าจอถัดไปแสดงส่วนกำหนดค่าสำหรับเครือข่ายนี้ ส่วนกำหนดค่าที่เลือกจะถูกส่งไปยังผู้ลงทะเบียน โดยให้สิทธิ์ในการเข้าถึงเครือข่าย จะแสดงเฉพาะส่วนกำหนดค่าที่ได้รับการสนับสนุนเท่านั้น ส่วนกำหนดค่าที่ได้รับการสนับสนุนได้แก่ ส่วนกำหนดค่าที่ใช้ความปลอดภัย WPA-PSK, WPA2-PSK และความปลอดภัยแบบเปิด (ไม่มี) เลือกส่วนกำหนดค่าและคลิก ถัดไป เพื่อสิ้นสุดกระบวนการลงทะเบียน

7. หน้าจอต่อไปนี้แสดงว่าการลงทะเบียนเสร็จสมบูรณ์แล้ว คลิก เสร็จสิ้น

8. ที่คอมพิวเตอร์ผู้ลงทะเบียน ให้คลิก ถัดไป ที่เครื่องของผู้ลงทะเบียน คุณจะได้รับแจ้งเมื่อคุณ เชื่อมต่อกับ <ชื่อเครือข่ายไร้สาย> คลิก เสร็จสิ้น

### เพิ่มผู้ลงทะเบียนลงในเครือข่ายที่มีอยู่ที่นายทะเบียน

กระบวนการต่อไปนี้ให้คุณเพิ่มผู้ลงทะเบียนลงในเครือข่ายที่มีอยู่ ซึ่งมีการกำหนดค่าจุดเชื่อมต่อไว้แล้ว และนายทะเบียนได้เข้าร่วมในจุดเชื่อมต่อดังกล่าวแล้ว

หมายเหตุ: กระบวนการนี้สมมติว่าคอมพิวเตอร์นายทะเบียนกำลังรันซอฟต์แวร์ Intel(R) PROSet/Wireless กระบวนการและหน้าต่างที่แสดงที่เครื่องนายทะเบียนอาจแตกต่างออกไปสำหรับซอฟต์แวร์จากผู้ผลิตรายอื่น

1. รับรหัสผ่านอุปกรณ์สำหรับคอมพิวเตอร์ของผู้ลงทะเบียนที่คุณต้องการเชื่อมต่อกับเครือข่าย
2. ที่ไอคอนถาดงานสำหรับ Intel(R) PROSet/Wireless ให้คลิกขวาและเลือก เพิ่มอุปกรณ์ใหม่
3. ดำเนินการตามขั้นตอนที่ 5 ถึง 8 ของกระบวนการ เชื่อมต่อผู้ลงทะเบียนกับเครือข่ายหรือจุดเชื่อมต่อ

## ตัวจัดการการเชื่อมต่อไร้สายอื่นๆ

หาก Intel(R) PROSet/Wireless ตรวจพบว่าโปรแกรมซอฟต์แวร์อื่นกำลังพยายามสื่อสารกับอุปกรณ์ไร้สาย จะปรากฏข้อความแจ้งเตือนเกี่ยวกับเรื่องดังกล่าว

#### Microsoft Windows XP* Wireless Zero Configuration

เมื่อต้องการสลับจาก Intel(R) PROSet/Wireless ไปยัง Microsoft Windows XP Wireless Zero Configuration ให้ใช้วิธีใดวิธีหนึ่งต่อไปนี้:

จากเมนูแถบงาน:

คลิก ใช้ Windows ในการจัดการ Wi-Fi* เพื่อสลับไปยัง Microsoft Windows XP Wireless Zero Configuration เลือกตัวเลือกนี้เพื่อยกเลิกการใช้งาน Intel(R) PROSet/Wireless ในฐานะตัวจัดการการเชื่อมต่อไร้สายปัจจุบันของคุณ จากนั้นคุณจึงจะกำหนดค่า Microsoft Windows XP ให้เป็นตัวจัดการการเชื่อมต่อไร้สายของคุณได้

> หมายเหตุ: ส่วนกำหนดค่าไร้สายใดๆ ที่สร้างใน Intel(R) PROSet/Wireless จะไม่ปรากฏใน Microsoft Windows XP Wireless Zero Configuration ถ้าคุณต้องการใช้ส่วนกำหนดค่าไร้สายของ Intel คุณต้องเลือก ใช้ Intel(R) PROSet/Wireless เพื่อจัดการ Wi-Fi จากเมนูแถบงาน

จาก Intel(R) PROSet/Wireless:

จากเมนู ขั้นสูง คลิก ใช้ Windows เพื่อจัดการ Wi-Fi ในโปรแกรม Intel(R) PROSet/Wireless เมื่อคุณเสร็จสิ้นการใช้ Microsoft Windows XP Wireless Zero Configuration คุณสามารถสลับกลับไปที่ Intel(R) PROSet/Wireless ได้ คลิก ใช้งาน Intel(R) PROSet/Wireless บนหน้าต่างหลัก Intel(R) PROSet/Wireless หรือ คลิก ใช้ Intel(R) PROSet/Wireless เพื่อจัดการ Wi-Fi จากเมนูแถบงาน

#### ซอฟต์แวร์ไร้สายจากที่อื่น

หากคุณใช้ซอฟต์แวร์ที่มีให้จากจุดด่วน (เช่น ร้านกาแฟ อาคารสนามบิน) Intel(R) PROSet/Wireless จะแจ้งให้คุณทราบ และยกเลิกการใช้งานของตัวเองโดยอัตโนมัติ โปรแกรมไม่สามารถจัดการอุปกรณ์ไร้สายในขณะที่ตัวจัดการการเชื่อมต่อไร้สายอื่นกำลังสื่อสารกับอุปกรณ์ดังกล่าวอยู่ได้ หากต้องการใช้คุณลักษณะของ Intel(R) PROSet/Wireless คุณจะต้องยกเลิกการใช้งานหรือเอาซอฟต์แวร์นี้ออกเมื่อคุณออกจากจุดด่วน

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์