Vissza a tartalomjegyzékhez

# Csatlakozás vezeték nélküli hálózatra

Csatlakozás vezeték nélküli hálózatra
Első csatlakozás
A Wi-Fi Protected Setup* használata
A hozzáférési pont konfigurálása és a hálózat beállítása
Tanúsítvány-igénylő csatlakoztatása hálózatra vagy hozzáférési pontra
Tanúsítvány-igénylő hozzáadása meglévő hálózathoz a regisztrátoron
Más vezeték nélküli hálózatkezelők

# Csatlakozás vezeték nélküli hálózatra

Meglévő vezeték nélküli hálózatra az alábbi rövid útmutató szerint csatlakozhat. Az alább felsorolt módszerek bármelyikét használhatja.

- Automatikus csatlakozás: Ha van profil egy elérhető vezeték nélküli hálózathoz, akkor a rendszer automatikusan csatlakozik rá.
- Új profil konfigurálása: Az Intel(R) PROSet/Wireless főablakában látható listából válasszon ki egy vezeték nélküli hálózatot. Kattintson a Csatlakozás gombra. Ha sikerült a csatlakozás, a profillistában új profil jön létre, amelyet máskor is használhat.
- Csatlakozás a Profilok lista valamelyik profiljához: A Profilok listából kiválaszthatja bármelyik profilt. Aktiválásához kattintson a Csatlakozás gombra. Így a listában lejjebb felsorolt hálózatra is csatlakozhat (ha az elérhető).
- Kattintson jobb gombbal a Windows asztal jobb alsó sarkában lévő tálcaikonra. Kattintson a jobb gombbal a Csatlakozás profilokhoz pontra. Megjelenik az előzőleg konfigurált profilok listája. Válasszon ki egy profilt.
- Csatlakoztassa vagy konfigurálja a vezeték nélküli hálózatot a Wi-Fi Protected Setup* segítségével.

# Első csatlakozás

Az Intel(R) PROSet/Wireless szoftver automatikusan észleli a hatótávolságán belüli vezeték nélküli hálózatokat. Ha talál hálózatot, az asztalon a következő értesítés jelenik meg: A rendszer vezeték nélküli hálózatokat talált. További információk a Tálcaikonok című részben találhatók.

1. Az Intel(R) PROSet/Wireless főablakának megnyitásához kattintson duplán az asztalon megjelenő értesítésre.
2. Válasszon egy vezeték nélküli hálózatot a Vezeték nélküli hálózatok listán.
3. Kattintson a Csatlakozás gombra. Ha a hálózat nem igényel biztonsági hitelesítést, az asztalon megjelenő üzenet értesíti, hogy csatlakoztatva van a hálózatra. A tálcamenüről és ikonjairól további információk Az Intel(R) PROSet/Wireless főablaka és a Tálca cím alatt találhatók.

Ha szükség van biztonsági hitelesítésre:

1. Megnyílik a Vezeték nélküli profil létrehozása ablak Általános beállítások lapja, és végigvezeti a konfigurálás folyamatán.
2. Adjon meg egy Profilnevet. A profilnév a hálózat Ön által adott neve. Tetszés szerint nevezheti el úgy, hogy könnyen megtalálja. Néhány példa: Otthoni hálózatom, Utcai kávézó.
3. Vezeték nélküli hálózat neve (SSID): A hálózat azonosítója.
4. Kattintson a Tovább gombra. Ekkor a Biztonsági beállítások lap megpróbálja észlelni a hálózat beállításait.
   - Ha a hálózathoz kell PSK kulcs (előre közölt kulcs) vagy WEP jelszó, azt a program a csatlakozás előtt bekéri. A PSK vagy más biztonsági beállítások módosításához kattintson a Speciális gombra. A kulcsokról és a jelszavakról a Hálózati kulcsok című részben talál további információkat.
   - Ha új biztonsági beállításokat kell megadnia, ezt a Tovább gombra kattintva teheti meg. További információk A biztonsági vonatkozások áttekintése című részben találhatók.
5. A vezeték nélküli hálózatra való csatlakozáshoz kattintson az OK gombra.

Ha figyelmen kívül hagyja az asztalon megjelenő A rendszer vezeték nélküli hálózatokat talált üzenetet, az Intel(R) PROSet/Wireless a következő üzenetet jeleníti meg: Kíván csatlakozni egy vezeték nélküli hálózatra? Kattintson az Igen gombra. Megnyílik az Intel(R) PROSet/Wireless főablaka. Az itt megjelenő utasításokat követve csatlakozhat egy vezeték nélküli hálózatra.

Az Intel(R) PROSet/Wireless a tálcaikonon kívül megjeleníti a kapcsolat állapotát, a vezeték nélküli hálózatok listáját és a hálózati kapcsolat állapotát. További információ Az Intel(R) PROSet/Wireless főablaka című részben található.

## Vezeték nélküli hálózat konfigurálása vagy csatlakoztatása a Wi-Fi Protected Setup* segítségével

- Hozzáférési pont konfigurálása és a hálózat beállítása
- Tanúsítvány-igénylő (számítógép) csatlakoztatása hálózatra vagy hozzáférési pontra
- Tanúsítvány-igénylő hozzáadása a hálózathoz a regisztrátoron

A Wi-Fi Protected Setup szabvány szerint működő Intel(R) PROSet/Wireless lehetővé teszi a vezeték nélküli hálózat könnyű és biztonságos beállítását és kezelését. Segítségével elvégezheti egy vezeték nélküli hálózat kezdeti beállítását, és új eszközökkel bővítheti a hálózatot. A Wi-Fi Protected Setup egyszerűvé teszi a beállítás folyamatát, és egyúttal biztosítja a hálózat biztonságos konfigurálását. A továbbiakban használt kifejezések definíciója:

- Hozzáférési pont: Vezeték nélküli eszközöket hálózatra csatlakoztató eszköz. A hozzáférési pont konfigurálva van a szükséges hálózatnévvel (SSID) és a biztonsági azonosító adatokkal.
- Tanúsítvány-igénylő: Olyan eszköz, amely csatlakozni próbál egy hozzáférési pontra vagy vezeték nélküli hálózatra, de ehhez nincs jelszava vagy kulcsa. Amint megkapja az érvényes jelszót vagy kulcsot, a vezeték nélküli hálózat tagjává válik. Az Intel(R) PROSet/Wireless szoftver konfigurálható úgy, hogy egy a támogatott hozzáférési pont tanúsítvány-igénylőjeként működjön.
- Regisztrátor: A regisztrátor az a logikai entitás (általában egy számítógép), amely más eszközöknek (általában számítógépeknek) engedélyezi a csatlakozást a vezeték nélküli hálózatra. Az Intel(R) PROSet/Wireless szoftver konfigurálható úgy, hogy egy a támogatott hozzáférési pont regisztrátoraként működjön. A regisztrátor automatikusan és biztonságosan elküldi a hozzáférési pont kulcsát vagy jelszavát.

Új vezeték nélküli hálózat létrehozásához konfigurálni kell a hozzáférési pontot, csatlakoztatni kell a vezeték nélküli adapterrel ellátott kívánt számítógépeket, és szükség esetén csatlakoztatni kell egy külső hálózatot (azaz az internetet, általában a hozzáférési pont DSL- vagy kábelmodemre vagy ezzel egyenértékűre való csatlakoztatásával).

### Hozzáférési pont konfigurálása és a hálózat beállítása

Az alábbi lépések ezt a számítógépet egy biztonságos hálózat vagy hozzáférési pont regisztrátoraként konfigurálják.

1. Keresse meg a hozzáférési pont tulajdonosi eszközjelszavát. Ezt a hozzáférési pont gyártója állítja be. A jelszó gyakran az eszköz fenéklapján található címkén van.
2. Kapcsolja be a hozzáférési pontot.
3. Indítsa el az Intel(R) PROSet/Wireless szoftvert azon a számítógépen, amelyet regisztrátorként kíván használni.
4. Az Intel(R) PROSet/Wireless szoftverben kattintson az Eszközök > Alkalmazás-beállítások pontra.
5. A Wi-Fi Protected Setup Speciális beállítások lapján kapcsolja be Eszközregisztrálás engedélyezése lehetőséget.

6. A következő üzenet azt közli, hogy van a számítógép hatókörzetében egy vagy több kompatibilis eszköz. Kattintson erre az üzenetre. (A hálózatot kiválaszthatja a Vezeték nélküli hálózatok listából is a PROSet/Wireless főablakában.)

7. A következő panel jelenik meg. Az Elérhető hálózatok listáján válassza ki, melyik hálózatra kíván csatlakozni. Ebben a példában a Nem konfigurált HP eszközt választottuk. Ezt a nevet kapja minden nem konfigurált hozzáférési pont. A lista tartalma az észlelt hálózatoktól függ. Kattintson a Tovább gombra.

8. Megjelenik a következő panel. Írja be a hozzáférési pontból kiolvasott tulajdonosi eszközjelszót. A folytatáshoz kattintson a Tovább gombra.

9. A következő panelen látható a Hálózatnév, a Biztonság típusa és a Jelszó. Ha a hozzáférési pont már konfigurálva van, akkor ki van szürkítve; ugorjon a 10-es lépésre. Ha a hozzáférési pont nincs konfigurálva (a mezők nincsenek kiszürkítve), akkor ugorjon a 11-es lépésre.
10. Néhány másodperc múlva a következő üzenet jelenik meg:
    A hozzáférési pont már konfigurálva van. Átkonfigurálja?
    Ha nem kívánja átkonfigurálni a hozzáférési pontot, kattintson a Nem gombra. A szoftver csatlakoztatja a hálózatot, létrehozza a kapcsolatot és elkészít egy profilt. Ezután kilép, és ezzel a folyamat befejeződött. Ha át szeretné konfigurálni a hozzáférési pontot, kattintson az Igen gombra.
11. Megjelenik a következő (nem feltétlenül az alább mutatottal azonos) panel. Az első mező a hozzáférési pont nevét mutatja. Ez alapértelmezés szerint a Hálózatnév (SSID). Ebben a példában MyWPS értékre állítottuk. Tetszés szerint elnevezheti.
12. A panel következő mezője a Biztonság típusa. Válassza ki a kívánt biztonságtípust.

- WPA*-Personal esetén a hozzáférési ponton és az ügyfélgépeken kézileg be kell állítani egy PSK (előre közölt) kulcsot. A PSK egy jelszót vagy azonosító kódot hitelesít mind az ügyfélgépen, mind a hozzáférési pontban. Hitelesítő kiszolgálóra nincs szükség.
- A WPA második generációja a WPA2*, amely még megbízhatóbban biztosítja mind egyéni, mind vállalati felhasználásnál, hogy csak jogosultak férhessenek hozzá a vezeték nélküli hálózathoz. Itt a WPA2 Personal biztonságot választottuk. Az Intel(R) PROSet/Wireless profilban megtalálható a vezeték nélküli hálózat neve (SSID) és az eszközhöz használandó WPA-Personal kulcskifejezés. További információkat tartalmaz a Biztonság című rész.

13. A harmadik mező a Jelszó (kulcs). A mezőben egy véletlenszerűen generált vagy előre beállított jelszó látható, de ez tetszőleges jelszóval felülírható. Azonban a biztonság érdekében erős jelszót célszerű használni. A jelszónak 8 - 63 karakterből kell állnia. (Ezt a jelszót kell majd később beírni a tanúsítvány-igénylő gépen, hogy az hozzáférhessen a hálózathoz.) Ha megadta, mi legyen a jelszó, kattintson a Tovább gombra.

14. A következő panelek a hozzáférési pont és a regisztrátor konfigurálását mutatják.

A rövid időre megjelenő következő panel a hozzáférési pont vezeték nélküli beálltásait mutatja.

15. Miután a hálózat megkapta a tulajdonosi jelszót, Ön értesítést kap, hogy megtörtént a Sikeres csatlakozás a <vezeték nélküli hálózat neve> hálózatra. Kattintson a Befejezés gombra. Ezzel megtörtént a hozzáférési pont és a regisztrátor konfigurálása.

16. Ha szeretné egy profilba menteni ezeket a beállításokat, hogy azokat később egy másik ügyfélgép használhassa, kattintson a Vezeték nélküli beállítások mentése ide: C:\<vezeték nélküli hálózat neve> lehetőségre A profil beállításai helyi merevlemezén egy szövegfájlba (txt) mentődnek. A fájl alapértelmezés szerint a helyi C:\ meghajtón tárolódik. Elfogadhatja az alapértelmezett mentési helyet, vagy a Tallózás gombra kattintva más helyet választhat számítógépén.

Ezután a regisztrátor segítségével csatlakoztathat a hálózatra egy tanúsítvány-igénylőt (számítógépet).

### Tanúsítvány-igénylő csatlakoztatása hálózatra vagy hozzáférési pontra

Az előbb létrehozott hálózatra az alábbi lépésekben csatlakoztathat egy tanúsítvány-igénylőt. A leírásban feltételezzük, hogy a regisztrátoron az Intel(R) PROSet/Wireless fut.

1. A hálózatra csatlakoztatandó tanúsítvány-igénylőn megjelenő alábbi üzenet közli, hogy a vezeték nélküli számítógép hatókörzetében van egy vagy több Wi-Fi Protected Setup szabványú hozzáférési pont. Kattintson erre az üzenetre. (A hálózatot kiválaszthatja a Vezeték nélküli hálózatok listából is a PROSet/Wireless főablakában.)

2. Megnyílik a Vezeték nélküli hálózati kapcsolat konfigurálása első oldala. Az Elérhető hálózatok listáján válassza ki, melyik hálózatra kíván csatlakozni (ebben a példában a MyWPS hálózatra). Ezután kattintson a Tovább gombra.

3. Megnyílik a következő ábrán látható Felderítő oldal. A hálózatra csatlakoztatandó tanúsítvány-igénylő felderíti a hálózat regisztrátorát. Ha a Felderítés folyamata sikeres, megjelenik a regisztrátor vagy a hozzáférési pont neve.

4. A megjelenő következő panelen az Eszközjelszó (a tanúsítvány-igénylő jelszava) látható. A tanúsítvány-igénylőn megjelenő jelszó a tanúsítvány-igénylő egyedi, véletlenszerűen generált ideiglenes jelszava. Ezzel a jelszóval lehet engedélyt kérni a hálózat hozzáférési pontjára való csatlakozásra. (Az alább mutatott jelszó csak példa.)

5. Írja be a regisztrátorba a tanúsítvány-igénylő által megadott jelszót. Ezután kattintson a Tovább gombra.

MEGJEGYZÉS: Ez a folyamat feltételezi, hogy a regisztrátoron az Intel(R) PROSet/Wireless szoftver fut; ha más gyártó szoftvere fut rajta, a folyamat és a regisztrátoron megjelenő ablakok eltérőek lehetnek. Egyes hozzáférési pontokban beépített regisztrátor van.

6. A következő panel felsorolja az adott hálózat profiljait. A kiválasztott profilt elküldi a tanúsítvány-igénylőnek, ezáltal engedélyezve a hálózati hozzáférést. Csak a támogatott profilok jelennek meg. A támogatott profilok azok, amelyek biztonsági típusa WPA-PSK, WPA2-PSK vagy Nyílt (nincs). A tanúsítvány-igénylés befejezéséhez válassza ki a profilt és kattintson a Tovább gombra.

7. Mint a következő panel mutatja, megtörtént a tanúsítvány-igénylő regisztrálása a regisztrátornál. Kattintson a Befejezés gombra.

8. A tanúsítvány-igénylőn kattintson a Tovább gombra. A tanúsítvány-igénylőn értesítés jelenik meg, hogy megtörtént a Sikeres csatlakozás a <vezeték nélküli hálózat neve> hálózatra. Kattintson a Befejezés gombra.

### Tanúsítvány-igénylő hozzáadása meglévő hálózathoz a regisztrátoron

Az alábbi lépésekben hozzáadhat egy tanúsítvány-igénylőt egy meglévő hálózathoz, ha a hozzáférési pont már konfigurálva van és a regisztrátor már csatlakozott rá.

MEGJEGYZÉS: Ez a folyamat feltételezi, hogy a regisztrátoron az Intel(R) PROSet/Wireless szoftver fut; ha más gyártó szoftvere fut rajta, a folyamat és a regisztrátoron megjelenő ablakok eltérőek lehetnek.

1. Olvassa ki a hálózatra csatlakoztatandó tanúsítvány-igénylő gép eszközjelszavát.
2. Kattintson jobb gombbal az Intel(R) PROSet/Wireless tálcaikonjára, és válassza az Új eszköz hozzáadása lehetőséget.
3. Hajtsa végre a Tanúsítvány-igénylő csatlakoztatása hálózatra vagy hozzáférési pontra eljárás 5. – 8. lépéseit.

## Más vezeték nélküli hálózatkezelők

Ha az Intel(R) PROSet/Wireless azt észleli, hogy más szoftveralkalmazás próbál kommunikálni a vezeték nélküli eszközzel, erről üzenetben értesíti Önt.

#### Microsoft Windows XP* Wireless Zero Configuration

Ha az Intel(R) PROSet/Wireless vezeték nélküli hálózatkezelőjéről át kíván váltani a Microsoft Windows XP konfigurációmentes vezeték nélküli hálózatkezelőjére, válassza a következő módszerek valamelyikét:

A tálcaikon menüjéből:

A Microsoft Windows XP konfigurációmentes vezeték nélküli hálózatkezelőjének használatához kattintson A Windows kezelje a Wi-Fi* hálózatelérést pontra. Ez letiltja az Intel(R) PROSet/Wireless vezeték nélküli hálózatkezelő szolgáltatását. Ezután beállíthatja, hogy a vezeték nélküli hálózatokat a Microsoft Windows XP kezelje.

> MEGJEGYZÉS: A Microsoft Windows XP konfigurációmentes vezeték nélküli hálózatkezelője nem látja az Intel(R) PROSet/Wireless alkalmazásban létrehozott vezeték nélküli profilokat. Ha az Intel vezeték nélküli profiljait szeretné használni, a tálcaikon menüjéből válassza Az Intel(R) PROSet/Wireless kezelje a Wi-Fi hálózatelérést pontot.

Az Intel(R) PROSet/Wireless alkalmazásból:

Az Intel(R) PROSet/Wireless alkalmazás Speciális menüjében kattintson A Windows kezelje a Wi-Fi hálózatelérést pontra. Ha befejezte a Microsoft Windows XP konfigurációmentes vezeték nélküli hálózatkezelő használatát, bármikor visszaválthat az Intel(R) PROSet/Wireless kezelőre. Ehhez az Intel(R) PROSet/Wireless főablakában kattintson Az Intel(R) PROSet/Wireless engedélyezése lehetőségre, vagy a tálcaikon menüjében válassza Az Intel(R) PROSet/Wireless kezelje a Wi-Fi hálózatelérést lehetőséget.

#### Más gyártók vezeték nélküli hálózatokat kezelő szoftverei

Ha egy hotspot (kávézó, repülőtér stb.) szoftverét használja, az Intel(R) PROSet/Wireless értesíti Önt erről, majd letiltja önmagát. Az Intel(R) PROSet/Wireless nem tudja kezelni a vezeték nélküli eszközt, ha azzal egy másik hálózatkezelő kommunikál. Ha ismét az Intel(R) PROSet/Wireless funkcióit kívánja használni, a hotspot elhagyása után tiltsa le vagy törölje az idegen hálózatkezelőt.

Vissza az oldal tetejére

Vissza a tartalomjegyzékhez

Védjegyek és nyilatkozatok