Tilbage til Indhold

# Tilslut til et trådløst netværk

Tilslut til et trådløst netværk
Første gang, der tilsluttes
Anvendelse af Wi-Fi Protected Setup*
Konfigurer et adgangspunkt, og opsæt et netværk
Tilslut en deltager til et netværk eller et adgangspunkt
Tilføj en deltager til et eksisterende netværk hos registratoren
Andre trådløse managers

# Tilslutning til et trådløst netværk

Herunder finder du opsummerede instruktioner for tilslutning til et eksisterende trådløst netværk. Du kan anvende en af følgende metoder.

- Automatisk tilslutning: Hvis en eksisterende profil matcher et tilgængeligt netværk, tilsluttes du automatisk til dette trådløse netværk.
- Konfigurer en ny profil: Marker et trådløst netværk på listen over trådløse netværk i hovedvinduet i Intel(R) PROSet/Wireless. Klik på Tilslut. Hvis tilslutningen sker, oprettes en profil på listen Profiler, som du kan bruge fremover.
- Tilslut til en profil på listen Profiler: Du kan markere en profil på listen Profiler. Du kan aktivere den ved at klikke på Tilslut. Herved har du mulighed for at tilslutte til et netværk, der findes længere nede i listen (hvis det er tilgængeligt).
- Højreklik på ikonet Proceslinje i nederste højre hjørne af Windows' Skrivebord. Højreklik på Tilslut til profiler. Der vises en liste med tidligere konfigurerede profiler. Marker en profil.
- Brug WiFi Protected Setup* til at konfigurere eller tilslutte sig et netværk.

# Første gang, der tilsluttes

Intel(R) PROSet/Wireless softwaren detekterer automatisk trådløse netværk, der er inden for den trådløse adapters rækkevidde. Når et netværk findes, vises der en skrivebordsmeddelelse: Der blev fundet trådløse netværk. Se Proceslinje-ikoner for yderligere oplysninger.

1. Dobbeltklik på skrivebordsikonet for at åbne Intel(R) PROSet/Wireless-hovedvinduet.
2. Vælg et trådløst netværk på listen Trådløse netværk.
3. Klik på Tilslut. Hvis netværket ikke kræver sikkerhedsgodkendelse, får du besked om, at du er tilsluttet netværket. Se Intel(R) PROSet/Wireless-hovedvinduet og Proceslinje for yderligere information om proceslinjemenu menu og ikoner.

Hvis du har brug for at angive sikkerhedsgodkendelse:

1. Opret trådløs profil Generelle indstillinger åbnes og leder dig gennem konfigurationsprocessen.
2. Angiv et profilnavn. Profilnavnet er dit navn for dette netværk. Det kan være hvad som helst, der hjælper dig med at identificere dette netværk. F.eks. Mit hjemmenetværk, Kaffebaren på en gade.
3. Navn på trådløst netværk (SSID): Indeholder navnet på netværk-ID'en.
4. Klik på Næste. Sikkerhedsindstillinger forsøger derefter at registrere netværksindstillingerne for dette netværk.
   - Hvis der kræves en foruddelt nøgle (PSK) eller en WEP adgangskode, bliver du bedt om at indtaste denne, inden forbindelsen etableres. Klik på Avanceret for at ændre eller redigere PSK'en eller andre sikkerhedsindstillinger. Se Netværksnøgler for at få oplysninger om nøgler og adgangskoder.
   - Hvis du har behov for at tilføje sikkerhedsindstillinger, skal du klikke på Næste for at tilføje de ønskede sikkerhedsindstillinger. Se Sikkerhedsindstillinger for yderligere oplysninger.
5. Klik på OK for at tilslutte til det trådløse netværk.

Hvis du ignorerer meddelelsen Trådløse netværk fundet, viser Intel(R) PROSet/Wireless følgende meddelelse: Ønsker du at oprette forbindelse til et trådløst netværk? Klik på Ja. Hovedvinduet i Intel(R) PROSet/Wireless åbnes. Følg ovenstående instruktioner for at tilslutte til det trådløse netværk.

Ud over proceslinjeikonet viser Intel(R) PROSet/Wireless også tilslutningsstatus på listen med trådløse netværk og status for netværkstilslutning. Se Intel(R) PROSet/Wireless hovedvindue for yderligere oplysninger.

## Anvendelse af WiFi Protected Setup* til at konfigurere eller tilslutte sig et netværk

- Konfigurer et adgangspunkt, og opsæt et netværk
- Tilslut en deltager (computer) til et netværk eller et adgangspunkt
- Tilføj en deltager til et netværk hos registratoren

Intel(R) PROSet/Wireless implementerer Wi-Fi Protected Setup til sikring af nem og sikker opsætning og styring af et trådløst netværk. Du kan bruge denne funktionalitet til den første opsætning af et trådløst netværk og til at indføre nye enheder i netværket. WiFi Protected Setup forenkler opsætningsprocessen og hjælper samtidig med at sikre, at netværket konfigureres sikkert. De følgende udtryk anvendes i denne diskussion.

- Adgangspunkt: En enhed, der forbinder trådløse enheder til et netværk. Adgangspunktet er konfigureret med det nødvendige netværksnavn (SSID) og sikkerhedslegitimationsoplysninger.
- Deltager: En enhed, som søger efter et adgangspunkt eller et trådløst netværk, men som ikke har den adgangskode eller nøgle, der kræves for at få adgang til adgangspunktet eller netværket. Når først computeren har fået en gyldig adgangskode eller nøgle, bliver den medlem af det trådløse netværk. Intel(R) PROSet/Wireless softwaren kan konfigureres til at fungere som en deltager for understøttede adgangspunkter.
- Registrator: En registrator er en logisk enhed (normalt en computer), der tillader andre enheder (normalt computere) at tilslutte sig det trådløse netværk. Intel(R) PROSet/Wireless softwaren kan konfigureres til at fungere som en registrator for understøttede adgangspunkter. Registratoren overfører automatisk sikkert adgangspunktnøglen eller adgangskoden.

Et nyt trådløst netværk oprettes ved konfiguration af adgangspunktet, tilslutning af de ønskede computere, der er udstyret med trådløse adaptere og eventuelt tilslutning af eksternt netværk (dvs. Internettet, normalt ved tilslutning af adgangspunktet til et DSL-, kabelmodem eller tilsvarende).

### Konfigurer et adgangspunkt, og opsæt et netværk

De følgende trin konfigurerer denne computer som en registrator af et sikkert netværk eller adgangspunkt.

1. Find enhedens adgangskode til adgangspunktet. Dette er indstillet af producenten af adgangspunktet. Adgangskoden findes ofte på en mærkat i bunden af enheden.
2. Tænd adgangspunktet.
3. Slå Intel(R) PROSet/Wireless til på den computer, hvor du ønsker at blive oprettet som registrator.
4. I Intel(R) PROSet/Wireless skal du klikke på Værktøjer > Programindstillinger.
5. I området Avancerede indstillinger under WiFi Protected Setup skal du slå Aktiver enhedsregistrering til.

6. Den følgende meddelelse fortæller dig, at en eller flere kompatible enheder befinder sig inden for din computers rækkevidde. Klik på denne meddelelse. (Eller du kan vælge netværket fra listen med trådløse netværk i hovedvinduet i Intel(R) PROSet/Wireless).

7. Det følgende panel åbnes. Brug listen Tilgængelige netværk til at vælge det netværk, du ønsker at oprette forbindelse til. I dette eksempel har vi valgt UnConfigured AP. Dette er et generisk navn for et ikke-konfigureret adgangspunkt. Den angivne netværk afhænger af, hvad der er registreret. Klik på Næste.

8. Se det næste panel. Angiv nu den enhedsejer-adgangskode, du har modtaget fra adgangspunktet. Klik på Næste for at fortsætte.

9. Det næste viste panel viser Netværksnavn, Sikkerhedstype og Adgangskode. Hvis adgangspunktet allerede er konfigureret, er det nedtonet. Fortsæt til trin 10. Hvis adgangspunktet ikke er konfigureret (felterne er ikke nedtonede), skal du fortsætte til trin 11.
10. Efter nogle få sekunder vises følgende meddelelse:
    Adgangspunktet er allerede konfigureret. Ønsker du at konfigurere det igen?
    Hvis du ikke ønsker at konfigurere adgangspunktet igen, skal du vælge Nej. Softwaren opretter forbindelse til netværket, foretager tilslutningen og opretter en profil. Herefter afsluttes, og denne procedure er udført. Hvis du ønsker at konfigurere adgangspunktet igen, skal du vælge Ja.
11. Det næste panel vises (det er muligvis ikke identisk med det nedenfor viste). Det første felt viser navnet på adgangspunktet. Dette er som standard Netværknavn (SSID). I dette eksempel har vi indstillet det til MyWPS. Du kan kalde det, hvad du har list til.
12. Det næste felt i panelet nedenfor er Sikkerhedstypen. Vælg den ønskede sikkerhedstype.

- WPA* Personlig kræver manuel konfiguration af en foruddelt nøgle (PSK) på adgangspunkt og klienter. Denne PSK godkender en adgangskode eller identificeringskode, på både klientstationen og adgangspunktet. En godkendelsesserver er ikke nødvendig.
- WPA2* er anden generation af WPA-sikkerhed, der giver trådløse koncern- og forbrugerbrguere et højt niveau af sikkerhed for, at kun autoriserede brugere har adgang til trådløse netværk. Her har vi valgt WPA2 Personal sikkerhed. Du kan bruge Intel(R) PROSet/Wireless profiler til at hente navnet på det trådløse netværk (SSID) og WPA2-Personal adgangssætningen til brug for en ældre enhed. Se Sikkerhed for yderligere oplysninger.

13. Det tredje felt er Adgangskode (nøgle). Den viste adgangskode er tilfældigt genereret eller præ-konfigureret, men du kan ændre den, som du ønsker. Du bør imidlertid anvende en solid nøgle til forbedret sikkerhed. Den skal bestå af mellem 8 og 63 tegn. (Denne adgangskode vil blive indtastet senere på deltageren (computer) for at give adgang til dette netværk). Når du er færdig med dette trin, skal du klikke på Næste.

14. De følgende paneler viser konfigurationen af adgangspunktet og registratoren.

Det næste panel vises kortvarigt og viser konfigurationen af de trådløse indstillinger for adgangspunktet.

15. Når adgangspunktet modtager enhedens adgangskode, får du besked på, at du Er tilsluttet til <navn på trådløst netværk>. Klik på Udfør. Denne proces fuldfører konfigurationen af adgangspunktet og registratoren.

16. Hvis du ønsker at gemme disse indstillinger i en profil til fremtidig brug for en ældre klient, skal du klikke på, click Gem trådløse indstillinger i: C:\<navn på trådløst netværk>. Profilindstillingerne gemmes i en tekstfil (txt) på din lokale harddisk. Filen gemmes som standard på dit lokale C:\ drev. Accepter standardplaceringen, eller klik på Gennemse for at vælge en anden placering på computeren.

Derefter kan du tilmelde (tilslutte) en computer til netværket ved hjælp af registratoren.

### Tilslut en deltagertil et netværk eller et adgangspunkt

Udfør disse trin for at tilslutte en deltager til det netværk, du lige har oprettet. Dette forudsætter, at registratoren kører Intel(R) PROSet/Wireless.

1. På den computer, du ønsker at tilslutte til netværket, fortæller meddelelsen nedenfor, at du har en eller flere adgangspunkter med Wi-Fi Protected Setup inden for din trådløse computers rækkevidde. Klik på denne meddelelse. (Eller du kan vælge netværket fra listen med trådløse netværk i hovedvinduet i Intel(R) PROSet/Wireless).

2. Startsiden for Konfiguration af trådløst netværk åbnes. Brug listen Tilgængelige netværk til at vælge det netværk, du ønsker at oprette forbindelse til (i dette eksempel MyWPS). Klik derefter på Næste.

3. Panelet Discovery åbnes, som vist. Den deltager, du ønsker at tilslutte til netværket, opdager registratoren for netværket. Under forudsætning af, at Discovery-processen lykkes, vises navnet på registratoren eller adgangspunktet.

4. Det næste panel viser enheds-adgangskoden (deltager-adgangskoden). Den adgangskode, der vises på deltageren, er en entydig, tilfældig genereret, midlertidig adgangskode for deltageren. Denne adgangskode anvendes til at anmode om tilladelse til at oprette forbindelse til netværksadgangspunktet. (Den adgangskode, der vises nedenfor, er kun et eksempel).

5. Indtyast på registratoren den adgangskode, der gives af deltageren. Klik derefter på Næste.

BEMÆRK: Denne proces forudsætter, at registratoren kører Intel(R) PROSet/Wireless-softwaren. Processen og det viste vindue på registratoren kan være anderledes for software fra andre leverandører. Nogle adgangspunkter kan have en indbygget registrator.

6. Det næste panel viser profilen for dette netværk. Den valgte profil sendes til deltageren, så den har adgang til netværket. Der vises kun understøttede profiler. Understøttede profiler er dem, der er baseret på WPA-PSK, WPA2-PSK og åben (ingen) sikkerhed. Vælg profilen, og klik på Næste for at fuldføre tilmeldingsprocessen.

7. Det følgende panel viser, at deltagerens tilmelding hos registratoren er fuldført. Klik på Udfør.

8. Klik på Næste på deltageren. På deltageren får du besked på, at du Er tilsluttet til <navn på trådløst netværk>. Klik på Udfør.

### Tilføj en deltager til et eksisterende netværk hos registratoren

Den følgende procedure gør det muligt at tilføje en deltager til et eksisterende netværk, hvor adgangspunktet allerede er konfigureret, og registratoren allerede er tilsluttet til adgangspunktet.

BEMÆRK: Denne proces forudsætter, at registratoren kører Intel(R) PROSet/Wireless-softwaren. Processen og det viste vindue på registratoren kan være anderledes for software fra andre leverandører.

1. Hent adgangskoden til den deltagende computer, du ønsker at føje til netværket.
2. Højreklik på ikonet for Intel(R) PROSet/Wireless på proceslinjen, og vælg Tilføj en ny enhed.
3. Udfør trin 5 til 8 i proceduren Tilslut en deltager til et netværk eller adgangspunkt.

## Andre trådløse managers

Hvis Intel(R) PROSet/Wireless detekterer, at en anden softwareapplikation forsøger at kommunikere med den trådløse enhed, vises der en meddelelse om dette.

#### Microsoft Windows XP* Wireless Zero Configuration

Hvis du vil skifte fra Intel(R) PROSet/Wireless til Windows XP trådløs nul-konfiguration, skal du bruge en af følgende metoder:

Fra proceslinjemenuen:

Klik på Brug Windows til at administrere Wi-Fi* for at skifte til Microsoft Windows XP trådløs nul-konfiguration. Valg af denne funktion deaktiverer Intel(R) PROSet/Wireless som din aktuelle trådløse manager. Du kan herefter konfigurere Microsoft Windows XP ´som din trådløse manager.

> BEMÆRK: Alle trådløse profiler, der oprettes med Intel(R) PROSet/Wireless, er ikke synlige i Microsoft Windows XP Trådløs nul-konfiguration. Hvis du vil bruge dine Intel wireless-profiler, skal du vælge Brug Intel(R) PROSet/Wireless til at administrere Wi-Fi i proceslinjemenuen.

Fra Intel(R) PROSet/Wireless:

Klik på Brug Microsoft-klient i menuen Værktøjer i hovedvinduet i Intel(R) PROSet/Wireless. Når du er færdig med at bruge Microsoft Windows XP trådløs nul-konfiguration, kan du skifte tilbage til Intel(R) PROSet/Wireless. Klik på Aktiver Intel(R) PROSet/Wireless i hovedvinduet i Intel(R) PROSet/Wireless, eller klik på Brug Intel(R) PROSet/Wireless til at administrere Wi-Fi i menuen Proceslinje.

#### Tredjeparts trådløst software

Hvis du bruger software, der leveres af en hotspot-lokation (kaffebar, lufthavnsterminal), giver Intel(R) PROSet/Wireless dig besked og deaktiverer sig selv. Den kan ikke styre en trådløs enhed, når en anden trådløs styring kommunikerer med den trådløse enhed. Ønsker du at udnytte funktionerne i Intel(R) PROSet/Wireless, skal du deaktivere eller fjerne denne software, når du forlader det pågældende hotspot.

Tilbage til toppen

Tilbage til Indhold

Varemærker og ansvarsfralæggelser